Eh faigai 45 kg, mihaa hiivarugadha model eh dhushintha?\nއެއް ފައިގައި 45 ކިލޯ، މިހާ ހިތްވަރުގަދަ މޮޑެލެއް ދުށިންތަ؟\nއެމެރިކާގެ މޮޑެލް އެއް ކަމަށްވާ މެހޮގަނީ ގެޓާ\nބައްޔެއްގެ ސަބަބުން ނުވަތަ އެނޫންވެސް ގޮތަކުން ނުކުޅެދުންތެރިކަމެއް އިހްސާސް ކުރަމުންދާ ބައެއް މީހުން އެމީހުންގެ އެ ނުކުޅެދުންތެރިކަން ހިތްވަރަށް ބަދަލުކޮށް ދުނިޔޭގައި އުޅެން ދަސްކުރެ އެވެ. އަދި ވަރަށް މަޝްހޫރުކަން ހޯދާ މީހުން ވެސް މަދުން ނަމަވެސް އުޅެ އެވެ.\nއެމެރިކާގެ މޮޑެލް އެއް ކަމަށްވާ މެހޮގަނީ ގެޓާ އަކީ މިފަދަ އަންހެނެކެވެ.\nބައްޔެއްގެ ސަބަބުން އޭނާގެ ގައިގައި ވަރަށް ބޮޑު ނުކުޅެދުންތެރިކަމެއް ހުއްޓަސް އެ ހުރިހާ ކަމަކަށް ގޮންޖަހައި ހިތްވަރާއެކު ގެޓާ ދަނީ މަސައްކަތް ކުރަމުންނެވެ.\nއުމުރުން 23 އަހަރުގެ ގެޓާ އުފަންވީއިރު ވެސް ލިމްފެޑާމާ ކިޔާ ބައްޔެއް އޭނާގެ ހަށިގަނޑުގައި ހުއްޓެވެ. މި ބަލީގެ ސަބަބުން ހަށިގަނޑުގެ މަޑު ޓިޝޫތަކުގައި އިތުރަށް ފެން އުފެދި ޖަމާވެ އެވެ. އެގޮތުން ގެޓާގެ ހަށިގަނޑުގައި ފެން ހެދި ޖަމާ ވަނީ އޭނާގެ އެއް ފަޔަށެވެ. އެ ފައިގެ ބަރުދަނުގައި މިހާރު 45 ކިލޯ އެބަހުއްޓެވެ.\nގެޓާގެ ހަށިގަނޑުގެ ބަރުދަނަށް 45 ކިލޯ އިތުރުވުމުން އޭނާއަށް އެ ފަޔާއެކު ދިރިއުޅުމަކީ ވަރަށް ބޮޑު ތަކުލީފަކަށްވެ އެވެ.\nއެންމެ ދެރަ ކަމަކީ މި ބައްޔަށް އަދި ފަރުވާއެއް ހޯދިފައި ނެތުމެވެ. ތަދު ކަނޑުވަން ބޭސް ކެއުމާއި ފިޒިއޮތެރަޕީ އަދި ފައިގައި އިތުރަށް ހެދޭ ފެންތައް މަދުކުރަން ކުރާ މަސާޖު ފިޔަވައި އިތުރު ކަމެއް މި ބައްޔަކަށް ނުކުރެވެ އެވެ.\nމި ފަޔާއެކު ގެޓާ ދިރިއުޅެނީ ވޭނީ ދިރިއުޅުމެކެވެ. މި ވޭނުގެ އިތުރަށް އޭނާއަށް މުޖުތަމައުގެ މީހުންގެ ފަރާތުން ކުރިމަތިވާ ތަފާތު ސުވާލުތަކާއި ފުރައްސާރަ ތަކުން ލިބޭ ތަކުލިފު ވެސް ވަކި ކުޑައެއް ނޫނެވެ.\nގެޓާގެ ފައި ފެނުމުން ފައި ބުރިކޮށްލަން ބައެއް މީހުން އޭނާއަށް މަޝްވަރާދެ އެވެ. އަދި ސޯޝަލް މީޑިއާގައި ވަރަށް ހަޑި ހުތުރުބަހުން އޭނާއާ ބައެއް މީހުން މުޚާތަބުކޮށް މަލާމާތްކޮށް ކުރެ އެވެ. މީހުންގެ މަލާމާތްތަކުން ގެޓާއަށް ވަރަށް އަސަރުކުރެ އެވެ. އަދި ދެރަވެގެން ގޮސް ހަދާނެ ގޮތް ހުސްވެފައި އެތައް ދުވަހަކު ހުރެ އެވެ.\nނަމަވެސް މީހުން ކިޔާ އެއްޗަކަށް ފަރުވާލެއް ނުބަހައްޓާ ދިރިއުޅުމައިގެން ކުރިއަށް ދާން މިހާރު ގެޓާ ވަނީ ދަސްކޮށްފަ އެވެ. އަމިއްލަ ހަށިގަނޑުގައި ހުރި އައިބުތައް އަމިއްލައަށް ގަބޫލުކޮށްގެންނެވެ.\nމިހާރު އޭނާގެ "ފަލަ ފައި" މީހުންނަށް ދައްކާކަށް ގެޓާ ޖެހިލުމެއް ނުވެ އެވެ. އެގޮތުން އޭނާ ވަނީ ފައި ވަރަށް ރީތިކޮށް ފެންނަ ގޮތަށް ފޮޓޯ ޝޫޓެއް ކޮށްފަ އެވެ. މިއީ މި ބައްޔާ ބެހޭ ގޮތުން އާއްމުން ހޭލުންތެރިކުރުވަން އޭނާ ނެގި ފޮޓޯ ތަކެކެވެ. އަދި އޭނާ ކަހަލަ ހަށިގަނޑުގައި އެކި ކަހަލަ ބަލިތައް ހުރި މީހުންނަށް އިހުތިރާމް ހޯދައިދޭން ކުރި ކަމެކެވެ.\nމިފަދަ ކަމެއް އޭނާއަށް ކުރެވުނީ މަންމަގެ އެއްބާރުލުމާއި ހިތްވަރުދިނުމުން ކަމަށް ގެޓާ ބުންޏެވެ. މީހުންގެ މަލާމާތާއި ފުރައްސާރަ އިތުރުވުމުން ދެރަވެގެން ގޮސް ހަދާނެގޮތް ހުސްވާ ކޮންމެ ފަހަރަކު އޭނާއަށް އަލުން ތެދުވަން ހިތްވަރު ދެނީ އޭނާގެ މަންމަ ކަމަށް ގެޓާ ބުންޏެވެ.\n"މާ ބޮޑަށް ދެރަވީމަ ސޯޝަލް މީޑިއާއާ ދުރުވެލަނީ. އަދި މަންމައާ ވާހަކަ ދައްކާލައި، މިއުޒިކް އަޑުއަހާލައި، ޔޯގާ ހަދާލަނީ. މަންމައާ ވާހަކަ ދައްކާލީމަ އެ ލިބޭ ހިތްހަމަޖެހުމުން މަންމަ އަކީ ތެރަޕިސްޓެއް ފަދަ މީހަކަށް އަހަންނަށް ވޭ،' ގެޓާ ބުންޏެވެ.\nމިހާރު ގެޓާ ދަތުރު ފަށާފައިވަނީ މި ފަޔާއެކު މޮޑެލްކޮށް ދުނިޔޭގެ މަގްބޫލުކަން ހޯދާށެވެ. އޭނާގެ ހުވަފެނަކީ އޭނާގެ ބައްޔާ ގުޅޭ ގޮތުން ދުނިޔެ ހޭލުންތެރިކުރުވުމެވެ. އަދި މަންމައާއެކު ދިރިއުޅޭނެ ގެއެއް ގަތުމެވެ.


މިއަންނަ ފެބްރުއަރީ5ގައި ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައިއިލެކްޝަންގައި ޕީޕީއެމްގެ ޓިކެޓުގައި ވާދަކުރާނެ ފަރާތެއް ކަނޑައެޅުމަށްޓަކައި ޕީޕީއެމް އާއި ޕީއެންސީގެ...\nއަބްދުﷲ ޔާމީން 21 ޑިސެމްބަރ 2021\nހުސްވެފައިވާ ކޮމަންޑު ދާއިރާގެ ބައި އިލެކްޝަންގައި އިދިކޮޅު ޕީޕީއެމް ޕީއެންސީ ކޯލިޝަންގެ ފަރާތުން ވާދަކުރާނެ ފަރާތެއް ހޯދުމަށް ބާއްވާ ޕްރައިމަރީ އަންނަ ހަފްތާ އާދީއްތަ ދުވަހު ބެއްވުމަށް ނިންމައިފިއެވެ...\nއައިޝަތު ނުޒުހާ 19 ޑިސެމްބަރ 2021\nރައްޔިތުންގެ މަޖިލީހުގެ ކޮމަންޑޫ ދާއިރާގެ ގޮނޑި ހުސްވުމާ ގުޅިގެން އެ ދާއިރާގެ ބައި-އިލެކްޝަންގައި ވާދަކުރަން މޯލްޑިވްސް ނެޝަނަލް ޕާޓީ (އެމްއެންޕީ)އިން ނިންމައިފިއެވެ. އެމްއެންޕީން މިއަދު ބޭއްވި ނޫސްވެ...\nރައްޔިތުންގެ މަޖިލީހުގެ ކޮމަންޑޫ ދާއިރާގެ ގޮނޑިއަށް މޯލްޑިވްސް ނެޝަނަލް ޕާޓީ (އެމްއެންޕީ) އިން ވާދަކުރާނެ ކަމަށް އެޕާޓީން ބުނެފިއެވެ. ކޮމަންޑޫ ދާއިރާގެ ގޮނޑި ހުސްވީ، އެ މަގާމު ފުރުއްވަމުން ގެންދެވި އެ...\nއަބްދުﷲ ޔާމީން 19 ޑިސެމްބަރ 2021\nކޮމަންޑޫ ދާއިރާގެ އިންތިހާބުގައި ވާދަކުރާނެކަން މޯލްޑިވްސް ނެޝަނަލް ޕާޓީ (އެމްއެންޕީ)އިން ހާމަކޮށްފިއެވެ. އެމްއެންޕީން މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެމްއެނ...\nރައްޔިތުންގެ މަޖިލީހުގެ ކޮމަންޑޫ ދާއިރާ ބައި އިލެކްޝަން ޕްރައިމަރީ މިމަހުގެ 27 ވަނަ ދުވަހު ބާއްވަން އެމްޑީޕީން ނިންމައި، ކުރިމަތިލާން މިއަދު ހުޅުވާލައިފި އެވެ. ކޮމަންޑޫ ދާއިރާގެ ގޮނޑި ހުސްވީ، އެ މަގާމ...


Mars ah meehun ufulan hedhi ulhandhu dhakkaalaifi | Mihaaru\nޓެކްސަސްގައި ބަން ސްޕޭސް އެކްސްގެ ޖައްވީ އުޅަނދު އެސެމްބަލްކޮށް ނިމިފައި.\n13 ޖެނުއަރީ 2019 - 07:326comments\nއީލޮން ވަނީ ޓެކްސަސް ބަން އުޅަނދުގެ ފޮޓޯތަކެއް ޓްވިޓާގައި ހިއްސާކޮށްފަ އެވެ. މިއީ ދިގު މިނުގައި 120 ފޫޓް އަދި ފުޅާ މިނުގައި 30 ފޫޓް ހުންނަ އުޅަނދެކެވެ.\nއީލޮން ބުނި ގޮތުގައި 100 އެއްހާ މީހުންނާ އެކު ދަތުރު ކުރެވޭނެ ޖާގައާ އެކު ފަރުމާކޮށްފައިވާ މި އުޅަނދުގެ ޓެސްޓް ދަތުރު މި އަހަރު ބާއްވާނެ އެވެ. އެކަމަކު "ސްޓާޝިޕް" ރަސްމީކޮށް ލޯންޗް ކުރާނެ ތާރީހެއް އަދި އިއުލާނެއް ނުކުރެ އެވެ.\nސްޓެއިންލެސް ސްޓީލް ތަފާތު ގޮތަކަށް ބޭނުންކޮށްގެން، އަދި ރޮކެޓް އިންޖީނު ވެސް އެންމެ މި ޒަމާނުގެ ޓެކްލޮނޮޖީ ހިމަނައިގެން ފަރުމާ ކުރި މި އުޅަނދަކީ ފަންސާހުގެ އަހަރުތަކުގައި ތައްޔާރު ކުރި އެޓްލަސް ރޮކެޓްގެ އާކިޓެކްޗާއާ ވެސް ތަފާތުކޮށް ބަންދެފައިވާ އުޅަނދެއް ކަމަށް އީލޮން ވިދާޅުވި އެވެ.\nމި އުޅަނދާ ބެހޭ ޓެކްނިކަލް ޕްރެޒެންޓޭޝަނެއް ކުރިއަށް އޮތް ދެ މަހެއްހާ ދުވަހުގެ ތެރޭގައި ސްޕޭސް އެކްސް އިން ހިއްސާ ކުރާނެ އެވެ.\nޖަޕާނުގެ ބިލިއަނަރު ޔުސާކޫ މައެޒްވާއަކީ ސްޕޭސް އެކްސްއާ އެކު ޖައްވަށް ޕްރައިވެޓް ދަތުރެއްކޮށްލަން އެންމެ ފުރަތަމަ ޓިކެޓް ގަތް މީހާ އެވެ.\nއީލޮން ވިދާޅުވެފައިވާ ގޮތުގައި ސްޕޭސް އެކްސްގެ ޓާގެޓަކީ "ސްޓާޝިޕް" އަށް މީހުން ބަރުކޮށްގެން 2024 ގައި މާސް އަށް ފުރަތަމަ ދަތުރަށް ނައްޓައިލުމެވެ.\nއިތުރު ލިޔުންތައް ޖައްވީ ދަތުރުތައް މާސް ޖައްވީ އުޅަނދު އެމެރިކާ


buruniyaz: ސިޙްރު ޖެހުމުގެ ކުރިން ރައްކާތެރިވާނީ ކިހިނެތް؟\nސިޙްރު ޖެހުމުން ފަރުވާކުރުމަށްވުރެ ސިޙްރުޖެހުމުގެ ކުރީން ރައްކާތެރިވުމަކީ މާފަސޭހަ ކަމެއްވެސްމެއެވެ. މިގޮތުން ސިޙްރުން ރައްކާތެރިވުމަށް އެޅޭނެ ބައެއް ފިޔަވަޅުތައް ބަޔާންކޮށްލުމުގެ ކުރީން ކިޔުންތެރީން ޢިބުރަތް ޙާސިލްކުރުމަށް ޝައިޚް ވަޙީދު ޢަބްދުއްސަލާމް ބާލީގެ ބަޔާންކޮށްފައިވާ ހަޤީޤީ ވާހަކައެއް ބަޔާންކޮށްލާނަމެވެ.އަދި މިވާހަކައަށްފަހު ޝައިޚް ލިޔުއްވާފައިވާ ރައްކާތެރިވުމަށް އެޅިދާނެ ފިޔަވަޅުތައް ބަޔާންކޮށްފައިވާނީ އަކުރުން އަކުރަށް ތަރުޖަމާ ކުރުމުގެ ބަދަލުގައި ޝައިޚް މުޙައްމަދު އިބްރާހީމް (ނައިފަރީ) ތަރުޖަމާ ކުރައްވާފައިވާ ޙިސްނުލް މުސްލިމްގެ ދިވެހި ތަރުޖަމާފަދަ ދިވެހި ދަންނަބޭކަލުން ކުރައްވާފައިވާ ބައެއް މަސައްކަތްތައް އަސްލަކަށް ބަލައިގެންނެވެ. އާދެ ފެށުމުގެ ކުރީން ވާހަކައެއް ބަޔާންކޮށްލުމުގެ ބޭނުމަކީ މުނިފޫލިފިލުވާލުމެއް ނޫނެވެ. ނަމަވެސް ކުރިން ބަޔާންކުރެވުނު ފަދައިން އެއިގެން ޢިބުރަތެއް ޙާޞިލްކުރުމެވެ. ޔޫސުފް ސޫރަތުގެ 111ވަނަ އާޔަތުގައި މާތްﷲ ވަޙީކުރައްވާފައި ވެއެވެ.لَقَدْ كَانَ فِي قَصَصِهِمْ عِبْرَةٌ لِأُولِي الْأَلْبَابِ މާނައީ: ހަމަކަށަވަރުން، އެއުރެންގެ ވާހަކަތަކުގައި، ބުއްދީގެ أهل ވެރިންނަށް عبرة އެއް ވާކަން ކަށަވަރެވެ.\nއެޒުވާނާގެ ރަށުގަ އާއި ރަށުން ބޭރުގައިވެސް މީސްތަކުންނަށް އިސްލާމްދީނަށް ދަޢުވަތުދީ އެދީނަށް ގޮވައިލާ ޒުވާނަކު އުޅުނެވެ. އޭނާގެ ދަރުސްތަކުގައި އާއްމު ގޮތެއްގައި ގޮވާލަނީ މާތްﷲ އަށް އެންމެ ފުރިހަމައަށް އަދި އެންމެ ސާފު ގޮތުގައި އެއްކައުވަންތަ ކުރުމަށެވެ. އަދި ސާފު އަޤީދާއެއްގެ ވެރި ބަޔަކަށް ވުމަށެވެ. މީގެ އިތުރުން ސިޙްރުވެރިން ގާތުން އެހީއާއި މަދަދަށް އެދުމަށް ނުދިޔުމަށާއި، ސިޙްރަކީ މާތް ރަސްކަލާނގެއާއި އެކަލާނގެ ރަސޫލާ صَلَّى اللهُ عَلَيْهِ وَسَلَّمَ އަށް އުރެދުންކަމަށާއި އަދި ސިޙްރުވެރިޔާއަކީ އެކަލާނގެއަށް ދެކޮޅުވެރިކަން ދައްކައިގެން އުޅޭ، އެކަލާނގެއާއި ދެކޮޅަށް މަސައްކަތްކުރާ މީހެއްކަން މީސްތަކުންނަށް ބަޔާންކޮށްދެމުން ދިޔައެވެ.\nމިޒުވާނާ ދިރިއުޅެމުން ދިޔަ އަވަށުގައި ސިޙްރުވެރިޔަކު އުޅުނެވެ. މިސިޙްރުވެރިޔާއަކީ ގިނަ މީހުން ދަންނަ މަޝްހޫރު ސިޙްރުވެރިއެކެވެ. މީހަކު ކައިވެންޏެއްކުރަން ބޭނުންވެއްޖެނަމަ މިސިޙްރުވެރިޔާގެ ގާތަށް ގޮސް ތިމަންނާ މިއުޅެނީ އެވެނި މިވެނި ދުވަހަކު ކައިވެނި ކުރަންވެގެންނޭ ކަލޭގެ އެދުމަކީ ކޮބާހޭ މިސިޙްރުވެރިޔާ ގާތު އަހައެވެ. ސިޙްރުވެރިޔާ ކައިވެނިކުރަން ތައްޔާރުވާ ޒުވާނާގެ ކިބައިން ލާރިއަށް އެދެއެވެ. އަދި ކައިވެނިކުރަން ތައްޔާރުވާ ޒުވާނާ މިސިޙްރުވެރިޔާ ބުނި އަދަދަކަށް ފައިސާދެއެވެ. އެހެންނޫންނަމަ މިސިޙްރުވެރިޔާ ސިޙްރުއް ރަބްޠު (ބަންދުކުރާ ސިޙްރު) ހަދައިގެން މިޒުވާނުންނަށް އަދަބުދެއެވެ.ބަންދުކުރާ ސިޙްރު ހެދުމުގެ ސަބަބުން އަނބިމީހާއާއި ޖިމާޢު ނުވެވޭގޮތް ވެއެވެ. ސިޙްރު ޖެހިގެން އަނބިމީހާއާއި ޖިމާޢު ނުވެވިއްޖެނަމަ އެސިޙްރު ބާޠިލް ކޮށްދިނުމަށް އެދި އަލުން ސިޙްރުވެރިޔާ ގާތު ކިޔުން ނޫން އިތުރު ގޮތެއް ނޯވެއެވެ. ނަމަވެސް އޭރުން ކުރިން ކިޔި އަގުގެ ދެގުނަ ނަގައެވެ.\nއަޅުވެރި ޒުވާނަކު ގެންދިޔައީ މިސްކިތްތަކުގައާއި، ސިއްރު ބައްދަލުވުންތަކުގައާއި އަދި އާއްމު ބައްދަލުވުންތަކުގައި މިސިޙްރުވެރިޔާގެ ނުބައި ނުލަފާ ވާހަކަ ދައްކާ އޭނާއި ދެކޮޅަށް މަސައްކަތްކުރަމުންނެވެ. މިޒުވާނާއަކީ އޭރު ކައިވެންޏެއް ނުކޮށް ހުރި ހުސްހަށިބައި ޒުވާނެކެވެ. އެހެންކަމުން އަވަށުގެ މީހުން އިންތިޒާރުކުރަމުން ދިޔައީ މިޒުވާނާގެ ކައިވެންޏަށެވެ. ސިޙްރުވެރިޔާ މިޒުވާނާއަށް ދެނީ ކޮންކަހަލަ ރައްދެއްތޯ އާއި މިޒުވާނާއަށް ސިޙްރުވެރިޔާގެ ކިބައިން ސަލާމަތްވެވޭނެތޯ ބެލުމަށެވެ.\nއެންމެފަހުން ޒުވާނާ ކައިވެނިކޮށްފިއެވެ. ނަމަވެސް އޭނާ ފުރަތަމަ ރޭކުރުމުގެ ކުރިން އަހަރެންގެ ގާތަށް (ޝައިޚް ވަޙީދު ޢަބްދުއްސަލާމް ބާލީ ގާތަށް) އައިސް މިވާހަކަ ކިޔައިދިނެވެ.\nޒުވާނާ ބުންޏެވެ. “ސިޙްރުވެރިޔާ އަހަރެންނަށް ގެއްލުންދޭނެކަމުގެ އިންޒާރުދީފައެވެ. މީހުން ބަލަނީ އަހަރުމެން ދެމީހުން ކުރެން މޮޅުވާނީ ކާކުތޯއެވެ. ތިބާ މިކަމާއި މެދު ދެކެނީ ކިހިނެއް ހެއްޔެވެ؟ އަހަރެންނަށް ސިޙްރުން ރައްކާތެރިވާނެ މަގެއް ބުނެދީބަލާށެވެ. އަދި ހަނދާނުގައި ބަހައްޓާށެވެ. އެސިޙްރުވެރިޔާ އަށް ހެދޭނެ އެންމެ ވަރުގަދަ އެންމެ މޮޅު ސިޙްރު އަހަރެންނާއި ދެކޮޅަށް ހަދާނެއެވެ. އެހެނީ އަހަރެން ވާނީ އެތައް އެތައް ބައެއްގެ ކުރިމަތީގައި އެސިޙްރުވެރިޔާގެ ވާހަކަ ދައްކައި، ނިކަމެތިކޮށް އަގުވައްޓާލާފައެވެ.”\nއަހަރެން ބުނީމެވެ. ” އާއެކެވެ. ނަމަވެސް އެންމެ ޝަރުޠަކާއި އެކީގައެވެ. “\nޒުވާނާ ސުވާލުކުރިއެވެ. ” އެއީ ކޮންކަމެއް؟ “\nއަހަރެން: “ސިޙްރުވެރިޔާ ގާތު ބުނޭ އަހަރެން މިއުޅެނީ އެވެނި މިވެނި ދުވަހަކު ކައިވެނިކުރާށޭ. އަދި ބުނޭ އަހަރެން ކަލެއަށް ގޮން ޖަހަމޭ، ކަލެއަށް ކުރެވެން ހުރި ކަމެއް ވެއްޖެއްޔާ ކުރާށޭ. އަދި ކަލެއަށް ކާމިޔާބު ނުވެއްޖެނަމަ ސިޙްރުވެރިންގެ ތެރެއިން ކަލޭ ބޭނުން ބަޔަކު ގެންނާށޭ، އަދި މި ގޮންޖެހުން އެންމެންނަށް އެނގޭނެހެން ބާއްވާށޭ.”\nޒުވާނާ ޖެހިލުން ވުމާއެކު: ” ތިކިޔޭ އެއްޗެއް އެނގޭތަ؟ “\nއަހަރެން: “އާނ! އެނގޭ. ކާމިޔާބު (ތައްޔާރުކުރެވިފައި) ވަނީ އީމާންވި މީހުންނަށް އަދި ގެއްލުމާއި ހަލާކު އޮތީ މުޖުރިމުންނަށް.”\nއެންމެފަހުން ޒުވާނާ އެއްކަލަ ސިޙްރުވެރިޔާއަށް ޚަބަރު ފޮނުވިއެވެ. އަދި ސިޙްރުވެރިޔާއަށް ކުރެވެންހުރި ހުރިހާކަމެއް ކުރުމަށް ގޮންޖެހިއެވެ. އަދި ވަލީމާ އޮންނަ ދުވަސްވެސް އެންގިއެވެ. ރަށުގެ މީހުން މިއުނދަގޫ ދުވަހަށް އިންތިޒާރު ކުރިއެވެ.\nއަހަރެން އެޒުވާނާއަށް ރައްކާތެރިވުމަށް އެޅޭނެ ފިޔަވަޅުތައް ބުނެ ދިނީމެވެ. މިކަންތައްތައް އަހަރެން ފަހުން ބަޔާންކޮށްލާނަމެވެ. ޒުވާނާ އެންމެފަހުން ކައިވެނިކޮށް އަނބިމީހާއާއި އެކު ރޭވެސް ކުރިއެވެ. ބުނެވިދިޔަ ސިޙްރުވެރިޔާ ނުވަތަ މިނޫން އެހެން އެއްވެސް މީހެއްގެ ސިޙްރެއް ނުވަތަ އުނދަގުލެއްވެސް ކުރިމަތިނުވެއެވެ. މިކަމާއި ރަށުގެ މީހުން ހައިރާންވެ އަންތަރީސްވިއެވެ. އެހެނީ މިހާދިސާ ވެގެން ދިޔައީ ޢަޤީދާއަށް ލިބިގެންދިޔަ ކާމިޔާބަކަށެވެ. އަދި ބާޠިލްގެ ކުރިމަތީގައި ރައްކާތެރި ކުރައްވާނެކަން އެނގި ޞައްޙަ ޢަޤީދާގައި ތިބި މީހުންގެ ފައިތިލަތައް ސާބިތުވެގެން ދިޔަ ދިޔުމަކަށެވެ. މިހާދިސާގެ ސަބަބުން ޒުވާނާގެ ޤަދަރު އޭނާގެ އާއިލާ އާއި އަވަށުގެ ތެރޭގައި އުތުރި އަރައިގެން ދިޔައެވެ. އަދި ސިޙްރުވެރިޔާގެ އަގު ވެއްޓުނެވެ.\nﷲ އަކުބަރު. އެކަލާނގެއަށް ޙަމްދު ހުއްޓެވެ. އަދި އެކަލާނގެ ކިބަފުޅުން މެނުވީ ކާމިޔާބު ލިބުމެއް ނެތެވެ.\nތިރީގައި މިބަޔާންކޮށްލަނީ ރައްކާތެރިކަމުގެ 15 ފިޔަވަޅެވެ.\nފުރަތަމަ ފިޔަވަޅު: ހުސްބަނޑާއި ހުރެ7އަޖުވާ ކަދުރު ކެއުން\nހެނދުނު ހުސްބަނޑާއި ހުރެ ހަތް ހިކި ކަދުރު ކާށެވެ. ބޮޑަށް ރަނގަޅީ (މަދީނާގެ) އަޖުވާ ކަދުރު ކެއުމެވެ. އަޖުވާ ކަދުރު ނުލިބިއްޖެނަމަ އެހެން ވައްތަރެއްގެ ހަތް ކަދުރު ކާށެވެ. ރަސޫލާ صَلَّى اللهُ عَلَيْهِ وَسَلَّمَ ހަދީޘްކުރެއްވި ބަސްފުޅެއްގެ މާނައިން ދޭހަވާ ގޮތުގައި ހެނދުނު ހުސް ބަނޑާއި ހުރެ ހަތް އަޖުވާ ކަދުރު ކައިފި މީހަކަށް ވިހައެއްގެ އަސަރެއް ނުކުރާނެއެވެ. އަދި ސިޙްރެއްވެސް ނުޖެހޭނެއެވެ.\nދެވަނަ ފިޔަވަޅު: ވުޟޫ\nވުޟޫ ކޮށްގެން ހުރި މީހަކަށް އިންޝާﷲ ސިޙްރެއް ނުޖެހޭނެއެވެ. އެހެނީ އޭނާ ވާނީ ރަޙްމާނުވަންތަ ރަސްކަލާނގެ ފޮނުއްވާފައިވާ މަލާއިކަތަކު ހިމާޔަތްކޮށް ރައްކާތެރިކޮށްދީފައެވެ. އިބްނު އައްބާސްގެ ކިބައިން ރިވާވެގެންވާ ޙަދީޘަކުން ދޭހަވާގޮތުގައި ވުޟޫކޮށްގެން ނިދާ ކޮންމެ މީހަކާއިއެކުވެސް މަލާއިކަތަކު ވެއެވެ.\nތިންވަނަ ފިޔަވަޅު: ޖަމާޢަތުގައި ނަމާދު އަދާކުރުން\nމުސްލިމަކު ޖަމާޢާތުގައި ނަމާދު އަދާކުރާނަމަ މާތްﷲ އޭނާ ޝައިޠާނާގެ ކިބައިން ސަލާމަތްކޮށްދެއްވަވައެވެ. އަދި ޖަމާޢަތުގެ ނަމާދު އަޅާނަމަ ޝައިޠާނާ އޭނާގެ މައްޗަށް ގަދަވެގަނެއެވެ. ސިޙްރާއި އަދިވެސް އެހެނިހެން ތަކެތި ބޭނުންކޮށްގެން އެޝައިޠާނާ އޭނާއަށް ގެއްލުންދެއެވެ. އަބްދުއް ދާރާ ރިވާކުރައްވާފައިވާ ހަދީޘެއްގެ މާނައިން ދޭހަވާގޮތުގައި ތިން މީހަކު އަވަށެއްގައި ނުވަތަ ރަށެއްގައި ވެފައި އެމީހުން ޖަމާޢަތުގައި ނަމާދު ނުކުރާނަމަ ޝައިޠާނާ އެމީހުންގެ މައްޗަށް ގަދަވެނުގަންނަ އެއްވެސް މީހަކު ނުވެއެވެ.\nހަތަރުވަނަ ފިޔަވަޅު: ދަމު ނަމާދު ( ރޭއަޅުކަން )\nދަމުނަމާދު ކުރުމަކީ ސިޙްރުން ރައްކާތެރިވުމަށް އެދޭމީހާ ކުރުން ވަރަށްވެސް މުހިއްމުކަމެކެވެ. އެހެނީ ދަމުނަމާދު ކުރާކަމުގައި ވަނީނަމަ ޝައިޠާނާއަށް އެމީހެއްގެ މައްޗަށް ގަދަވެގަންނަން އުނދަގޫވެއެވެ.\nފަސްވަނަ ފިޔަވަޅު: ފާޚާނާއަށް ވަނުމުގެ ކުރިން ދުޢާ ކިޔުން\nކޮންމެ މުސްލިމަކުވެސް ފާޚާނާއަށް ވަނުމުގެ ކުރިން ޝައިޠާނާގެ ނުބައިކަމުން ރައްކާތެރިކުރެއްވުން އެދި މާތްﷲގެ ޙަޟުރަތުގައި ދަންނަވަން ޖެހެއެވެ. ރައްކާތެރި ނުވެ ފާހާނާއަށް ވަދެއްޖެނަމަ ޝައިޠާނާ އެކަމުގެ ފައިދާ ނަގައި ގެއްލުންދެއެވެ. ފާހާނާ ފަދަ ހަޑިމުޑުދާރު ތަންތަނަކީ ޝައިޠާނުން ދިރިއުޅޭ ތަންތަނެވެ.\nރަސޫލާ صَلَّى اللهُ عَلَيْهِ وَسَلَّمَ ތިރީގައިމިވާ ދުޢާ ފާޚާނާއަށް ވަދެވަޑައިގަތުމުގެ ކުރިން ވިދާޅުވާކަމަށް ވާރިދުވެފައިވެއެވެ.\nاَلَّهُمَّ إِنِّيْ أَعُوْذُبِكَ مِنَ الْخُبُثِ وَالْخَبَاَئِثِ\nހަވަނަ ފިޔަވަޅު: ނަމާދުފެށުމުގެ ކުރިން މާތްﷲގެ ރައްކާތެރިކަމަށް އެދުން\nاللَّهُ أَكْبَرُ كَبِيرًا، اللَّهُ أَكْبَرُ كَبِيرًا، اللَّهُ أَكْبَرُ كَبِيرًا، وَالْحَمْدُ لِلَّهِ كَثِيرًا، وَالْحَمْدُ لِلَّهِ كَثِيرًا، وَالْحَمْدُ لِلَّهِ كَثِيرًا، وَ سُبْحَانَ اللَّهِ بُكْرَةً وَأَصِيْلَا(3 ފަހަރު)\n“ބޮޑުވެގެންވާ ބޮޑުވުމަކުން އެންމެ ބޮޑީ ﷲއެވެ. ބޮޑުވެގެންވާ ބޮޑުވުމަކުން އެންމެ ބޮޑީ ﷲއެވެ. ބޮޑުވެގެންވާ ބޮޑުވުމަކުން އެންމެ ބޮޑީ ﷲއެވެ. އަދި ގިނަވެގެންވާ ޙަމްދަކުން އެންމެހައި ޙަމްދެއް ލިބިވޮޑިގެންވަނީ ﷲއަށެވެ. އަދި ގިނަވެގެންވާ ޙަމްދަކުން އެންމެހައި ޙަމްދެއް ލިބިވޮޑިގެންވަނީ ﷲއަށެވެ. އަދި ގިނަވެގެންވާ ޙަމްދަކުން އެންމެހައި ޙަމްދެއް ލިބިވޮޑިގެންވަނީ ﷲއަށެވެ. އަދި ހެނދުނާއި ހަވީރު ﷲގެ ހުސްޠާހިރުވަންތަކަން ބަޔާންކުރަމެވެ.” (ދެންކިޔާށެވެ.)\nأَعُوذُ بِالله مِنَ الشَّيْطَانِ: مِنْ نَفْخِهِ وَنَفْثِهِ وَ هَمْزِهِ\n“ޝައިޠާނާ އަނގައިން ފުމުމުންނާއި (ޔަޢުނީ އޭނާގެ ކިބުރުވެރިކަމުންނާއި)، އޭނާގެ ކުޅުޖެހުމުންނާއި (ޔަޢުނީ އޭނާގެ ސިޙުރުވެރިކަމުންނާއި)، އޭނާ ކޮށްޓުމުން (ޔަޢުނީ އޭނާގެ ވަސްވާހުން) ރައްކައުތެރިކޮށްދެއްވުމަށް އެދި ﷲގެ ޙަޟްރަތަށް ދަންނަވަމެވެ.”\nހަތްވަނަ ފިޔަވަޅު: ކައިވެނީގެ ވަގުތުގައި އަނބިމީހާ ސިޙްރުން ރައްކާތެރިކުރުން\nރަސޫލާ صَلَّى اللهُ عَلَيْهِ وَسَلَّمَ ޙަދީޘްކުރެއްވިއެވެ. “إِذَا تَزَوَّجَ أَحَدُكُمْ اِمْرَأَةً , أَوْ اِشْتَرَى خَادِمًا , [ فَلْيَأْخُذْ بِنَاصِيَتِهَا ] [ وَلْيُسَمِّ اللهَ عَزَّ وَ جَلَّ ] [ وَلْيَدْعُ بِالْبَرَكَةِ ], وَلْيَقُلْ: اللَّهُمَّ إِنِّي أَسْأَلُكَ خَيْرَهَا وَخَيْرَ مَا جَبَلْتَهَا عَلَيْهِ وَأَعُوذُ بِكَ مِنْ شَرِّهَا وَمِنْ شَرِّ مَا جَبَلْتَهَا عَلَيْهِ [وَإِذَا اشْتَرَى بَعِيرًا فَلْيَأْخُذْ بِذِرْوَةِ سَنَامِهِ وَلْيَقُلْ مِثْلَ ذَلِكَ]“( أخرجه البخاري في “أفعال العباد“)މާނައީ: “ތިޔަބައިމީހުން ކުރެ މީހަކު ކައިވެންޏެއް ކޮށްފިނަމަ، ނުވަތަ އަޅު އަންހެނަކު ގަނެފިނަމަ، ފަހެ، އެއަންހެނާގެ ނިތްކުރީގަ ހިފައި، ބިސްމިﷲ ކިޔައި، ބަރަކާތްލެއްވުން އެދި ދުޢާކުރާށެވެ. އަދި ކިޔާށެވެ. اللَّهُمَّ إِنِّي أَسْأَلُكَ خَيْرَهَا وَخَيْرَ مَا جَبَلْتَهَا عَلَيْهِ وَأَعُوذُ بِكَ مِنْ شَرِّهَا وَمِنْ شَرِّ مَا جَبَلْتَهَا عَلَيْهِ.އަދި އޭނާ ޖަމަލެއް ގަތްނަމަ، އޭގެ ގޮންގަނޑުގެ ކޮޅުގައި ހިފަހައްޓައިގެންހުރެވެސް ހަމައެފަދައިން ކިޔާށެވެ.“\nއައްވަނަ ފިޔަވަޅު: ކައިވެނި ކުރުމަށްފަހު ދެމަފިރީން އެކީގައި ދެރަކުއަތް ނަމާދެއް ކުރުން\nޝަޤީޤު އަރިހުން ރިވާވެގެންވެއެވެ. “އަބޫ ޙަރީޒް ކިޔާ ބޭކަލެއް ވަޑައިގެން ވިދާޅުވިއެވެ. ހަމަކަށަވަރުން ތިމަން ބިކުރުވެރި، ޒުވާން ޖާރިޔާއަކާއި ކައިވެނިކޮށްފީމެވެ. ނަމަވެސް ތިމަން ބިރުހީވަނީ ތިމަންނާޔަށް އޭނާ ނަފްރަތުކޮށްފާނެތީއެވެ. ދެން ޢަބްދުﷲ ބުން މަސްޢޫދު ވިދާޅުވިއެވެ. ހިތްހަމަޖެހުން އަންންހުށީ ﷲ ގެ ހަޟްރަތުންކަން ކަށަވަރެވެ. އަދި ރުޅިވެރިކަން އަންނަހުށީ ޝައިޠާނާގެ ފަރާތުންނެވެ. މާތް ﷲ ތިޔަބައިމީހުންނަށް ޙަލާލުކޮށްދެއްވި ކަންތަކަށް ނަފްރަތުކުރުވަން އެޝައިޠާނާ ބޭނުންވާނެއެވެ. ފަހެ، އެއަންހެނާ ތިބާގެ ކައިރިޔަށް އަންނަ ހިނދު، ތިބާގެ ފަހަތުގައި ދެ ރަކްޢަތް ނަމާދެއްކުރަން އޭނާއަށް އަމުރުކުރައްވާށެވެ.”\nޢަބްދުﷲ ބުނު މަސްޢޫދުގެ އަރިހުން ވާރިދުވެގެންވާ އެހެން ރިވާޔަތެއްގައި އިތުރަށް އައިސްފައިވެއެވެ. ތިބާ މިހެން ކިޔާށެވެ. “اللَّهُمَّ بَارِكْ لِي فِي أَهْلِي، وَبَارِكْ لَهُمْ فِيَّ، اللَّهُمَّ اجْمَعَ بَيْنَنَا مَا جَمَعْتَ بِخَيْرٍ، وَفَرِّقْ بَيْنَنَا إِذَا فَرَّقْتَ إِلَى خَيْرٍ“\nނުވަވަނަ ފިޔަވަޅު: ޖިމާޢުވާހިނދު ދުޢާކިޔުން\nޢަބްދުﷲ ބުން ޢައްބާސް رضي الله عنهما ގެ އަރިހުން ރިވާވެގެންވާ ޙަދީޘްފުޅެއްގައި ރަސޫލާ صلى الله عليه و سلم ޙަދީޘްކުރައްވާފައިވެއެވެ. (لَوْ أَنَّ أَحَدَهُمْ إِذَا أَرَادَ أَنْ يَأْتِيَ أَهْلَهُ قَالَ بِاسْمِ اللَّهِ اللَّهُمَّ جَنِّبْنَا الشَّيْطَانَ وَجَنِّبْ الشَّيْطَانَ مَا رَزَقْتَنَا)މާނައީ: “ތިޔަބައިމީހުންކުރެ މީހަކު އެމީހެއްގެ އަނބިމީހާ އާއި ޖިމާޢުވާން ވެއްޖެ ހިނދު ކިޔާށެވެ. “بِاسْمِ اللَّهِ اللَّهُمَّ جَنِّبْنَا الشَّيْطَانَ وَجَنِّبْ الشَّيْطَانَ مَا رَزَقْتَنَا“.މާނައީ: “ﷲގެ މަތިވެރި އިސްމުފުޅުގެ ބަރަކާތުން (މިކަންކުރަމެވެ.) އޭ ހައްދަވާ ބޮޑުކުރެއްވި ރަސްކަލާކޮ!ޝައިޠާނާގެ ކިބައިން އަޅަމެން ދުރުކުރައްވާނދޭވެ! އަދި އިބަﷲ އަޅަމެންނަށް ދެއްވާ ދަރިންގެ ކިބައިން ޝައިޠާނާ ދުރުކުރައްވާނދޭވެ! “ދެން ޙަދީޘްކުރެއްވިއެވެ. (فَإِنَّهُ إِنْ يُقَدَّرْ بَيْنَهُمَا وَلَدٌ فِي ذَلِكَ لَمْ يَضُرَّهُ شَيْطَانٌ أَبَدًا)މާނައީ: “ފަހެ އެދެމީހުންގެ ދެމެދުން ދަރިއަކު އުފަންވުމަށް މިންވަރުފުޅު ވެއްޖެނަމަ، އެކުއްޖާއާއި ދުވަހަކުވެސް ޝައިޠާނަކު ގާތްނުވާހުއްޓެވެ.”\nދިހަވަނަ ފިޔަވަޅު: ނިދުމުގެ ކުރީން އާޔަތުލް ކުރުސި ކިޔުން\nނިދަން ތަންމައްޗަށް އަރައި އާޔަތުލް ކުރްސީ ކިޔަވާފިނަމަ ﷲ އެމީހަކު ރައްކާތެރި ކޮށްދެއްވާނެއެވެ. އަދި ހެނދުނު ވުމާއި ހަމައަށް ޝައިޠާނަކު ކައިރިއެއް ނުވާނެއެވެ.\nފަތިސްނަމާދައްފަހު “لَا إِلَهَ إِلَّا اللهُ، وَحْدَهُ لَا شَرِيكَ لَهُ، لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ“މިޛިކުރު ސަތޭކަފަހަރު ކުރާށެވެ.\nދުވާލަކު ސަތޭކަފަހަރު މިޛިކުރުކޮށްފިމީހާ ދަންނައެވެ. އޭނާ ދިހަ އަޅުން މިނިވަންކުރި ފަދައެވެ. އަދި އޭނާއަށް ސަތޭކަ ހެޔޮކަން ލިޔުއްވޭނެއެވެ. އަދި އޭނާގެ ކިބައިން ސަތޭކަ ފާފަ ފުއްސެވޭނެއެވެ. އަދި އެދުވަހު ހަވީރުވަންދެން ޝައިޠާނާގެ ކިބައިން އޭނާ ރައްކާތެރިކުރެވޭނެއެވެ. އަދި އޭނާއަށްވުރެ ގިނައިން މިޛިކުރުކުރިމީހަކު މެނުވީ އޭނާއަށްވުރެ މާތްޢަމަލެއްކޮށްގެންހުރި ހަމައެކަކު ނުހުންނާނެއެވެ.رواه البخاري ومسلم\nބާރަވަނަ ފިޔަވަޅު: މިސްކިތަށް ވަންނަމުން ކިޔާ ދުޢާ\nأَعُوذُ بِاللَّهِ الْعَظِيمِ، وَبِوَجْهِهِ الْكَرِيمِ، وَسُلْطَانِهِ الْقَدِيمِ، مِنَ الشَّيْطَانِ الرَّجِيمِ بِسْمِ اللَّهِ، وَالسَّلَامُ عَلَى رَسُولِ الله، اللهُمَّ افْتَحْ لِي أَبْوَابَ رَحْمَتِكَ\n“މިއަޅާ މަތިވެރި މާތްﷲގެ ޙަޟްރަތުން އަދި އެކަލާނގެ މާތް ވަޖުހަފުޅާއި، އެކަލާނގެ އިސްވެވޮޑިގެންވާ ބާރު މެދުވެރިކޮށް ރަޙްމަތުން ދުރުކުރެވިފައިވާ ޝައިޠާނާގެ ކިބައިން ރައްކާތެރިކޮށްދެއްވުމަށް އެދެމެވެ. ﷲގެ އިސްމުފުޅުގެ ބަރަކާތުން ވަންނަމެވެ. އަދި ﷲގެ ރަސޫލާގެ މައްޗަށް ޞަލަވާތާއި ސަލާމް ހުއްޓެވެ. އޭ ހައްދަވާ ބޮޑުކުރެއްވި ރަސްކަލާކޮ! އިބަ ﷲގެ ރަޙުމަތުގެ ދޮރުކޮޅުތައް މިއަޅާއަށްޓަކައި ހުޅުވައި ދެއްވާނދޭވެ.”\nތިރީގައި މިވާ ދުޢާ ހެނދުނާއި ހަވީރު ތިންފަހަރު ކިޔާށެވެ.\nبِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ، وَلا فِي السَّمَاءِ، وَهُوَ السَّمِيعُ الْعَلِيم\nމާނައީ: ﷲގެ އިސްމުފުޅުގެ ބަރަކާތުން (ރައްކާތެރިކަން ލިބިގަންނަމެވެ.) އެކަލާނގެ އިސްމުފުޅުގެ ބަރަކާތާއިއެކު ބިމާއި އުޑުން އެއްވެސް އެއްޗެއް ގެއްލުމެއް ނުދޭނެއެވެ. އަދި އެކަލާނގެއީ މޮޅަށް އައްސަވާވޮޑިގަންނަވާ މޮޅަށް ދެނެވޮޑިގެންވާ ރަސްކަލާނގެއެވެ.\nހެނދުނާއި ހަވީރު ތިންފަހަރު މިޛިކުރުކޮށްފި މީހާއަށް އެއްވެސް އެއްޗެއް ގެއްލުމެއް ނުދޭނެއެވެ.\nސާދަވަނަ ފިޔަވަޅު: ގެއިން ނުކުތުމުގެ ކުރިން ދުޢާކިޔުން\nبِسْمِ اللَّهِ، تَوَكَّلْتُ عَلَى الله وَ لَا حَوْلَ وَلَا قُوَّةَ إِلَّا بِالله\n“ﷲގެ އިސްމުފުޅުގެ ބަރަކާތުން ނިކުންނަމެވެ. އަހުރެންގެ އެންމެހާ ކަންތައްތައް ﷲއާ ޙަވާލުކޮށްފީމެވެ. އަދި އެއްވެސް ހެޔޮކަމެއް ކުރުމުގެ ބާރެއްވެސް އަދި ނުބައިކަމުން ސަލާމަތްވުމުގެ ބާރެއްވެސް ﷲގެ ޙަޟުރަތުން މެނުވީ ނުވެއެވެ.”\nމިފަދައިން ހަވީރު ތިންފަހަރު ކިޔާށެވެ.\nމާނައީ: މާތްﷲގެ ފުރިހަމަވެގެންވާ ކަލިމަފުޅުތައް މެދުވެރިކޮށް އެކަލާނގެ ހެއްދެވި އެންމެހައި މަޚްލޫޤުންގެ ނުބައިކަމުން މިއަޅާ (އެކަލާނގެ ޙަޟްރަތުން) ރައްކާތެރިކަމަށް އެދެމެވެ.\nހަވީރުވާހިނދު ތިންފަހަރު މިޛިކުރުކޮށްފި މީހާ ދަންނައެވެ. އެރޭ އެއްވެސް ވިހަސޫތްޕެއްގެ ގެއްލުމެއް އޭނައަކަށް ނުވާނެއެވެ. أخرجه أحمد و النسائي في عمل اليم و الليلة و ابن السنّي و صحيح الباني\nPosted by buruniyaz.com at 6:09 PM


Gerieh ge leyholhieh lavvaigen liver transplant eh hadhaifi\nހޫރު އާއި އާއިލާ\nވަރަށް މަދުން ނޫނީ ދިމާނުވާ އަދި ކާމިޔާބު އޮޕަރޭޝަނަކަށްފަހު އެއް އަހަރުގެ ކުއްޖެއްގެ ލިވާ ޓްރާންސްޕްލާންޓެއް ޑޮކްޓަރުން ހަދައިފި އެވެ. ސައޫދީ އަރަބިޔާގެ ހޫރް ނަމަކަށް ކިޔާ މި އަންހެންކުއްޖާގެ ސާޖަރީ ހަދާފައިވަނީ އިންޑިއާގެ ގުރުގުރާމްގެ އާރްޓޭމިސް ހޮސްޕިޓަލުގަ އެވެ.\nމި ޓްރާންސްޕްލާންޓް ޚާއްސަވާ އެންމެ މުހިއްމު ސަބަބަކީ މި ސާޖަރީ ހެދީ ގެރިއެއްގެ ޖަގިއުލާ ވެއިން އަކުން އާ ލިވާ އަށް ލޭ ފޮނުވައިދީގެން ކަމަށް ވާތީ އެވެ. ޖަގިއުލާ ވެއިން އަކީ އޮކްސިޖަން ހުސްކޮށްފައިވާ ލޭ ބޮލުން އަނބުރާ ހިތަށް ފޮނުވާލުމުގެ ޒިންމާ ނަގާ މައި ލޭ ހޮޅި އެވެ.\nމި ސާޖަރީއަށް ފަހު ހޫރުގެ ބައްޕަ ބުނީ ޑޮކްޓަރުންނާއި ހޮސްޕިޓަލުގެ މުވައްޒަފުންގެ ޚިދުމަތާއި ނެރެދިން ނަތީޖާއާ މެދު ވަރަށް ހިތްހަމަޖެހޭ ކަމަށެވެ. ހޫރްގެ ސާޖަރީ ހެދި ޑޮކްޓަރުން ބުނެފައިވަނީ މިގޮތަށް ޓްރާންސްޕްލާންޓް ހަދަނީ ވަރަށް މަދު ހާލަތެއްގައި ކަމަށެވެ.\nއާރްޓޭމިސް ހޮސްޕިޓަލުގެ ސީނިއާ ކޮންސަލްޓަންޓަކު އިންޑީއާގެ ނޫހަކަށް ވިދާޅުވެފައިވާ ގޮތުގައި ހޫރު އެ ހޮސްޕިޓަލަށް ގެނައިރު އޭނާ ވަރަށް ބައްޔެވެ. ލިވާ މައްސަލަ ޖެހިފައިވާތީ އެވެ. އޭރު އޭނާގެ ބަރުދަނުގައި ވެސް ހުރީ އެންމެ ފަސް ކިލޯ އެވެ. އޭރުވެސް ހޫރުގެ ސާޖަރީއެއް ސައޫދީގައި ވަނީ ހަދާފަ އެވެ. ނަމަވެސް އެ އޮޕަރޭޝަން ކާމިޔާބު ނުވުމުން އެ ހޮސްޕިޓަލަށް ދިއުމަށް ޑޮކްޓަރުން ލަފާ ދިނުމުން ހޫރްގެ މައިންބަފައިން އޭނާ ގޮވައިގެން މި ހޮސްޕިޓަލަށް އައީ އެވެ.\nއޭނާ ބުނި ގޮތުގައި މިގޮތަށް ޓްރާންސްޕްލާންޓް ހަދަން ޖެހެނީ މަރުވާ މީހުންގެ ލޭ ހޮޅިތައް ހަދިޔާ ކުރެވޭނެ ގޮތެއް އިންޑިއާގައި ހަމަޖެހިފައި ނެތީމަ އެވެ. ހޫރުގެ ލޭ ހޮޅިތައް ވަރަށް ހިމަ ކަމަށާއި މަރުވާ މީހެއްގެ ލޭ ހޮޅިއެއް އިންޑިއާ އިން ލިބެން ނެތީމަ ގެރިއެއްގެ ލޭ ހޮޅިއެއް ބޭނުންކުރަން ޖެހުނީ ކަމަށް ޑޮކްޓަރު ބުންޏެވެ. އަދި މިކަން ކުރީ ކުއްޖާގެ މައިންބަފައިންގެ ހުއްދަ ހޯދައިގެން ކަމަށް ވެސް ޑޮކްޓަރު ބުންޏެވެ.\nޑޮކްޓަރުން ބުނި ގޮތުގައި މިއީ ދިއްލީގައި ހުންނަ މި ހޮސްޕިޓަލުގައި މި ވަރު ކުޑަ ކުއްޖެއްގެ މި ކަހަލަ ޓްރާންސްޕްލާންޓެއް ހެދި ފުރަތަމަ ފަހަރެވެ.\n"މިއީ ވަރަށް ވަރަށް މަދުން ނޫނީ ނުފެންނަ ކަހަލަ މައްސަލައެއް. އަދި މިއީ އާ ލިވާ އަށް ލޭ ފޮނުވައިދިނުމަށް ގެރިއެއްގެ ލޭ ހޮޅިއެއްގެ ބޭނުންކޮށް މުޅި ދުނިޔޭގައި ވެސް ހެދި ފުރަތަމަ ޓްރާންސްޕްލާންޓް."\nއެ ހޮސްޕިޓަލުން ބުނި ގޮތުގައި މި ކުއްޖާގެ ބޭނުންކުރި ލޭ ހޮޅިއަކީ ބޭރު ގައުމަކުން ގެނެސްފައިވާ އެއްޗެކެވެ.\n"މި ޓްރާންސްޕްލާންޓްގައި ބޭނުންކުރީ ލިވާގެ އަށްބައިކުޅަ އެއްބައި. އަދި ކުއްޖާގެ ލޭ ހޮޅީގެ ބަދަލުގައި ގެރިއެއްގެ ލޭ ހޮޅި ބޭނުންކުރުން މިއީ ވަރަށް މަދުންކުރާ ކަމެއް،" މި ސާޖަރީގައި އިސްކޮށް މަސައްކަތް ކުރެއްވި ޑޮކްޓަރު ވިދާޅުވި އެވެ.


SunOnline: Hulhudhuffaarun ruhgas nagan beynunvee enme 57 meehun\nހުޅުދުއްފާރުގެ އާބާދީ 1500، ރުއްގަސް ނަގަން ބޭނުންވީ އެންމެ 57 މީހުން\nނަޖާހު މަސްއޫދު 03 Jul 2019, 10:10\nރ. ހުޅުދުއްފާރު: އެ ރަށުގެ ގިނަ އަދަދެއްގެ ރުއް ނަގަން ބޭނުންވީ 57 މީހުން --\nރ. ހުޅުދުއްފާރުގައި ސަރުކާރުން ކުރިއަށް ގެންދަން ރާވާފައިވާ މަގު ހެދުމުގެ މަޝްރޫއަށް އެ ރަށުން ރުއްގަސް ނަގަން ފެންނަ ކަމަށް ބުނީ 57 މީހުން ކަން ހާމަވެއްޖެ އެވެ.\nހުޅުދުއްފާރު ކައުންސިލުގެ ރައީސް މުހައްމަދު އިބްރާހިމް މިއަދު "ސަން"އަށް ވިދާޅުވީ، ސަރުކާރުން އެ ރަށުގައި ހިންގަން ބޭނުންވާ މަގު ހެދުމުގެ މަޝްރޫއާ މެދު ރައްޔިތުންގެ ހިޔާލު ހޯދަން ޕްލޭނިން މިނިސްޓްރީއިން ކައުންސިލުގައި އެދުނު ކަމަށެވެ. އަދި އެ އެދުމާ ގުޅިގެން ރައްޔިތުންގެ ހިޔާލު ހޯދަން އާންމު ބައްދަލުވުމެއް ބޭއްވި ކަމަށެވެ.\nރައްޔިތުންގެ ހިޔާލު ހޯދުމަށް ކައުންސިލުން ބޭއްވި އާންމު ބައްދަލުވުމަށް ހާޒިރުވީ 57 މީހުންނެވެ. ހިޔާލު ހޯދުމުގެ ވޯޓު ނެގީ އެ 57 މީހުންގެ މެދުގަ އެވެ. އެ ބައްދަލުވުމުގައި ދެ ކަމަކާ މެދު ފެންނަ ނުފެންނަ ވޯޓެއް ނެގި އެވެ. އެއީ:\nރަށުގެ މަގުތަކުގައި ހުރި ރުއްގަސް ނަގާނީތޯ\nރަށުގެ މަގުތަކުގައި ތާރު އަޅާނީތޯ ނުވަތަ މިހާރު ހުރި ގޮތަށް ބަހައްޓާނީތޯ\nވޯޓުގައި ބައިވެރިވި 57 މީހުންގެ ތެރެއިން ހުރިހާ އެންމެންވެސް ބޭނުންވީ ރުއްގަސް ނެގުމަށް ކަމަށް ކައުންސިލުގެ ރައީސް ވިދާޅުވި އެވެ. ރަށުގެ މަގުތަކުގައި ތާރު އަޅަން ފެންނަ ކަމަށް 35 މީހަކު ވޯޓު ދިން އިރު ބާކީ އެންމެން ވޯޓު ދިނީ މިހާރު ހުރި ގޮތަށް މަގުތައް ބަހައްޓަން ފެންނަ ކަމަށެވެ.\nއެ ބައްދަލުވުމުގައި ރައްޔިތުން ނިންމި ގޮތް މިނިސްޓްރީއާ ހިއްސާކޮށްފައި ވާނެ ކަމަށް ކައުންސިލުގެ ރައީސް ވިދާޅުވި އެވެ. އަދި އެ މައުލޫމާތު ބޭނުންކޮށްގެން ވަކި ގޮތެއް ނިންމާނީ މިނިސްޓްރީއިން ކަމަށް އޭނާ ވިދާޅުވި އެވެ.\n"ކައުންސިލުން ރައްޔިތުން އެދޭ ގޮތެއް އަހާލާށޭ މިނިސްޓްރީއިން ބުނީމަ އަޅުގަނޑުމެން ރައްޔިތުން ބޭނުންވާ ގޮތެއް ރައްޔިތުން ކުރެން އަހާފައި ރައްޔިތުން އެ ދިން ޖަވާބެއް އަޅުގަނޑުމެން މިނިސްޓްރީއާ ހިސާބަށް ފޮނުވީ. ކައުންސިލުން ކުރާ މަސައްކަތެއް ނޫން މިއީ، ސަރުކާރުން ކުރާ މަސައްކަތެއް މިއީ،" ކައުންސިލުގެ ރައީސް މުހައްމަދު އިބްރާހިމް ވިދާޅުވި އެވެ.\n"ކައުންސިލުން އެ ޖަވާބު މިނިސްޓްރީއަށް ދިން ނަމަވެސް، މިނިސްޓްރީއިން އެކަމުގައި ގޮތެއް ކަނޑައަޅާ ނިންމާނީ. އަދި އީޕީއޭއިން ހުއްދަ ހޯދުމަކީވެސް މިނިސްޓްރީއިން މިފަދަ ޕްރޮކްޓުތަކުގައި ކުރާ ކަމެއް. ކައުންސިލުތަކުން ކުރާ ކަމެއް ނޫން އެއީ،"\nއެކަމަކު، ރައްޔިތުންގެ ހިޔާލު ހޯދަން ބޭއްވި ބައްދަލުވުމުގައި ބައިވެރިވި މީހުންގެ އަދަދު މަދުކަމުން އެފަދަ ނިންމުމަކީ ބަލައިގަނެވޭނެ ނިންމުމެއް ނޫން ކަމަށް ބައެއް މީހުން ދެކެއެވެ.\n"ރަށުގެ އާބާދީ 1500އަށް ވުރެ ބޮޑު. ދެން ކިހިނެއް ފަންސާހަކަށް މީޙުން ބޭނުންވާ ގޮތަށް ފާސް ކުރެވޭނީ. މިނިސްޓްރީއަށް ފޮނުވަން ވާނީ ގިނަ މީހުން ބައިވެރިވެގެން ނިންމާ ނިންމުމެއް،" ކަންބޮޑުވުން ފާޅު ކުރި މީހަކު ބުންޏެވެ.\nމަގު ހެދުމުގެ މަޝްރޫއު\nސަރުކާރުން ރާވާފައި ވަނީ، ހުޅުދުއްފާރުގެ ބޮޑު މަގު އަދި ހުރަހަށް އޮންނަ ހަތަރު މަގެއްގައި ތާރު އަޅާށެވެ. ކައުންސިލުން ވަނީ އެ މަގުތަކުގައި ހުރި ރުއްގަހުގެ އަދަދު ސަންއާ ހިއްސާކޮށްފަ އެވެ.\nބޮޑުތަކުރުފާނު މަގުގައި 383 ރުއްގަސް\nމަޖީދީ މަގުގައި 16 ރުއްގަސް\nއަމީނީ މަގުގައި 130 ރުއްގަސް\nޖަމީލު މަގުގައި 24 ރުއްގަސް\nއިސްކަންދަރު މަގުގައި ރުކެއް ނުވަތަ ގަހެއް ނުހުރޭ\nކައުންސިލުގެ ރައީސް ވިދާޅުވީ، މަޝްރޫއު ކުރިއަށް ގެންދާ ނަމަވެސް، ރުއްގަސް ރަށުން ބޭރު ނުކުރާނެ ކަމަށެވެ. އަދި މަގުތަކުން ނަގާ ރުކާއި ގަސް އިންދާނީ ރަށުގެ ތެރޭގައި ކަމަށް އޭނާ ވިދާޅުވި އެވެ.\n"ނަގާފައި ނައްތާލާ ގޮތަކަށް ނޫން، ރަށުގެ އެހެން ދިމަ ދިމާލުގައި ރުކާ ގަހާ ޖަހާ ގޮތަށް. ރަށުން ބޭރު ކުރާ ގޮތަކަށް ނޫން އޮތީ،" ކައުންސިލް ރައީސް ވިދާޅުވި އެވެ.\nހުޅުދުއްފާރުގެ ބޮޑުތަކުރުފާނު މަގަކީ ގިނަ އަދަދެއްގެ ރުއްގަސް ހިމެނޭ ހިތްފަސޭހަ މަގެކެވެ. އެ މަގުގެ ރުއްތަކާއި ގަސްތައް ނަގައިފި ނަމަ ރަށުގެ ހިތްގައިމުކަން ގެއްލޭނެ ކަމަށް ބުނެ، ބައެއް ފަރާތްތަކުން ދަނީ ކަންބޮޑުވުން ފާޅުކުރަމުންނެވެ.\nސަރުކާރަށް ތިން އަހަރު: ހާމަވީ ތިމާވެއްޓަށް އޮތް ލޯބި\nރައީސް ކަނޑައަޅާ ޕްލާސްޓިކްގެ ބާވަތްތައް އެތެރެ ނުކުރެވޭނެ


ބާރުތައް ދޫކޮށްފިން، ރައްޔިތުންނަށް ނަތީޖާ ނެރެދެއްވާ:ރައީސް\nރައްޔިތުން އެދުނު ގޮތަށް ބާރުތައް ދޫކޮށްފިން، ކައުންސިލަރުން ނަތީޖާ ނެރެދެއްވާ: ރައީސް\n17 މޭ 2021 - 20:10 1\nރައީސް އިބްރާހިމް މުހައްމަދު ސޯލިހް: އެމަނިކުފާނު ކައުންސިލަރުންގެ ކިބައިން އެދިވަޑައިގަތީ ލާމަރުކަޒީ ނިޒާމުގެ މަންފާ ރައްޔިތުންނަށް ހޯދައި ދިނުމަށް-- ފޮޓޯ: ރައީސް އޮފީސް\nރައްޔިތުން ބޭނުންވާ ގޮތަށް ކައުންސިލްތައް ހިންގަން، ގާނޫނަށް އިސްލާހު ގެނެސް ބާރުތައް ފުޅާދާއިރާއެއްގައި ދޫކޮށް، މިނިވަންކަމާ އެކު ކައުންސިލްތައް ހިންގޭނެ މަގުފަހިކޮށްދީފައިވާ ކަމަށާއި މި ބަދަލުން ރައްޔިތުންގެ މަންފާއަށް އާ ކައުންސިލަރުން ނަތީޖާ ނެރެދެއްވަން ރައީސް އިބްރާހިމް މުހައްމަދު ސޯލިހް މިރޭ އެދިވަޑައިގެންފި އެވެ.\nލާމަރުކަޒީ ގާނޫނަށް އިސްލާހު ގެނެސް ކައުންސިލްތަކުގެ ދައުރު ދަންމައި ބޮޑެތި ބާރުތަކެއް ދިނުމަށް ފަހު ބޭއްވި އިންތިހާބުގައި ކައުންސިލްތަކަށް ރައްޔިތުން ހޮވި ކައުންސިލަރުންނާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ މެމްބަރުން މިއަދު ހުވާކުރައްވައި މަގާމާ ވަނީ ހަވާލުވެވަޑައިގެންފަ އެވެ.\nލާމަރުކަޒީ ނިޒާމުން ރާއްޖެ ހިންގުމުގައި މިއަދު ކުރިމަތިލީ ތާރީހީ ބަދަލާ ގުޅިގެން ރައީސް ދެއްވި ހިތޯބުގައި ވިދާޅުވީ ރައްޔިތުންގެ ބައިވެރިވުން ކުރިއަށް ވުރެން ބޮޑަށް މިހާރު ކައުންސިލްތައް ހިންގުމުގައި އޮންނާނެ ކަމަށެވެ. މި ބަދަލު ތަންފީޒުކުރަން މިއަދު ފެށުމަކީ ލިބިވަޑައިގަންނަވާ ވަރަށް ބޮޑު ހިތްހަމަޖެހުމެއް ކަމަށް ވިދާޅުވި އެވެ.\nރަށާއި އަތޮޅު އަދި ސިޓީ ކައުންސިލްތަކަށް އިންތިހާބުވީ ކައުންސިލަރުންގެ ފަރާތުން ރައީސް އެދިވަޑައިގަތީ ބާރުތަކުގެ ބޭނުން ހެޔޮގޮތުގައި ހިފައި ރައްޔިތުންގެ ލާބަ އާއި މަންފާއަށް ހިދުމަތް ކޮށްދެއްވުމަށެވެ.\n"ތިޔަ ބޭފުޅުން މިއަދު ކައުންސިލް އިދާރާތައް ހިންގެވުމާ ތިޔަ ހަވާލުވެވަޑައިގަންނަވަނީ، ހަމައެކަނި ވަޒީފާއެއް އަދާކުރެއްވުމުގެ ހައިސިއްޔަތަކުން ނޫން. ތިޔަ ބޭފުޅުންގެ ކޮނޑުފުޅުގައި މިއަދު އެޅިގެންދާ ގައުމީ ވާޖިބާއި ޒިންމާ އެއަށް ވުރެ މާބޮޑު،" ރައީސް ވިދާޅުވި އެވެ.\n"ތިޔަ ބޭފުޅުންގެ އެންމެ ބޮޑު ޒިންމާއަކީ، ތިޔަބޭފުޅުންނާ ހަވާލުކުރެވޭ، ރައްޔިތުންގެ އަމާނާތަށް ފުރިހަމައަށް ރައްކާތެރިވެ، ތިޔަ ބޭފުޅުންގެ ރަށާއި އަތޮޅާއި ސިޓީ ތަރައްގީ ކޮށްދެއްވުން."\nއާ ކައުންސިލްތައް ހިނގައިގަތުން ރައީސް ސިފަ ކުރެއްވީ ރާއްޖޭގެ ލާމަރުކަޒީ ނިޒާމުގެ ތާރީހުގައި، ރަން އަކުރުން ފެވިގެންދާނެ ދުވަހެއްގެ ގޮތުގަ އެވެ. ސަބަބެއް ކަމަށް ވިދާޅުވީ މިއަދަކީ ހަގީގީ ލާމަރުކަޒީ ނިޒާމުން، އަތޮޅުތަކާއި ސިޓީތަކާއި ރަށްތައް، ހިންގަން ފެށުނު ދުވަހަށް ވުމެވެ. އަދި މިއަދަކީ، ފުރަތަމަ ފަހަރަށް ރައްޔިތުންގެ އާންމު ވޯޓަކުން އިންތިހާބުކުރި، އަންހެނުންގެ ތަރައްގީއަށް މަސައްކަތްކުރާ ކޮމިޓީތައް މަސައްކަތް ކުރަން ފެށި ދުވަސްކަން ރައީސް ފާހަގަ ކުރެއްވި އެވެ.\n"ހަމައެހެންމެ [މިއަދަކީ] ފުރަތަމަ ފަހަރަށް ރައްޔިތުންގެ އާންމު ވޯޓަކުން އިންތިހާބުކުރި، ރަށު ކައުންސިލްތަކުގެ ރައީސުންނާއި އަތޮޅު ކައުންސިލްތަކުގެ ރައީސުންނާއި، ސިޓީތަކުގެ މޭޔަރުން، އެ ބޭފުޅުންގެ މަގާމުގެ ޒިންމާތަކާ ހަވާލުވެވަޑައިގެންނެވި ދުވަސް،" ރައީސް ވިދާޅުވި އެވެ.\nލާމަރުކަޒީ ގާނޫނަށް ގެނައި އާ ބާރުތަކާ އެކު ކައުންސިލަރުން އިންތިހާބުކުރަން ބޭއްވި ވޯޓުގައި ރައީސް ބައިވެރިވެވަޑައިގަންނަވަނީ. -- ފޮޓޯ/ އަދަދު\nރައީސް ވިދާޅުވީ އެ ހުރިހާ ކަމަކުންވެސް ދޭހަވަނީ، ލާމަރުކަޒީ ނިޒާމު ހިންގާނެ މީހުން ކަނޑައެޅުމުގައި، ރައްޔިތުންގެ ބައިވެރިވުން ހިމެނިފައި އޮތް މިންވަރު ކަމަށެވެ. އެހެންކަމުން މިއަދު ހިންގަން ފަށާ ކައުންސިލްތަކުން، އެންމެ ބޮޑު އިސްކަމެއް ދޭންޖެހޭނީ، ގައުމީ ތަރައްގީގެ ޕްލޭނާ އެއްގޮތަށް، ރައްޔިތުންނަށް އެންމެ ފައިދާ ހުރި ގޮތަށް، ސިޓީތަކާއި ރަށްތައް ތަރައްގީކޮށްދިނުމަށް ކަމަށް ރައީސް ވިދާޅުވި އެވެ.\nމީގެ ކުރިން އިންތިހާބުކުރި ކައުންސިލްތަކާއި، މިފަހަރު އިންތިހާބުކުރި ކައުންސިލްތަކުގެ އެންމެ ބޮޑު އަނެއް ތަފާތަކީ ކައުންސިލަރުންގެ ގޮތުގައި އިންތިހާބުކުރި މީހުންގެ، ތިން ބައިކުޅަ އެއް ބަޔަކީ، އަންހެން ކަމަށް ވުން ކަމަށް ރައީސް ވިދާޅުވި އެވެ.\n"އެހެންކަމުން، ސިޔާސީ ގޮތުންނާއި އިޖްތިމާއީ ގޮތުން އަންހެނުން ބާރުވެރިކުރުމާއި، ގައުމީ ތަރައްގީގައި އަންހެނުންނަށް ހަމަހަމަ ފުރުސަތު ހޯދައިދިނުމާއި، ރަށު ތަރައްގީގައި އަންހެނުން ބައިވެރިކުރުމުގައި ވެސް، އާ ކައުންސިލަރުން ވަރަށް މުހިންމު ދައުރެއް އަދާކުރައްވަން ޖެހިވަޑައިގަންނަވާނެ،" ރައީސް ވިދާޅުވި އެވެ.\nމިއަދު މިފެށުނު ކައުންސިލްތަކުގެ ދައުރާ އެކު، ފިރިހެނުންނާ އެއް ހަމައެއްގައި، އަދި މަގާމުގެ ގޮތުން ވެސް އެއް ފެންވަރެއްގައި، އަންހެނުން ތަމްސީލުކުރާ މިންވަރު އިތުރުވެގެންދާނެ.\nރައީސް ވިދާޅުވި ގޮތުގައި ލާމަރުކަޒީ ގާނޫނަށް ބަދަލުތައް ގެނައުމުގެ ކުރިން، ވަރަށް ފުޅާ ދާއިރާއެއްގައި، ރައްޔިތުންގެ ހިޔާލާއި މަޝްވަރާ ހޯދި އެވެ. ރައްޔިތުންގެ މަޝްވަރާއާ އެއްގޮތަށް ގާނޫނު އިސްލާހުކޮށް ލާމަރުކަޒީ ނިޒާމަށް ބަދަލުތައް ގެނައީ، ރައްޔިތުންގެ ވިންދު ހުރީ، އެ ބަދަލުތަކާއިގެން ކުރިއަށް ދިއުމަށް ކަމަށްވާތީ ކަމަށް ވެސް ވިދާޅުވި އެވެ.\nއެމަނިކުފާނު ފާހަގަކުރެއްވި ގޮތުގައި މީގެ ކުރިން މަރުކަޒީ ސަރުކާރުގައި ހުރި، އިދާރީ ވަރަށް ގިނަ ޒިންމާތަކާއި މަސްއޫލިއްޔަތުތަކެއް، މިހާރު ވަނީ ކައުންސިލްތަކާ ހަވާލު ކޮށްފަ އެވެ. އަދި ކައުންސިލަރުންނަށާއި ކައުންސިލްތަކަށް ވެސް ގާނޫނީ ބާރު ދީ، ރަށްރަށުގެ އިހުތިސާސް މިހާރު ވަނީ ކަނޑައަޅައިފައި ކަމަށް ވިދާޅުވި އެވެ.\nރައީސް ވިދާޅުވީ މިހާރު ރާއްޖެއަށް ކުރިމަތިވެފައިވާ ކޮވިޑުގެ ބަލިމަޑުކަން މުޅި ރާއްޖެއަށް ފެތުރެމުން ދާ ހަލުވިމިނަށް ބަލާއިރު، މި ބަލި ކޮންޓްރޯލް ކުރުމުގައި ވެސް، ކައުންސިލްތަކުން މިހާރަށް ވުރެ ފުޅާދާއިރާއެއްގައި ހަރަކާތްތެރިވުން ވަރަށް މުހިންމު ކަމަށެވެ.


ޝަންގްރިއްލާ ރިސޯޓު ނުހުޅުވި އެންމެ ފަހުން ވިއްކާލަނީ ޝަންގްރިއްލާ ރިސޯޓު ނުހުޅުވި އެންމެ ފަހުން ވިއްކާލަނީ\nޝަންގްރިއްލާ ރިސޯޓު ނުހުޅުވި އެންމެ ފަހުން ވިއްކާލަނީ\nޝަންގްރިލާ ވިލިނގިލި ރިސޯޓު ---\nކޯވިޑަށް ބަންދު ކުރި ޝަންގްރިއްލާ ރިސޯޓު ނުހުޅުވި އޮވެ، އެންމެ ފަހުން ރިސޯޓު ވިއްކާލަން ނިންމައިފިއެވެ.\nރާއްޖޭގެ އެންމެ ދެކުނުގައި ލަގްޒަރީ ފެންވަރަށް ޚިދުމަތް ދިނުމަށް ތަރައްޤީކޮށްފައިވާ ޝަންގްރިއްލާ ރިސޯޓަކީ 264 އެނދުގެ ރިސޯޓެކެވެ. މި ރިސޯޓުގެ ސަރުކާރުގެ 30 އިންސައްތަ ހިއްސާ އޮންނަ އިރު، ބާކީ 70 އިންސައްތަ ހިއްސާ އޮންނަނީ ރިސޯޓު ހިންގުމަށް ސަރުކާރާއި ގުޅިގެން ހަދާފައިވާ އައްޑޫ އިންވެސްޓްމެންޓް ޕްރައިވެޓް ލިމިޓެޑުގައެވެ.\nރިސޯޓު ހުޅުވުމަށް ގިނަ ތާރީޚުތަކެއް ދީ ރިސޯޓު އަލުން ހުޅުވުމަށް ސަރުކާރުންވެސް ވަނީ ބާރު އަޅާފައެވެ. ނަމަވެސް އެންމެ ފަހުން ރިސޯޓު ވިއްކާލުމަށް އެމެރިކާގެ ސީބީއާރް ގުރޫޕާއި މިވަނީ ހަވާލުކޮށްފައެވެ. އެގޮތުން އެކުންފުނިން ރިސޯޓު ވިއްކާލުމުގެ މަސައްކަތް މިހާރު ފަށާފައިވާއިރު، މިމަހުގެ ކުރީ ކޮޅު ބީލަމަށް ޝައުޤުވެރިވާ ފަރާތްތަކުން އެކަމަށް އެދި ހުށަހެޅުމަށް ވަނީ ފުރުސަތު ހުޅުވާލާފައެވެ.\nޝަންގްރިއްލާ ރިސޯޓަކީ އައްޑޫގައި އަޕްމާކެޓަށް ޚާއްސަކޮށްގެން ހުޅުވާފައިވާ ރިސޯޓެކެވެ. މި ރިސޯޓުގައި 60 ވޯޓަރ ވިލާ، 26 ބީޗް ވިލާ، 28 ޕޫލް ވިލާ، 16 ޓްރީ ހައުސް ވިލާ އަދި2ޕްރެޒިޑެންޝަން ވިލާ ހިމެނެއެވެ. މީގެ އިތުރުން ރަށުގެ ބޮޑު މިނުގައި ފަސް ލައްކަ ފަސް ހާސް އަކަ މީޓަރު ހުރެއެވެ.\nމިރިސޯޓު ވިއްކާލަން ނިންމާފައިވާއިރު، މިރިސޯޓުގައި އޮންނަ ސަރުކާރުގެ ހިއްސާވެސް ދޫކުރުމަށް ސަރުކާރުން ވަނީ ނިންމާފައެވެ. މިކަމާއި ގުޅޭ ގޮތުން ރައްޔިތުން މަޖިލީހުގައި ވާހަކަ ދައްކަވަމުން މިނިސްޓަރ މައުސޫމް ވިދާޅުވީ ރިސޯޓު ބަންދުކުރި ފަހުން އެއްވެސް ފައިދާއެއް ނުވެ ގިނަ ދުވަސް ވުމުން، ރިސޯޓަށް ލިބޭ ގެއްލުމުގެ ބަދަލުގައި ނަގަން ޖެހޭ ލޯނުގައިވެސް ސަރުކާރުގެ ހިއްސާ އޮތް ކަމަށެވެ. އަދި އެލޯނަށް މިހާރުވެސް 68 މިލިއަން ޑޮލަރު ނުވަތަ ބިލިއަނަކަށް ވުރެ ގިނަ ރުފިޔާ ދައްކަން ސަރުކާރަށް ޖެހިފައިވާ ކަމަށް މިނިސްޓަރ ވިދާޅުވިއެވެ.\nސަރުކާރުން ޓޫރިޒަމް ޤާނޫނަށް ގެންނަ 11 ވަނަ އިސްލާހާއިއެކު ސަރުކާރަށް ގެއްލުން ކުޑަކޮށް، ރިސޯޓުގައި އޮތް ސަރުކާރުގެ 30 އިންސައްތް ހިއްސާ ވިއްކާލަން ނިންމާފައިވާ ކަމަށް ސަރުކާރުން ވަނީ ހާމަކޮށްފައެވެ.\nޝަންގްރިއްލާ ރިސޯޓަކީ އައްޑޫގެ ގިނަ ބަޔަކު ވަޒީފާ އަދާ ކުރަމުންއައި ރިސޯޓެކެވެ. ނަމަވެސް އެތަން ބަނދު ކުރުމަށްފަހު، ގިނަ ބައެއްގެ ވަޒީފާ ގެއްލިގެން ދިޔައިރު، އަލުން ރިސޯޓު ހުޅުވުމަށް އައްޑޫގެ ގިނަ ބަޔަކު ދަނީ ގޮވަމުންނެވެ. އަދި ސަރުކާރުންވެސް ދަނީ މިތަން ހުޅުވައި އަލުން ޚިދުމަތް ފެށުމަށް މަސައްކަތް ކުރަމުންނެވެ.


Covid-19 Aa Gulhigen Nerunu Hama Ekani Amilla Ufehdhun "Ya Rahim" Hampuge Adun - Vaguthu\nކޮވިޑް-19: ޔޫރަޕްގެ ހާލަތު ދުވަހުން ދުވަހަށް ގޯސް! -5ގަޑިއިރު ކުރިން\nކޮވިޑް-19 އާ ގުޅިގެން ނެރުނު ހަމައެކަނި އަމިއްލަ އުފެއްދުން "ޔާ ރަހީމް" ހަމްޕުގެ އަޑުން\n4 މަސް ކުރިން ( ޖޫން 7, 2020 )\nރާޅުގަނޑު ހަމްޕު ދިވެހިންގެ ތެރޭގައި މަޝްހޫރު އަޑެއް\nޅެން ހެދުމާއި، ރާގު ހެދުމާއި، ލަވަ ކިޔުމަކީ ހައްމާދު ރަޝީދު (ހަމްޕު) ފަދަ ފަންނާނުންނަށް އާ ކަމެއް ނޫނެވެ. ބޮޑުބެރަށް އޮންނަ ޝައުގުވެރިކަމާއެކު އަމިއްލަ ބޮޑުބެރު ގްރޫޕެއް ކަމަށްވާ ވަރަނުލާ ރާޅުގަނޑު ބޮޑުބެރު ގްރޫޕް އުފައްދައިގެން ކުރި އަދި މިހާރު ކުރަމުންދާ މަސައްކަތް މަދެއް ނޫނެވެ. އޭނާގެ ބެލުމުގެ ދަށުން އެ ގްރޫޕް ހިންގާތާ 10 އަހަރު އަންނަ ސެޕްޓެމްބަރު މަހު ވާނެއެވެ.\nހަމްޕުއަކީ ބޮޑުބެރުގައި މަގްބޫލު މިހަކަށްވިޔަސް، އޭނާގެ ވާހަކަ ފާހަގަކޮށްލަން މި ޖެހެނީ އޭނާ އަމިއްލައަށް ކޮވިޑް-19އާ ގުޅިގެން ނެރުނު މަދަހައަކާއި ގުޅިގެންނެވެ. "ޔާ ރަހީމް"ގެ ނަމުގައި އޭނާގެ އަމިއްލަ ރާގަކަށް އަމިއްލަ ޅެމަކަށް ތައްޔާރުކޮށް އޭނާ އަމިއްލައަށް ކިޔާފައިވާ އެ މަދަހަ ވަރަށް ރީތި ވެގެން އެތައް ބަޔަކު އެ ވާހަކަދައްކަމުން އެބަ ދެއެވެ.\nSay Amen! ☝❤Title: Ya RahimLyrics, melody & vocals: Hammadh Rasheed (Hampu)Mixing and mastering: MisteeLogo...\nPosted by Raalhugandu Hampu on Friday, May 29, 2020\nހަމްޕު އަމިއްލަ ލަވަތަކާއި ރާގުތައް މީގެ ކުރިން ބޮޑުބެރުގައި ފެނިގެން ގޮސްފައިވާއިރު، މިއީ އޭނާ އަލަށް މިއުޒިކް ނުލާ އުފެއްދި ފުރަތަމަ މަދަހައެވެ. އަދި އޭނާގެ ފުރަތަމަ މަދަހަވެސް މެއެވެ. އޭނާގެ މި މަދަހަ އޭނާގެ ފޭސްބުކް ފޭން ޕޭޖަށް ދޫކޮށްލާފައިވާއިރު، އެ ވީޑިއޯއަށް މިހާތަނަށް 60000 އަށް ވުރެ ގިނަ ވިއުސް ލިބިއްޖެއެވެ. އަދި އެތައް ބަޔަކު ޝެއާކޮށްފައި ވެއެވެ.\nދިވެހި އުފެއްދުންތަކަށް ލޯބި ކުރާ ހަމްޕު\nސަރުކާރުގެ އޮފީހެއްގައި ވަޒީފާ އަދާކުރަމުން އަންނަ އުމުރުން 27 އަހަރުގެ ހަމްޕު ބުނިގޮތުގައި، އެ ޅެމާއި، ރާގު އަދި ލަވައިގެ މަސައްކަތް ނިންމާލަން ނެގީ ތިން ދުވަހެވެ. އަޑުއަހާލަން ފަސޭހަ ގޮތަކަށް ކިޔާފައިވާ މަދަހަ އޭނާ ރެކޯޑް ކޮށްފައި ވަނީ ފޯނުންނެވެ.\nފުރަބަންދުގެ މި ދުވަސްވަރު އޭނާ ގޭގައި އިނދެގެން ކުރި މި މަސައްކަތަށް އައްސަރިބަހާއި ސާބަސް ދޭވަރު ވެއެވެ.\nމިއީ މިހާތަނަށް ކޮވިޑް-19 އާ ގުޅިގެން ނެރުނު ފުރަތަމަ އަމިއްލަ ދިވެހި އުފެއްދުމެވެ. ކުރިން ކޮޕީ ރާގުތަކުގައި މަދަހަ އާއި ލަވަ ނެރެފިއެވެ.\nއަމިއްލަ އުފެއްދުންތަކަށް ބޮޑަށް ޝައުގުވެރިކަން ހުންނަ ހަމްޕު ބުނިގޮތުގައި، އޭނާ އެ މަދަހަ މީސް މީޑިއާއަށް ލުމާއެކު، އެތައް ބަޔަކު ދަނީ އޭނާ ކައިރީގައި ޅެން ތަކަށް ރާގެއް ހަދައިގެން މަދަހައެއް ގޮތުގައި ނެރެދިނުމަށް އެދެމުންނެވެ.\nއެންމެ ކުޑައިރުން ފެށިގެން ބޮޑުބެރަށް ޝައުގުވެރިވި ހަމްޕު\n"މިއުޒިކާއި ނުލާ ހަމްޕުގެ އަޑުން މަދަހައެއް ގެނެސް ދޭށޭ، ވަރަށްގިނަބަޔަކު ދަނީ ރިކުއެސްޓް ކުރަމުން. އަދި ވަރަށް ގިނަ މީހުން މެސެޖް ކުރި، އިރާދަކުރެއްވިއްޔާ އެ އެދުންފުރިހަމަ ކޮށްދެވޭތޯ މަސައްކަތް ކުރާނަން". ހަމްޕު ބުންޏެވެ.\nހަމްޕުގެ ފޭނުންނަށް އުފާވެރި ހަބަރެއްވެސް އެބަ އޮތެވެ. މިއުޒިކް ނުލާ ކައިރި މުސްތަގްބަލެއްގައި އޭނާގެ ވަރަށް ހާއްސަ މީހަކަށް މަދަހެއް ނެރުމަށް އޭނާ މަސައްކަތް ކުރަމުން ދެއެވެ.\nރެކޯޑް ކުރި ތިން ލަވަވެސް ހިޓަކަށް، ޝިފާއުގެ ލަވަތައް އެންމެންނަށް ކަމުގޮސްފި\nހޭރިޔާ ބޮޑުބެރު ގްރޫޕްގެ އީދު ހަދިޔާ މިފަހަރުވެސް ވަރަށް ހިތްގައިމު\nމިއުޒިޝަނުންގެ ޖަމިއްޔާގެ މެންބަރަކަށް ވުމުގެ ފުރުސަތު ހުޅުވާލައިފި\nޖޫން 7, 2020 10:35\nވަގުތަށް ވީޑިއޯ އެއް ލީމަ މި ޕޭޖަށް މިއޮތްވާ ގޮތެއް ދޯ..\nޖޫން 12, 2020 08:50\nއޭ ހަމްޕުބޭ... ކައޭ ލަވަ ނުކިޔަސް ވަރިހަމަ. މުލިންވެސް ކޮޕީ.. ކޮޕީގެ މަސްޗަށްވެސް ކޮޕީ.. މީ އަޅެދެން ކޮން "ހަމޕެއްތަ" މީނަ މީގެ ކުރިންވެސް މިފާޑަށް އުޅުނުތަ... ލަވަވެސް މަދަޙަވެސް ހަމްޕުބެ ކިޔަންޏާ މަށެއް އަޑެއް ނާހާނަން.. ކުޑަވަރެއްގެ އެތެއް ފެލޭހެން ކޮން ލަވައެއްތަ ކިޔޭނީ.. ކައޭ މަހަށް ދޭބަލަ... މަހަށް މަހަށް.. މަހަށޭ...\nޖޫން 12, 2020 15:49\nޢަސްލުވެސް ކޮން ހަންޕެއްތަ... ޙަންޕު.. ހަން ފުއްޕާ.. ހަން ފުފޭ .. ލަވަ ވީދާ.. ލަވަ ފެލޭ.. ކޮޕީ ކުރުމުގެ އިންތިހާ..\nޖޫން 13, 2020 00:32\nޙަމްޕުގެ މަސައްކަތަށް ހަމަ ސާބަސް. ޙަސަދަވެރިން އެގޮތުގަ ހަލާކުވާން ދޫކޮށްލާ.\nކުރި އަރާވަރަކަށް ހަސަދަވެރިން ވެސް އިތުރު ވާނެކަން ދަންނަންވާނެ. ހަމްޕު އަށް ބަރަކާތް ލައްވާށި\nޖޫން 13, 2020 00:38\nޒުލޭހާ އާއި ކިނބިދޫ މިއުޒިކް ހަމްޕް އާ އެއް ފެންވަރަށް ނާދެވޭނެ ކިތަންމެ ޖޭ ވިޔަސް ފުރަތަމަ އަހުލާގެއްވެސް ނެތް ބައެއް ތީ ޗީ ޗީ\nޖޫން 13, 2020 01:09\nހަމްޕުގެ ކުރި އެރުމަށް ތިބާގެ ހަސަދައިގެ ހުޅުގަނޑު ނުނިވޭހާ ހިނދަކު ތިބާއަށް އަބަދުވެސް ލިބޭނީ ގެއްލުމުވެ. އަނެކާގެ ކުރި އެރުމަށް ހަސަދަ ނުލާ ތިބާ އަށްވެސް ކަމެއް ކުރެވޭތޯ އުޅޭށެވެ.\nޖޫން 7, 2020 11:41\nވަރައް ހިންހެޔޮ މޮޅު މިޔުޒިސަން އެއް ތީ އިތުރު މަދަހަ އެއްގެ އިންތިޒާރުގަ މިހިރީ ..ކކޒ\nޖޫން 13, 2020 00:46\nމީ ހަމްޕުގެ 8ގެ ހިސާބު ޓީޗަރު. ޢަހުލާގު ރަނގަޅު ކިޔަވަން މޮޅު ކުއްޖެއް އޭރުވެސް. ސްކޫލުގަ ލީޑަރޝިޕް ދެއްކިގޮތަށް ޒުވާން ބޮޑު ޓީމެއް ގޮވައިގެން އުޅޭތަން ފެންނަތީ އިނގޭ މިޙާރުވެސް ހަމްޕުގެ ކުޅަދާން ކަން ހުރި މިންވަރު ... ސާބަހޭ\nޖޫން 7, 2020 11:51\nކޮޕީއެއް... ފޮށިފެޅުން 100..\nޖޫން 7, 2020 15:01\nކޮޕީ އެކޭ ބުނާ އިރު ކޮޕީ ކުރި އެތި ވެސް ދައްކާލަބަލަ. ހަޖަމް ނުވިޔަސް ވާހަކަ ދައްކާއިރު އަތަށް ތި ގޮށްވާލަނީ. ހެ ހެ ހެ\nޖޫން 7, 2020 17:27\nނޫނެކޭ ހަމަ ކޮޕީއެކޭ.. އެތި ދައްކާކަށް ނުޖެހެއޭ ހަމަ ކޮޕީއެކޭ. ެެެެެެެެެެެެެެެެެެެެެެެެެެެެެެެެެެެެ\nޖޫން 7, 2020 14:42\nލިޔުންތެރިޔާއަށް ޅެންވެރިކަމަކީ ކޮބައިކަން އެނގިލައްވާ ތޯ ؟\nޖޫން 7, 2020 18:07\nއަހަރެން ކައުންޓްކުރާ މީހެއްނޫން.. ސުމެއް.\nޖޫން 8, 2020 03:18\nއުހޫން..... ބަލަ ތާނަ ޖަހާފަ އިނގިރޭސި ބަހެއް ތިބޭނުން ކުރީ. ތި ކޮމެންޓް ވެސް ނެތް ބަލައިގަނެވޭކަށް\nޖޫން 7, 2020 19:10\nޖޫން 7, 2020 20:21\nޢަވުގުރާނަ ކިނާފަ އެބަހުރި ކުރީގެ ލަވައެއްގަ ، ބީޗުގަ ހުރެގެން ، މުޅިން ކިޑަކުދިން އެލަވަ ދަސްކޮށްގެން ހަޔާތް ކެނޑިގެން އެލަވަ ކިޔަނި\nޖޫން 8, 2020 03:14\nކުރީގެ ލަވަ އަކާ މިކަމަކާ ނެތް ގުޅުމެއް. އެހެން ނޫނަސް ތިބުނާ ލަވައިގަ ނެތް ދިވެހި ބަހުގަ އަވުގުރާނަ ގޮތުގަ ދެކޭވޭ ބަހެއް. އޭގަ އޮތީ ފޮށުމާ ދެކޮޅަށް އަންހެން ކުއްޖެއްގެ ދުލުން ބުނާ ވާހަކަ ހާމަ ކޮށްދީފަ. އަހަރުމެން އަންހެންނަށް ވަރަށް ކަމުދޭ އެލަވަ. ވެދާނެ "ރޯ" އުޅޭގޮތުގެ ވާހަކަ އޭގަ އޮތީމަ އެކަމާ ހިތްހަމަ ނުޖެހުނީ ކަމަށް ދޯ\nކޯވިޑަކީ ޖަރާސީމެއް ނޫން...ވައިރަހެއް\nވައިރަހާ ޖަރާސީމު އެއީ މުޅިން ދޭއްޗެއް...\nދެން ފަހަރަކުން ކުޑަކޮށް ރިސާޗްކޮށްފަ ޅެން ހެދުން ރަނގަޅުވާނެ\nޖޫން 7, 2020 21:32\nހަމްޕު ! ތީތި ހަމަ ސަޅި\nޖޫން 9, 2020 06:10\nއެއްޗިހިކިއަސްމިމަދަޙަހަމަރަގަޅޭބުނެވޭނީ. މާތްމަގްސަދެއްގަރަގަޅުކަމެއް ކުރިއަސް ނުރުހުންފާޅުކޮށް މަލާމާތުގެ ކޮމެންޓްއެއްކޮށްލައިގެންކޮންމެ ވެސް އެއްޗެއްބުނެލެވޭތޯބެލުންއެއީބައެއް މީހުންގެއާދައަކަށްވެއްޖެ. ހެޔޮބަހެއް ބުނުމުގެހިއްވަރު ނެތިއްޔާ މަޑުން ހުރުންބުއްދިވެރި. ހަސަދަވެރި ކަންހައްދުން ނެއްޓިފަ. ޢަނެެއްދިވެހި ރާއްޖެއައި ފަހުން ދިވެހިން އެކަކު އަނެކަކަށްއޮތްގާތްކަމާލޯތްބާއިޙްތިރާމް އަށްވީކިހިނެއްތޯ ވިސްނާލާ މީހަކު އުޅޭބާ.\nޖޫން 13, 2020 00:31\nޖޫން 9, 2020 12:12\nހަމްޕު އަށް ދޭން ަޮތް މެސެޖަކީ މިއުޒިކް އަދި ބޮޑުބެރުވެސް ކުޅެމުން އައިމީހުން ހުއްޓާލިގޮތަށް ހުއްޓާލުން\nޖޫން 11, 2020 15:19\nރަނގަޅު. އެކަމަކު ރާގުގަ މަދަހަ "ފީލް" ވަރަށް ކުޑަ. ބޮޑުބެރު "ފީލް" މަށަށް ބޮޑަށް އަންނަނީ..! ?\nޖޫން 12, 2020 08:51\nޖޫން 13, 2020 01:08


Guardiola alun Barcelona aa gulheyne: Rivaldo | Mihaaru\nބާސެލޯނާ މެޗެއްގެ ތެރެއިން ރިވާލްޑޯ (ކ) އާއި ގާޑިއޯލާ.-- ފޮޓޯ: ބާސެލޯނާ\n16 މެއި 2019 - 10:42 1 comment\nބާސެލޯނާ އަށް 1997 އިން 2002 އަށް ކުޅުނު ރިވާލްޑޯ ބުނީ ބާސެލޯނާ މިހާރު އޮތް ހާލަތަށް ބަލާއިރު ގާޑިއޯލާ އެނބުރި އެ ޓީމަށް އައުމުގެ ފުރުސަތު ބޮޑު ކަމަށެވެ.\n"ޕެޕް (ގާޑިއޯލާ) އެންމެ ހިތްހަމަޖެހޭ ގޮތެއް ނޫން އޭނަގެ އާއިލާ އާއި ގާތް މީހުންނާ ދުރުގައި މަސައްކަތްކުރުމަކީ. އޭނާގެ ގާތް އެކުވެރިން މަތިން އަބަދުވެސް އޭނާ ހަނދާންވާނެ. ރަނގަޅު ޕްރޮޕޯސަލެއް ބާސެލޯނާ އިން ހުށަހަޅައިފިނަމަ ޕެޕް އަލުން އަންނާނެ. އަހަންނަށް ޔަގީން،" ރިވާލްޑޯ ބުންޏެވެ.\nގާޑިއޯލާ ކޯޗިން ކެރިއަރު ފެށީ 2007 ވަނަ އަހަރު ބާސެލޯނާ ބީ ޓީމުންނެވެ. އޭގެ އެއް އަހަރު ފަހުން ގާޑިއޯލާއާ ވަނީ ބާސެލޯނާ ސީނިއާ ޓީމު ހަވާލުކޮށްފަ އެވެ. ގާޑިއޯލާގެ ކޯޗުކަމުގައި 2008 އިން 2012 ވަނަ އަހަރާ ދެމެދު ބާސެލޯނާ އިން ވަނީ ޔޫރަޕްގެ ފުޓްބޯޅަ ޑޮމިނޭޓްކޮށް 14 ތަށި ހޯދައިފަ އެވެ.\nރިވާލްޑޯ ބުނީ ބާސެލޯނާ ދޫކޮށްލާނެކަން ގާޑިއޯލާ ހާމަކުރީ ވަރަށް ހިތްނުތަނަވަސްވެ ހުރެ ކަމަށާއި އޭގެ ކްލަބްގެ މައްސަލަތަކެއް އޭނާ އަށް ފާހަގަކުރެވުނު ކަމަށެވެ.\nމެންޗެސްޓާ ސިޓީން ޕްރިމިއާ ލީގު ކާމިޔާބު ކުރުމަށް ފަހު ގާޑިއޯލާ (މ) އުފާފާޅުކުރަނީ. -- ފޮޓޯ: އޭއެފްޕީ\n"އަހަންނަށް އެނގުނު ގޮތުގައި ޕެޕް ބޭނުންވި ދުރު ރާސްތާ ޕްލޭން އޭރު ކްލަބްގައި ތިބި މީހުންނަށް ކަމުނުދިޔައީ. އެއީ އޭނާ ޓީމު ދޫކޮށްލަން ބޭނުންވި އެއް ސަބަބު،" ގާޑިއޯލާއާ އެކު ބާސެލޯނާގައި ކާމިޔާބީތަކެއް ހޯދި ރިވާލްޑޯ ބުންޏެވެ.\nބާސެލޯނާ ދޫކޮށް ބަޔާން މިއުނިކާ ހަވާލުވެ، ގާޑިއޯލާ ވަނީ އެ ޓީމާ އެކު ވެސް ކާމިޔާބީތަކެއް ހޯދައިފަ އެވެ. އަދި ސިޓީގައި މިދިޔަ ދެ ސީޒަނުގައި ގިނަ ރެކޯޑްތަކެއް ހެދުމަށް ފަހު ލީގު ކާމިޔާބު ކުރި އެވެ. އެކަމަކު ބާސެލޯނާ ދޫކޮށްދިޔަ ފަހުން ގާޑިއޯލާ އަށް ޔޫރަޕްގައި ތަށްޓެއް ކާމިޔާބު ނުކުރެވެ އެވެ.\nމިދިޔަ ހަތަރު ވަރަކަށް އަހަރު ބާސެލޯނާ އަށް ވެސް ޔޫރަޕްގައި ނާކާމިޔާބެވެ. ޔުއެފާ އިން މިހާރު ބަލަމުން އަންނަ މައްސަލައިގައި ސިޓީ އެއް ސީޒަނަށް ޗެމްޕިއަންސް ލީގުން ސަސްޕެންޑްކޮށްފިނަމަ ގާޑިއޯލާ އެ ޓީމު ދޫކޮށްލުމުގެ ފުރުސަތު އެބައޮތް ކަމަށް ރިވާލްޑޯ ގަބޫލުކުރެ އެވެ.\n"ބާސެލޯނާ އިން އަލުން ގާޑިއޯލާ އަށް މަރުހަބާ ކިޔާނެ ކަމަށް ވަނީ ބުނެފައި. އަހަރެންގެ ނަޒަރުގައި ވަރަަށް އަވަހަށް ވެސް ގާޑިއޯލާ ބާސެލޯނާ އަށް އައިސްދާނެ. އެއީ ގާޑިއޯލާ އާއި ބާސެލޯނާގެ ވެސް މި ވަގުތުގެ ބޮޑު ފޯކަސް އަކީ ޗެމްޕިއަންސް ލީގު،" ރިވާލްޑޯ ބުންޏެވެ.\nއޭނާ ވަނީ ބާސެލޯނާގެ މިހާރުގެ ކޯޗު އާނެސްޓޯ ވަލްވޭޑޭއާ އެކު އެ ޓީމަށް ކުރިއެރުމެއް ނެތް ކަމަށް ބުނެފަ އެވެ.\nއިތުރު ލިޔުންތައް ބާސެލޯނާ ރިވާލްޑޯ


Import duty in midhiya mahu 243 million rufiyaa\nއިމްޕޯޓް ޑިއުޓީން މިދިޔަ މަހު 243 މިލިއަން ރުފިޔާ\nމިދިޔަ އޮގަސްޓު މަހު ރާއްޖެއަށް މުދާ އެތެރެ ކުރި މިންވަރު އިތުރުވެ، ދައުލަތަށް 243 މިލިއަން ރުފިޔާގެ އާމްދަނީއެއް ލިބިއްޖެ އެވެ.\nމޯލްޑިވްސް ކަސްޓަމްސް ސަވިސް އިން މިއަދު އާންމު ކުރި ތަފާސް ހިސަބުތަކުން ދައްކާ ގޮތުގައި މިދިޔަ މަހު ރާއްޖެއަށް އެތެރެ ކުރި މުދަލުގެ ސީއައިއެފް އަގު މިދިޔަަ އަހަރުގެ އޮގަސްޓު މަހާ އަޅާ ބަލާއިރު 11 ޕަސަންޓު އިތުރުވެފައިވެ އެވެ. އެގޮތުން މިދިޔަ އަހަރުގެ އޮގަސްޓު މަހު 2.8 ބިލިއަން ރުފިޔާގެ މުދާ އެތެރެކޮށްފައިވާ އިރު މި އަހަރުގެ އޮގަސްޓު މަހު ރާއްޖެ އެތެރެކޮށްފައި ވަނީ 3.1 ބިލިއަން ރުފިޔާގެ މުދާ ކަމަށް ހިސާބުތަކުން ދައްކަ އެވެ. އެ މުދަލުގެ ފީގެ ގޮތުގައި މިދިޔަ މަހު ދައުލަތަށް 243 މިލިއަން ރުފިޔާ ލިބިފައިވާ ކަމަށާއި އެއީ މިދިޔަ އަހަރުގެ އެ މަހާ އަޅާބަލައިފައިވާ އިރު 14 ޕަސަންޓު އިތުރުވުމެއް ކަމަށް ވެސް ތަފާސް ހިސާބުތަކުން ދައްކަ އެވެ.\nމިދިޔަ މަހު ރާއްޖެ އެތެރެ ކުރި މުދާތަކުގެ ތެރޭގައި 19 ޕަސަންޓު މުދާ ޔޫއޭއީ އިން އެތެރެކޮށްފައިވާ އިރު ޗައިނާ އިން ވަނީ 13 ޕަސަންޓު މުދާ އެތެރެކޮށްފަ އެވެ. އަދި އިންޑީޔާއިން 12 ޕަސަންޓު މުދާ އެތެރެ ކުރި އިރު ސިންގަޕޫރާއި މެލޭޝިޔާއިން ވަނީ 11 ޕަސަންޓު މުދާ އެތެރެކޮށްފަ އެވެ.\nމިދިޔަ މަހު ރާއްޖެއިން މުދާ އެކްސްޕޯޓު ކުރި މިންވަރު ވެސް ވަނީ 18 ޕަސަންޓު އިތުރުވެފަ އެވެ. މިދިޔަ އަހަރުގެ އޮގަސްޓު މަހު 269 މިލިއަން ރުފިޔަގެ މުދާ އެކްސްޕޯޓުކޮށްފައިވާ އިރު މިދިޔަ މަހު އެކްސްޕޯޓު ކުރީ 317 މިލިއަން ރުފިޔާގެ މުދަލެވެ. ރާއްޖެއިން މައިގަނޑުގޮތެއްގައި އެކްސްޕޯޓު ކުރަނީ މަހުގެ ބާވަތްތަކެވެ. އެގޮތުން 40 ޕަސަންޓު މުދާ ތައިލެންޑަށް އެކްސްޕޯޓުކޮށްފައިވާ އިރު 10 ޕަސަންޓު ވަނީ އިނގިރޭސިވިލާތަށް ވެސް އެކްސްޕޯޓުކޮށްފަ އެވެ.


Addu2restauran akah 24 gadi iru viyafaari kurumuge huhdha dheefi – adduLIVE\nއައްޑޫ ދެ ރެސްޓޯރަންޓަކުން 24 ގަޑިއިރު ޚިދުމަތް ދެނީ\nAug 14, 2019, 10:44 އަހުމަދު ނަސޫހް\nއައްޑޫ ސިޓީގައި ދެ ރެސްޓޯރަންޓަކުން 24 ގަޑިއިރު ޚިދުމަތް ދޭން ހުއްދައަށް އެދުމުން ސަރުކާރުން ހުއްދަ ދީފިއެވެ.\nހުއްދަ ދީފައިވަނީ ހިތަދޫ ރީޖަނަލް ހޮސްޕިޓަލް ސަރަހައްދުގައި ހުންނަ "ހޮޓް ބޮކްސް ކެފޭ" ގެ އިތުރުން ފޭދޫ ބަނދަރު ސަރަހައްދުގައި ކުރީގެ ސީހައުސް އިމާރާތުގައި މިހާރު ހަދާފައިހުރި "ތްރީ އެސް ލޯންޖް" އަށެވެ.\nމިސަރުކާރު އައުމަށް ފަހު އަނެއްކާވެސް 24 ގަޑިއިރު ވިޔަފާރި ކުރަން އެދޭ ފަރާތްތަކަށް އެ ފުރުސަތު ދިނުމަށް ވަނީ ނިންމާފައެވެ. ނަމަވެސް ހުއްދަ ދެނީ އިކޮނޮމިކް މިނިސްޓްރީން ކަނޑައަޅާ ޝަރުތުތަކެއް ހަމަވާ ތަންތަނަށެވެ.\nއަދި ކައުންސިލުން ނިންމީ ވިޔަފާރި ކުރުމުގެ ހުއްދަ ދެވޭނީވެސް ވަކި ސަރަހައްދުތަކެއްގައި ހުންނަ ވިޔަފާރިތަކަށެވެ. ހިތަދޫން ކަނޑައެޅި ސަރަހައްދުތަކަކީ ބަނދަރާއި ޒިޔާރަތްފަންނުގެ އިތުރުން ހޮސްޕިޓަލް ހުރި ސަރަހައްދެވެ. ފޭދޫން ބަނދަރާއި ސިއްހީ މަރުކަޒު ސަރަހައްދެވެ.


ރައީސް ނަޝީދަށް އައްޑޫ ސިޓީން ހޫނު މަރުހަބާއެއް ކިޔައިފި – Maldivian Democratic Party\nރައީސް ނަޝީދަށް އައްޑޫ ސިޓީން ހޫނު މަރުހަބާއެއް ކިޔައިފި\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދަށް އައްޑޫ ސިޓީން ވަރަށް ހޫނު މަރުހަބާއެއް ކިޔައިފިއެވެ.\nމިއަދު ހެނދުނު ވައުދުގެ ދަތުރުގެ ބައިވެރިންނާ އެކު ދަތުރުކުރަމުންދިޔަ ދޯނިތައް އައްޑު އަތޮޅު އެތެރެވަރިއަށް ވަން އިރު، އައްޑޫ ސިޓީގެ6ދޯންޏެއް ރައީސް ނަޝީދާއި، ވައުދުގެ ދަތުރުގެ ބައިވެރިންނަށް މަރުހަބާ ކިޔުމަށް ކަނޑުއޮޅި ކައިރިއަށް އައިސްފައިވެއެވެ.\nއައްޑޫ ސިޓީގެ ހުޅުމީދޫއަށް ފައިބައިވަޑައިގެންނެވުމުގެ ކުރިން ރައީސް ނަޝީދު ވަނީ އައްޑޫ ކަނޑުއޮޅި ކައިރީގައި އޮންނަ ގާމަތީ ކުޑަ ފިނޮޅެއްގައި އެމްޑީޕީގެ ދިދަ ނަންގަވައިދެއްވާފައެވެ. މި ރަސްމިއްޔާތުގައި ވައުދުގެ ދަތުރާ މިއަދު ގުޅިވަޑައިގެންނެވި އެމްޑީޕީގެ ޗެއަރޕާސަން ރީކޯ މޫސާ މަނިކާއި އައްޑޫ ސިޓީގެ ކައުންސިލަރުން ބައިވެރިވެވަޑައިގެންނެވިއެވެ.\nރައީސް ނަޝީދު ހުޅުމީދޫއަށް ވަޑައިގެންނެވުމުން އެރަށުން ވެސް އެމަނިކުފާނަށް ވަނީ ވަރަށް ހޫނު މަރުހަބާއެއް ކިޔާފައެވެ. އެގޮތުން އެރަށުގެ އެތައްސަތޭކަ ބަޔަކު އެމަނިކުފާނަށް މަރުހަބާ ކިޔުމަށް އެއްވެފައިވާކަން ފާހަގަކުރެވެއެވެ.\nރައީސް ނަޝީދު ހުޅުމީދޫއަށް ކުރެއްވި ދަތުރުފުޅުގައި އެމަނިކުފާނު ވަނީ ހުޅުމީދޫގެ2އަވަށުގެ ރައްޔިތުންނާ ވަކިވަކިން ބައްދަލުކުރައްވައި، އެރަށު ރައްޔިތުންގެ ހާލުއަހުވާލު ބައްލަވާލައްވާފައެވެ.\nހުޅުމީދޫއަށް ފަހު މިއަދު ހަވީރު އައްޑޫ ސިޓީގެ ގުޅިފައިވާ ރަށްތަކަށް ފެއްޓެވި ދަތުރުފުޅުގައި ފުރަތަމަ ވަޑައިގެންނެވީ ފޭދޫއަށެވެ. ފޭދޫ އިން ވެސް އެމަނިކުފާނަށް މަރުހަބާ ކިޔުމަށް އެތައްހާސް ސަޕޯޓަރުން އެއްވެފައިވާކަން ފާހަގަކުރެވެއެވެ.


Raees Yameen: Alhugandu vanee frame kohffai, mulhi mahssala ah dhaulathun vanee aiy baanai makunuvaa furuvaafai - One Online\nކުރީގެ ރައީސް އަބްދުﷲ ޔާމީން--- ވަން\nރައީސް ޔާމީން: އަޅުގަނޑު ވަނީ ފްރޭމްކޮށްފައި، މުޅި މައްސަލައަށް ދައުލަތުން ވަނީ އަތްބާނައި މަކުނުވާ ފުރުވާފައި\nދައުލަތުން ވަނީ އެ މަނިކުފާނު ފްރޭމްކޮށް މުޅި މައްސަލައަށް އަތްބާނާއި މަކުނުވާ ފުރުވާފައި ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެއެވެ.\nމިއަދު ސްޕްރީމް ކޯޓުގައި ބޭއްވި އެ މަނިކުފާނުގެ އިސްތިއުނާފީ ޝަރީއަތުގައި ވާހަކަފުޅު ދައްކަވަމުން ޔާމީން ވިދާޅުވީ، އެ މަނިކުފާނުގެ ހައްގުތައް ގެއްލިފައިވާ ކަމަށާއި، އެމަނިކުފާނު ފްރޭމު ކޮށްފައިވާ ކަމަށާއި ފްރޭމްކުރުމުގެ މަސައްކަތް ކްރިމިނަލް ކޯޓުގެ މަރުހަލާއިން ފެށިފައިވާ ކަމަށެވެ އަދި ވިދާޅުވީ، އެ މަނިކުފާނުގެ މުޅި މައްސަލަ "މަކުނު ވާ ފުރާފައި" އޮތްކަމަށް ސިފަ ކުރައްވައި، އެ ވާތައް ސާފު ކުރައްވައި، ސުޕްރީމް ކޯޓުގެ ފަނޑިޔާރުންނަށް ވެސް އެކަންކަން ސާފުވާން ޖެހޭ ކަމަށެވެ.\nފަނޑިޔާރުން "ނިޔާގެ މުގުރު ނަންގަވާއިރު" ވިސްނާވަޑައިގަންނަވަން ޖެހޭ ކަންކަން ހުރިކަމަށް ރައީސް ޔާމީން ވިދާޅުވި އެވެ. އެގޮތުން ގިނަ ދުވަސްތަކެއް ވަންދެން ޖަލު ހުކުމް ތަންފީޒު ކުރައްވާފައިވާކަން ފާހަގަކުރައްވައި ޔާމީނު ވަނީ އެމަނިކުފާނުގެ ޝުއޫރުތައް އަޑުއައްސަވައިލެއްވުމަށް ފަނޑިޔާރުންގެ ކިބައިން އެދިވަޑައިގެންފަ އެވެ. ނަމަވެސް ފަނޑިޔާރު މަހާޒް އަލީ ޒާހިރު ވިދާޅުވީ، ކޯޓުން މައްސަލަ ނިންމުމުގައި ބަލަނީ ގާނޫނަށް ކަމަށާއި، ޝުއޫރުތަކާއި ޖަޒުބާތު ތަކަށް ރިއާޔަތް ނުކުރައްވާނެ ކަމަށެވެ.\nޔާމީންގެ އިސްތިއުނާފީ މައްސަލަ ސުޕްރީމް ކޯޓުން ބަލަން ފެށީ މިދިޔަ ސެޕްޓެމްބަރު މަހުގެ 12 ވަނަ ދުވަހު އެވެ. ރައީސް ޔާމީނުގެ ފަރާތުން 22 އިސްތިއުނާފީ ނުކުތާއެއް ހުށަހަޅާފައިވާއިރު، ދެ ފަރާތުން ވެސް ވަނީ އިސްތިއުނާފީ ނުކުތާތަކާ ގުޅިގެން ވާހަކަ ދައްކައިފައެވެ. އިސްތިއުނާފީ ނުކުތާތަކުގެ އިތުރުން ޔާމީން ވަނީ ތިން ކަމެއް ހުށަހަޅުއްވައިފައެވެ.\nއެއީ ކްރިމިނަލް ކޯޓުން އިއްވާފައިވާ ހުކުމް ތަންފީޒު ކުރުން ފަސްކޮށްދިނުމުގެ އަމުރެއް ނެރެދެއްވުމާއި، ކަފާލާތުގެ ދަށުން ދޫކޮށްލެއްވުމުގެ އިތުރުން، އާ ހެކިތަކެއް ހުށަހެޅުއްވުމެވެ. މި ކަންކަމަށް ތަފުސީލީ ގޮތެއްގައި ދެ ފަރާތުން ވަނީ އިއްޔެ ވާހަކަ ދައްކައިފަ އެވެ. މިއަދު ވަނީ އެ ތިން ކަމަކަށް ކޯޓުން ގޮތެއް ކަނޑައަޅައިފައެވެ.\nއެގޮތުން ޖަލު ހުކުމް ތަންފީޒު ކުރުން ފަސްކޮށްދިނުމާއި، ކަފާލާތުގެ ދަށުން ދޫކޮށްލުމުގެ އަމުރެއް ނެރެދެވެން ނެތްކަމަށް ސުޕްރީމް ކޯޓުގައި މި މައްސަލަ ބެއްލެވި ފަނޑިޔާރުންގެ އިއްތިފާގުން ވަނީ ނިންމަވާފަ އެވެ. އާ ހެކިތައް ބަލައިނުގަތުމަށް ވެސް ވަނީ ނިންމަވާފަ އެވެ. އެހެންނަމަވެސް، ހުކުމުގައި ހިމެނޭ ޖޫރިމަނާ ފައިސާ ހޯދުން ފަސްކޮށްދިނުމުގެ އަމުރެއް ސުޕްރީމް ކޯޓުން ނެރެދެއްވާފައިވެ އެވެ.\nގުޅޭ ޓެގު ސުޕްރީމް ކޯޓް ޕީޖީ އޮފީސް ކުރީގެ ރައީސް އަބްދުﷲ ޔާމީން ކުށް މަނީލޯންޑަރިންގް


Kulli nurakkaluge haalathugai boalanban jehey inthihaabu guideline fonuvaifi - Hama.mv\nކުއްލި ނުރައްކަލުގެ ހާލަތުގައި އިންތިހާބު ބާއްވާނަމަ ބޯލަނބަންޖެހޭ ގައިޑްލައިން ފޮނުވައިފި\n19 ޖެނުއަރީ 2021 | 21:03\nއަންގާރަ , 19 ޖެނުއަރީ 2021 | 21:03\nއާންމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކޮށްފައި އޮއްވާ ލޯކަލް ކައުންސިލް އިންތިހާބު ބާއްވާނަމަ ބޯލަނބަންޖެހޭ ރައްކާތެރިކަމުގެ ގައިޑްލައިންގެ ޑްރާފްޓް އިލެކްޝަންސް ކޮމިޝަނަށް ފޮނުވައިފި އެވެ.\nމިއަދު ރާއްޔިތުންގެ މަޖިލީހުން ފާސްކުރި އިސްލާހުހާއިއެކު ކުއްލި ނުރައްކަލުގެ ހާލަތުގައިވެސް އިންތިހާބު ބޭއްވިދާނެ އެވެ. އެހެންނަމަވެސް އެ ހާލަތުގައި ޑިރެކްޓާ ޖެނެރަލް އޮފް ބަޕްލިކް ހެލްތު ކަނޑައަޅާ އުސޫލުތަކާއި އިރުޝާދުތަކަށް ބޯލަނބަން ޖެހެއެވެ. މިއަދު ފާސްކުރި ބިލުގައި ވަނީ އިންތިހާބުގައި ވާދަކުރާ ހުރިހާ ކެނޑިޑޭޓުންނަށް ހަމަހަމަ ފުރުސަތު ދެވޭނެހެން އެޗްޕީއޭއިން ގައިޑްލައިން އެކުލަވައިލުމަށް ވަކި މާއްދާއެއް ހިމަނައިފަ އެވެ.\nއިލެކްޝަނުން ބުނީ އެޗްޕީއޭގެ ގައިޑްލައިން މިހާރު ދަނީ ދިރާސާ ކުރަމުން ކަމަށެވެ. އެގޮތުން މި ގައިޑްލައިނާއި ގުޅޭގޮތުން ސިޔާސީ ޕާޓިތަކުގެ ހިޔާލު ހުރި ގޮތެއް ހޯދާނެ ކަމަށް އީސީން ބުނެ އެވެ.\nއެޗްޕީއޭގެ ގައިޑްލައިންގައި ބުނާ ގޮތުން ކެމްޕެއިނަށް ރަށްތަކަށް ދާ ފަރާތްތަކުން 10 ދުވަސް އެ ރަށެއްގައި ކަރަންޓީނުވާން ޖެހެ އެވެ. އަދި އެއްވެސް މީހަކު ޕޮޒިޓިވް ވެއްޖެނަމަ އޭނާގެ ބަދަލުގައި އެހެން މީހަކު ފޮނުވުމަށްވެސް ގައިޑްލައިންގައި ވަނީ ބުނެފަ އެވެ. އީސީން ވަނީ މިކަމާއިމެދު ކަންބޮޑުވުން ފާޅުކޮށް، އެހެން އޮތުމުން ކެމްޕެއިނަށް ދާ ހަރަދު ވަރަށް ބޮޑުވާނެ ކަމަށް ބުނެފަ އެވެ.\nއެޗްޕީއޭއިން ގައިޑްލައިން އެކުލަވާލައި އީސީއަށް ފޮނުވަން ޖެހެނީ މިއަދުން ފެށިގެން7ދުވަސް ތެރޭގަ އެވެ. އެހެންނަމަވެސް އެއް ދުވަސް ނުވަނީސް އެޗްޕީއޭއިން މިވަނީ ގައިޑްލައިންގެ ޑްރާފްޓު ފޮނުވައިފަ އެވެ.\nމިއަދު ފާސްކުރި ހާއްސަ ގާނޫނުގައި ވަނީ އަންނަ މެއި މަހުގެ 10 ވަނަ ދުވަހުގެ ނިޔަލަށް އެއްވެސް ސަބަބަކާއި ހުރެ އިންތިހާބު ނުބޭއްވޭގޮތް މެދުވެރިވެއްޖެ ނަމަ އެކަން ލިޔުމުން ބަޔާން ކޮށް 30 ދުވަހުގެ ކުރިން މަޖިލީހަށް އެންގުމުގެ އިހުތިޔާރު އިލެކްޝަންސް ކޮމިޝަނަށް ދީފަ އެވެ. އެހެންކަމުން އޭޕްރީލް މަހު ބާއްވަން ތައްޔާރުވަމުންދާ އިންތިހާބު އިތުރަށް ފަސްވުމުގެ ފުރުސަތު އެބަ އޮތެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ) އިލެކްޝަންސް ކޮމިޝަން ލޯކަލް ކައުންސިލް އިންތިޚާބު ސިއްހީ ކުއްލި ނުރައްކަލުގެ ހާލަތު\nކޮވިޑް19: ހއ.ދިއްދޫއިން ތިން މީޙުން ޕޮޒިޓިވްވެއްޖެ\nއައްޑޫސިޓީހުޅުމީދޫގައި އިތުރު7ދުވަހަށް ކާފިއު ހިންގަން އެޗްޕީއޭއިން ނިންމައިފި\nޔުނިސެފުން ރާއްޖެއަށް އެއްލައްކަ ސިރިންޖް ފޮނުވައިފި


Masakkathuge natheejaa mi aharu fennaane: Mahloof | Mihaaru\nމިރޭގެ ޖަލްސާގައި ޔޫތު މިނިސްޓަރު އަހުމަދު މަހުލޫފް ވާހަކަ ދައްކަވަނީ-- ފޮޓޯ: ނިޝާން އަލީ/މިހާރު\n08 ޖެނުއަރީ 2020 - 22:49 8 comments\nވޭތުވެދިޔަ އަހަރު ޔޫތު މިނިސްޓްރީން ކުރި މަސައްކަތްތައް ފާހަގަ ކުރުމަށް މިރޭ ދަރުބާރުގޭގައި ބޭއްވި "ރަން އަހަރު" ޖަލްސާގައި މިނިސްޓަރު ވިދާޅުވީ މިދިޔަ އަހަރަކީ ކުޅިވަރުގެ ހަޔާތުގައި ރާއްޖެ އަށް އެންމެ ކާމިޔާބު އަހަރު ކަމަށެވެ. ޒުވާނުން ބާރުވެރި ކުރުވުމަށް ވެސް އެހެން އަހަރުތަކާ އަޅާބަލާއިރު މިދިޔަ އަހަރަކީ ކާމިޔާބު އަހަރެއް ކަމަށް މަހުލޫފް ވިދާޅުވި އެވެ.\n"ދުވަހަކުވެސް ނުލިބޭ ވަރުގެ ކާމިޔާބީތައް އަޅުގަނޑުމެންނަށް ވަނީ ހާސިލް ކުރެވިފައި،" ނައިބު ރައީސް ފައިސަލް ނަސީމް ބައިވެރިވެ ވަޑައިގެންނެވި ޖަލްސާގައި މިނިސްޓަރު ވިދާޅުވި އެވެ.\nއެ ދެ ދާއިރާ އިތުރަށް ކުރިއެރުވޭނެ ކަމުގެ ޔަގީންކަން އެބައޮތް ކަމަށާއި ކުރިއަށް އޮތް އަހަރުގެ ތެރޭގައި އެކަންކަން ކާމިޔާބު ކުރައްވާނެ ކަމަށް މަހުލޫފް ވިދާޅުވި އެވެ.\n"މިދިޔަ އަހަރު އިންދުނީ އޮށްތަކެއް. އޭގެ މޭވާ މި އަހަރު ތެރޭގައި އިރާދަކުރެއްވިއްޔާ ފެނިގެންދާނެ،" ކުޅުންތެރިންނާއި ޒުވާނުން ބައިވެރިވި ޖަލްސާގައި މިނިސްޓަރު ވިދާޅުވި އެވެ.\nޔޫތު މިނިސްޓްރީގެ ހަފްލާގައި ބާރު ދުވުންތެރިޔާ ސާއިދު އާއި އިތުރު ދުވުންތެރިއެއް ބައިވެރިވަނީ. -- ފޮޓޯ: ނިޝާން އަލީ/މިހާރު\nއެކަންކަމުގެ ތެރޭގައި މިނިސްޓަރު ފާހަގަ ކުރެއްވީ ޖަމިއްޔާތަކަށް މާލީ އެހީތެރިކަން ފޯރުކޮށްދޭން މި އަހަރު ފެށުމެވެ. އަދި ރާއްޖޭގެ ފުރަތަމަ އިންޑޯ ބާސްކެޓް ކޯޓް އެޅުމުގެ މަސައްކަތް މި އަހަރު ތެރޭ ފަށާނެ ކަމަށް މަހުލޫފް ވިދާޅުވި އެވެ. އަދި ފީފާ އިން ގަބޫލު ކުރާ ފެންވަރުގެ 50 ފުޓްބޯޅަ ދަނޑު މި އަހަރުގެ ނިޔަލަށް ރާއްޖޭގެ އެކި ރަށްތަކުގައި އަޅާނެ ކަމަށް ވިދާޅުވި އެވެ. އިތުރު 18 ޒުވާނުންގެ މަރުކަޒު ރާއްޖޭގެ އެކި ކަންކޮޅުތަކުގައި އަޅާނެ ކަމަށް ވެސް ވިދާޅުވި އެވެ.\nއިންޑިއަން އޯޝަން އައިލެންޑް ގޭމްސް އަށް އަޅާ ބައެއް ކުޅިވަރު ފެސިލިޓީގެ މަސައްކަތް މި އަހަރު ތެރޭގައި ފަށާނެ ކަމަށް ވެސް މިނިސްޓަރު ވިދާޅުވި އެވެ.\nޔޫތު މިނިސްޓްރީން ކުރާ ހަމައެކަނި ކަމަކީ ކުޅިވަރު ކުޅޭ ތަންތަން ހެދުމަށް ކަމަށް ދެކެވޭ ވާހަކަ ތަކަށް ރައްދު ދެއްވައި މަހުލޫފް ވިދާޅުވީ ރައްޔިތުންގެ އެންމެ ބޮޑު އެދުމަކީ އެއީ ކަމަށެވެ. ރަށްތަކުގެ ދަނޑުތައް ހުރީ ޖަންގަލިތަކެއްގެ ގޮތުގައި ކަމަށާއި އެތަންތަން ހެދުމުން ދުޅަހެޔޮ ސިއްހަތެއްގައި ތިބުމަށް އެތަންތަނުގެ ބޭނުން ކުރަން މިހާރު ފަށާފައިވާ ކަމަށް މަހުލޫފް ވިދާޅުވި އެވެ.\n"ރައްޔިތުން އެދޭ ކަންކަން ކުރަން އިސްކަންދޭތީ އެ ލިސްޓުގެ އެންމެ ކުރިއަށް އަންނަނީ ފުޓްސަލް ދަނޑު. އެހެންވެ އަޅުގަނޑުމެންނަށް އެހާ ބޮޑު ސަމާލުކަމެއް ދެވެނީ،" މިނިސްޓަރު ވިދާޅުވި އެވެ.\nމިނިސްޓަރު މަހުލޫފް ވަނީ ޒުވާނުންނަށް ހާއްސަކޮށްގެން ގައުމީ ފެންވަރުގެ ތިން އެވޯޑެއް މި އަހަރުން ފެށިގެން ދޭން ނިންމާފައިވާކަން އިއުލާން ކުރައްވައިފަ އެވެ. އެއީ ޒުވާނުންގެ އެވޯޑާއި ކުޅިވަރުގެ ގައުމީ އިނާމުގެ އިތުރުން ޖަމިއްޔާތަކަށް ދޭ ގައުމީ އިނާމެވެ.\nމިދިޔަ އަހަރު ޔޫތު މިނިސްޓްރީ 150 އެއްހާ މަޝްރޫއު ކުރިއަށް ގެންދިޔަ އެވެ. އެގޮތުން 37 ރަށެއްގައި ފުޓްބޯޅަ ދަނޑު ހެދުމަށް 41 މިލިއަނަށް ވުރެ ގިނަ ރުފިޔާ ހަރަދުކޮށްފައިވެ އެވެ. އަދި 13 ރަށެއްގެ ދަނޑުގައި ޓާފް އެޅުމަށް 55 މިލިއަނަށް ވުރެ ގިނަ ރުފިޔާ ހަރަދުކޮށްފައިވެ އެވެ. އަދި ސްވިމިން ޕޫލަކާއި ބެޑްމިންޓަން ކޯޓްތައް ހެދުމަށް ވެސް ވަނީ ބޮޑު ހޭދައެއް ކޮށްފަ އެވެ.\nއިތުރު ލިޔުންތައް ޔޫތު މިނިސްޓްރީ ތަރައްގީގެ މަޝްރޫއުތައް ޒުވާނުން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު


Fathimath jameel ge aailaa ah Raees thauziyaa fonuvaifi – Iru\nފާތިމަތު ޖަމީލުގެ އާއިލާ އަށް ރައީސް ތައުޒިޔާ ފޮނުއްވައިފި\nސަމާ·5އެޕްރީލް 2020\nރާއްޖޭގެ އަންހެނުންގެ ތަރައްޤީއަށް ދިގު މުއްދަތެއްގައި ޚިދުމަތްތަކެއް ކޮށްދެއްވި ގަލޮޅު މޫނިމާގެ ފާޠިމަތު ޖަމީލް އަވަހާރަވުމާގުޅިގެން އެ ޢާއިލާއަށް ރައީސް އިބްރާހީމް މުހައްމަދު ޞާލިހް ތަޢުޒިޔާ ވިދާޅުވެއްޖެއެވެ.\nއަލްމަރްޙޫމާ ފާޠިމަތު ޖަމީލުގެ އެއްބަނޑުއެއްބަފާ ބޭބެ ޢަބްދުﷲ ޖަމީލް އަށް ރައީސް ފޯނުން ގުޅުއްވައި ވާހަކަފުޅު ދައްކަވަމުން، މި ޚަބަރު އެއްސެވީ ވަރަށް ފުން ހިތާމައާއެކުގައި ކަމަށް ވިދާޅުވިއެވެ. އަދި ޢާއިލާއަށް މި ލިބިވަޑައިގެންނެވި ފުން ހިތާމައިގައި ބައިވެރިވެވަޑައިގެން ޢަބްދުﷲ ޖަމީލަށާއި ޢާއިލާއަށް ރައީސް ތަޢުޒިޔާ ވިދާޅުވިއެވެ.\nއަދި އެ މަރްޙޫމާގެ ފުރާނައަށް މާތްﷲ ހެޔޮ ރަޙްމަތް ލައްވައި ސުވަރުގޭގެ ދާއިމީ ނިޢުމަތް މިންވަރު ކުރެއްވުމަށާއި، މި ދަނޑިވަޅުގައި ޢާއިލާއަށް ކެތްތެރިކަން ދެއްވުން އެދި މާތްﷲގެ ޙަޟްރަތުގައި ދުޢާ ދަންނަވާކަމަށްވެސް ވިދާޅުވިއެވެ.\nފާޠިމަތު ޖަމީލް އަވަހާރަވީ ހިތްޕުޅުގެ އާލާސްކަންފުޅަކަށް ފަރުވާ ދެމުން ދަނިކޮށް، މިއަދު މެންދުރެއްހާއިރު އިންދިރާގާނދީ މެމޯރިއަލް ހޮސްޕިޓަލްގައެވެ. އަވަހާރަވީއިރު ޢުމުރުފުޅަކި 80 އަހަރެވެ.\nފާޠިމަތު ޖަމީލް ސަރުކާރުގެ ޚިދުމަތް ފަށްޓަވާފައިވަނީ 26 ޖޫން 1955ގައި މަދްރަސަތުލް ޞަލާޙިއްޔާގެ މުދައްރިސާކަމުގެ މަގާމުންނެވެ.7ޖަނަވަރީ 1958ގައި އެ ވަޒީފާއިން ވަކިވެވަޑައިގަތުމަށްފަހު އަލުން ސަރުކާރުގެ ޚިދުމަތް ފެށްޓެވީ 1981 ވަނަ އަހަރުއެވެ. އަންހެނުންގެ ޤައުމީ ކޮމިޓީގެ ރައީސާކަމުގެ މަގާމަށް އެކަމަނާ ހަމަޖެއްސެވީ 16 އޭޕްރީލް 1981 ގައެވެ.\nއޭގެ ފަހުން 1994 ވަނަ އަހަރުގެ ޖޫން މަހުގެ9ވަނަ ދުވަހުގެ ނިޔަލަށް ތަފާތު މަގާމުތަކުގައި 13 އަހަރަށްވުރެ ދިގު މުއްދަތެއްގައި ރާއްޖޭގެ އަންހެނުންގެ ތަރައްޤީއަށާއި ކުރިއެރުމަށް ބުރަ މަސައްކަތްތަކެއް ވަނީ ކޮށްދެއްވާފައެވެ.\nނަދީމުގެ މަރުގެ މައްސަލާގައި ހިމެނޭ ކުއްޖާ އަލުން ބަންދުކޮށްފި\nއެގޮތުން އޮފީސް ފޮރ ވިމެންސް އެފެއާޒްގެ ޑިރެކްޓަރ ކަމުގެ މަގާމުގަޔާއި ޑިޕާޓްމަންޓް އޮފް ވިމެންސް އެފެއާޒްގެ ޑިރެކްޓަރ ޖެނެރަލް ކަމުގެ މަގާމުގަޔާއި، މިނިސްޓަރ އޮފް ޔޫތު، ވިމެންސް އެފެއާޒް އެންޑް ސްޕޯޓްސްގެ ނާއިބުކަމުގެ މަގާމުގައި ހުންނަވައިގެން ކޮށްދެއްވި ޚިދުމަތްތައް ޚާއްޞަ ގޮތެއްގައި ހަނދާންކޮށްލަންޖެހެއެވެ.\nއަލްމަރްޙޫމާ ފާޠިމަތު ޖަމީލަކީ، ރައީސުލްޖުމްހޫރިއްޔާގެ މަޝްވަރާ މަޖިލީހުގެ މެންބަރުކަމާއި، ރައްޔިތުންގެ މަޖިލީހަށް ރައީސުލްޖުމްހޫރިއްޔާ ޢައްޔަނު ކުރެއްވި މެންބަރުކަންވެސް ކުރައްވާފައިވާ ބޭފުޅެކެވެ.\nއަލްމަރުޙޫމާ ފާޠިމަތު ޖަމީލަށް ލިބިވަޑައިގަތީ4ބޭފުޅުންނެވެ. އެއީ ފިރިހެން ބޭފުޅަކާއި އަންހެން3ބޭފުޅުންނެވެ.


ސައުސަން އާއި މުބާލް ފެތުމުގެ ގައުމީ ރެކޯޑެއް އައުކޮށްފި - DhiDaily\nސައުސަން އާއި މުބާލް ފެތުމުގެ ގައުމީ ރެކޯޑެއް އައުކޮށްފި\nޖޫން 21, 2022\nމިދިޔަ ހަފްތާ ބަންދުގައި ފެށި ފީނާ ވޯލްޑް ޗެމްޕިއަންޝިޕް މުބާރާތުގެ ތެރެއިން، މުބާރާތުގައި ވާދަކުރާ ގައުމީ ސްވިމިންގ ޓީމުގެ ސްކޮޑުގައި ހިމެނޭ އައިޝަތު ސައުސަން އާއި މުބާލް އައްޒާމް އިބްރާހިމް، ގައުމީ ފެތުމުގެ ރެކޯޑެއް އައުކޮށްފިއެވެ.\nހަންގޭރީގެ ބުޑަޕެސްޓުގައި މިދިޔަ ހުކުރު ދުވަހު ފެށި މި ވޯލްޑް ޗެމްޕިއަންޝިޕުގައި، 400 މީޓަރު އިންޑިވިޖުއަލް މެޑްލޭ އިވެންޓުގައި ވާދަކޮށް މުބާލް ވަނީ ގައުމީ ރެކޯޑް އައުކޮށްފައެވެ. އެއީ 05.14.91 އިން އިވެންޓް ފުރިހަމަ ކޮށްގެންނެވެ.\nމި އިވެންޓްގެ ގައުމީ ރެކޯޑް އެންމެފަހުން އައު ކުރީވެސް މުބާލްއެވެ. މިފަހަރު އޭނާ ރެކޯޑް އައުކުރީ 20.50 ސިކުންތުގެ ކުރިއެރުމަކާއި އެކުއެވެ.\nމީގެކުރިން މުބާލް ރެކޯޑު އައުކުރީ 2018 ވަނަ އަހަރު، އިންޑޮނީޝިއާގެ ޖަކާޓާ އާއި ޕަލެމްބަމްގައި ބޭއްވި 18 ވަނަ އޭޝިއަން ގޭމްސްގައެވެ. އެ މުބާރާތުގައި 400 މީޓަރ އިންޑިވިޖުއަލް މެޑްލޭ އިވެންޓް މުބާލް ފުރިހަމަ ކޮށްފައިވަނީ 05.35.41 އިންނެވެ.\nމީގެއިތުރުން މުބާރާތުގައި ވާދަކުރާ ގައުމީ ސްކޮޑުގައި ހިމެނޭ އެންމެ ތަޖުރިބާކާރު ފެތުންތެރިޔާ ސައުސަން އައުކުރީ އަންހެނުންގެ ލޯންގ ކޯސް 100 މީތަރު ބެކްސްޓްރޯކް އިވެންޓުގެ ގައުމީ ރެކޯޑެވެ. އޭނާ މިފަހަރު ރޭސް ނިންމީ 1 މިނެޓު، 18.76 ސިކުންތުންނެވެ. އެންމެފަހުން މި ރެކޯޑް އައުކުރީވެސް ސައުސަން އަށްވާއިރު، އެއީ 2018 ވަނަ އަހަރު ބޭއްވި 18 ވަނަ އޭޝިއަން ގޭމްސްގައެވެ. އެ ފަަހަރު ސައުސަންގެ ޓައިމިން އަކީ 01.18.96 އެވެ.\nގަލޮޅު ދަނޑުގެ މަރާމާތުގެ މަސައްކަތް ފެށޭނީ ހުޅުމާލޭ ދަނޑު ނިމުމުން: މަޚްލޫފް\nޖޫން 29, 2022\nނޯތް ލީގް: ޒިގްޒެގް ފެށުން ރަނގަޅުކޮށްފި\nޖޫން 17, 2022\nހިމްނާ 400 މީޓަރު ދުވުމުގެ ގައުމީ ރެކޯޑް އާކޮށްފި\nޖޫން 14, 2022\nއޭއެފްސީ އޭޝިއަން ކަޕްގެ ފުރުސަތު ރާއްޖެއަށް ގެއްލިއްޖެ


Majlis ge raees Nasheed Male' vadaigen quarantine gai | Mihaaru\nމަޖިލީހުގެ ރައީސް ނަޝީދު މާލެ ވަޑައިގެން ކަރަންޓީނުގައި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އިނގިރޭސިވިލާތަށް ކުރެއްވި ނުރަސްމީ ދަތުރުފުޅުގައި އެގައުމުގެ ހައުސް އޮފް ކޮމަންސްގެ ސްޕީކާއާ ބައްދަލުކުރައްްވަނީ. އެމަނިކުފާނު މިއަދު ވަނީ މާލެ ވަޑައިގެންފައި.\n22 ސެޕްޓެމްބަރ 2020 - 13:07\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އިނގިރޭސިވިލާތަށް ކުރެއްވި ނުރަސްމީ ދަތުރުފުޅު ނިންމައިލެއްވުމަށް ފަހު މިއަދު ހެނދުނު މާލެއަށް ވަޑައިގެންފި އެވެ.\nރައްޔިތުންގެ މަޖިލީހުގެ އިދާރާ އިން ބުނީ ކޮވިޑް-19 ފެތުރޭ މި ހާލަތުގައި، ރާއްޖެއިން ބޭރުން އަންނަ މީހުން 14 ދުވަހަށް ކަރަންޓީނުވާން ޖެހޭތީ، އެޗްޕީއޭ އިން ކަނޑައަޅާފައިވާ ގައިޑްލައިންގައި އޮންނަ ގޮތުގެ މަތިން ނަޝީދު މިހާރު ހުންނެވީ ކަރަންޓީނުގައި ކަމަށެވެ.\nHon. President Mohamed Nasheed, MP Speaker of the People’s Majlis calls on Sir @LindsayHoyle_MP Speaker of the House of Commons. During the meeting, they discussed parliamentary issues and highlighted close ties between the two countries, especially in relation to climate change. pic.twitter.com/60OkGQ8w9s\n— People's Majlis (@mvpeoplesmajlis) September 16, 2020\nއިނގިރޭސިވިލާތަށް ކުރެއްވި ދަތުރުފުޅުގައި އެ ގައުމުގެ ޕާލިމެންޓްގެ ތިރިގެ، ހައުސް އޮފް ކޮމަންސްގެ ސްޕީކަރު ލިންޑްސޭ ހޮއިލްއާ ނަޝީދު ބައްދަލުކުރެއްވި އެވެ. އަދި ޔޫރަޕިއަން ޔޫނިއަން (އީޔޫ) އިން ބޭއްވި އީޔޫ- ޑިމޮކްރަސީ ވީކްގެ ހައިލެވެލް ސެޝަންގައި އެ މަނިކުފާނު ވާޗުއަލްކޮށް ބައިވެރިވެވަޑައިގެންނެވި އެވެ.\nނަޝީދު އިނގިރޭސިވިލާތަށް ވަޑައިގަތީ ރައްޔިތުންގެ މަޖިލީހުގެ މިއަހަރުގެ ދެވަނަ ދައުރު ނިންމައި މަޖިލިސް ޗުއްޓީއަށް ދިއުމުންނެވެ. މިއަހަރުގެ ދެވަނަ ދައުރު ނިންމައި މަޖިލިސް ޗުއްޓީ އަށް ދިޔައީ ދެ ފަހަރެއްގެ މަތިން ޗުއްޓީ ފަސްކުރުމަށް ފަހުގަ އެވެ. މަޖިލިސް ޗުއްޓީއަށް ދިޔައީ މިއަހަރުގެ ދެވަނަ ދައުރުގައި ރެކޯޑް އަދަދަކަށް ޖަލްސާތައް ބާއްވައި، 68 ޕަސެންޓް މަސައްކަތް ނިންމައިފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އިގިރޭސިވިލާތް ޕަބްލިކް ހެލްތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު\n32 ކޮމެންޓް, 118 ރިއެކްޝަންސް\nމިސޮރު ނެތޯމަ ހާދަ ދިވެހި ގައުމު ބޮލަށްފަސޭހައޭ\nއެހެންވިޔާ އަވަސްވާނެ ތިސޮރު ފިލާލެއް.ވަރަށް ބަލާތި.\nރައްޓެހިން ކައިރިން އިތުރަށް ޤައުމު ހަލާކު ކުރަންވީ ގޮތް އޮޅުންފިލުވައިގެން އެއައީ.\nހަާދަ ހިފި ނުހުރެވިގެން އުޅޭ މީހެކޭ މި ނަސީދަކީ އިނގޭ! ތިމާ ވަރު މީހަކު ނެތިގެން އުޅޭ މީހެއްހެން ހީވަނީ! ކީކޭ ދެން ބުނާނީ!\nކޮބާ ކިހިނެއް މިވަނީ މަންޑޭލާ ތާކިހަލެއް އަޅައިގެން ވެރިކަމައް އަރާ ފޭބީ އަންސަންސޫކީޔަކައްވެގެން މިފަހަރުކިހާވަރެއްދައކާލާނެބާ އަނެއްކާ އިނގިރޭސީންނައް ގަންދޭން ނުނުންމާނެބާ ހައްތާވެސް ސުވާލ\nކުރިޔަށް އޮތީ ކިހާވަރެއްގެ ރާޅެއް. ކުޑަވެދާނެހެން ހިނުވޭ\nފައްޔާޒު ގޭ ބޮޑުއަށިދޮށަށް ވަދެފިލައިފި ކަމަށް ގްރޭޕްޕވައިން ޙަބަރުތައް ކިޔާއުޅޭ ފަހުލަވާނުން ބުނެއުޅޭ. އަނދުން ހުސެން ތުރުތުރުލާ ކަމަށާއި "މާކުން" މައެހެންބުނި ވާހަކަތަކެއް ނޫނޭ މީހުން ދޮގުހަދަނީއޭ ބުނާއަޑު ކާޅުކޮވާހެން ރަށުތެރޭގައި އެބަކިޔައެވެ !\nމަޝްހޫރުވާން އަބަދުވެސް އުޅެނީ.\nހާދަ ބޮލަށް ފަސޭހަ ދުވަސްކޮޅެއް ނިމި ދިޔައީއޭ. ކީއްކުރަންތަ ތިޔައައީ ދޮންމީހުންގާތު މަޑުކޮށްލިނަމަ.\nރައީސް ނަސީދުއަކީ ދިވެހިން ގެ މަންޑޭލާ. އެމަނިކުފާނު ވަގުތު ހޭދަކުރަށްވަނީ ދިވެހި ރަށްއިތުންގެ ލާބަޔާއި މަންފާއަށްޓަކައި އަބަދު ވެސް. އެމަނިކުފާނު އިސްލާހީ މަސައްކަތާއިގެން ނުނުކުތް ނަމަ އަދިވެސް ދިވެހި ރަށްއިތުން ތިބޭނި ހުދުމުހުތާރު ވެރިކަމެއް ތެރޭ ދުވަސްތައް ގުނަ ގުނާ. ސުކުރިއްޔާ ރައީސް ނަސީދު.\nއޭރުއޮތް ޚުދު މުޚުތާރުކަން މިހާރުގެ ޑި މޮކްރަސީއަށްވުރެ ހާސްބައި ތާހިރުވެފައި ބޮލަށް ފަސޭހަ.\nހަމައެކަނި ބަދަލުވީ ސީޓު. ކުރީގާ ހުރީ މައުމޫނު ކިޔާ މީހެއް. މިހާރު ހުރީ ނަޝީދުކިޔާމީހެއް. އާނ! ދެން ހިތުހުރި ނުބައިއެއްޗެއް މިހާރު ނުގޮވެއެކޭނޫން މިބުނީކީ. އެކަންކުރުމުގެ މިނިވަންކަން ވަރަށް ފުރިހަމައަށް އެބައޮތް. އެކަމަކު ބަޖެޓަށްދޭ އުދުވާނީ ހަމަލާތައް މިހާރު މާގިނަ.


ފެށުން 45\nޔޫސުފުގެފާނަކީ ކޮންބޭކަލޭކަން އެކަލޭގެފާނު ހާމަކުރެއްވުން\n1 ޔޫސުފުގެފާނަށް އެކަލޭގެފާނުގެ ޚާދިމުންގެ ކުރިމަތީގައި އިތުރަށް ކެތެއް ނުކުރެއްވުނެވެ. ވީމާ، އެކަލޭގެފާނު ހަރުއަޑުފުޅުން އެކަލޭގެފާނުގެ ނޯކަރުންނަށް މިފަދައިން ވިދާޅުވިއެވެ. ”އަހަރެމެން މިތަނުގައި ބައިތިއްބާފައި އެހެން އެންމެން ބޭރަށްދޭ.“ ޔޫސުފުގެފާނާއި އެކަލޭގެފާނުގެ އަޚުން އެކަހެރިވި ހިނދު އެކަލޭގެފާނީ ޔޫސުފުގެފާނުކަން އެބައިމީހުންނަށް ހާމަކޮށްދެއްވިއެވެ.2އެކަލޭގެފާނު އަޑުހަރުކޮށް ކީރިތި ކުރެއްވުމުގެ ސަބަބުން މިޞްރުގެ މީސްތަކުންނާއި އަދި ރަސްގެފާނުގެ ގަނޑުވަރުގައި ތިބި މީސްތަކުންނަށް އެކަލޭގެފާނު ކީރިތި ކުރެއްވި އަޑު އިވުނެވެ.3އެކަލޭގެފާނުގެ އަޚުންނަށް އެކަލޭގެފާނު މިފަދައިން ވިދާޅުވިއެވެ. ”އަހަރެންނަކީ ޔޫސުފު. އަހަރެންގެ ބަފައިކަލުން މިއަދު ދުނިޔޭގައި އެބަ ހުންނެވިތަ؟“ ނަމަވެސް އެކަލޭގެފާނުގެ އަޚުން އެކަލޭގެފާނަށް ޖަވާބެއް ނުދެއްވައި ހަނުހިމޭނުން ތިއްބެވެ. އެއީ ކަލޭގެފާނުދެކެ އެބައިމީހުން ބިރުގަނެފައި ވުމުގެ ސަބަބުންނެވެ.\n4 ވީމާ، ޔޫސުފުގެފާނު މިފަދައިން ވިދާޅުވިއެވެ. ”އަހަރެންގެ ގާތަށް އައިސްބަލަ.“ އެކަލޭގެފާނުގެ އަޚުން އެކަލޭގެފާނުގެ އަރިހަށް އައުމުން، އެބައިމީހުންނަށް މިފަދައިން އެކަލޭގެފާނު ވިދާޅުވިއެވެ. ”އަހަރެންނަކީ ތިޔަބައިމީހުންގެ އެއްބަފާ ޔޫސުފު. އަޅު ކުއްޖެއްގެ ގޮތުގައި ތިޔަބައިމީހުން އަހަރެން މިޞްރަށް ވިއްކާލީމު.5އެކަމާއި ހެދި މިހާރު ތިޔަބައިމީހުންގެ ކަންބޮޑުވެ ހާސްވާނެ ކަމެއް ނެތް. ސަބަބަކީ ތިޔަބައިމީހުން އަހަރެން ވިއްކާލީ މިތަނަށް ކަމުގައި ވާތީ. މިކަން މިގޮތަށް ހިންމަވައި ދެއްވީ މާތްﷲ. އެއީ އެތައްބައެއްގެ ފުރާނަ އެކަލާނގެ ސަލާމަތް ކޮށްދެއްވުމަށް ޓަކައިވެސްމެ.\n6 ފާއިތުވެ ދިޔަ ދެ އަހަރުގެ ތެރޭގައިވީ ތަދުމަޑު ކަމުގެ ސަބަބުން އެއްވެސް އެއްޗެއް ނުހެއްދޭނެ. އަދި މި ތަދުމަޑުކަން އިތުރު ފަސްއަހަރު ދުވަހު ދެމި އޮންނާނެ. އިތުރު އެއްވެސް ގޮވާމެއް ނުހެއްދޭނެމެ.7ވީމާ، މާތްރަސްކަލާނގެ އަހަރެން މި ރަށަށް ފޮނުއްވީ ތިޔަބައިމީހުންނާއި ތިޔަބައިމީހުންގެ ދަރިފަސްކޮޅު ހައިރާން ކުރުވަނިވި ގޮތެއްގައި މަރުން ސަލާމަތް ކުރެއްވުމަށް ޓަކައި. 8 އަހަރެން މިރަށަށް ފޮނުވީ ތިޔަބައިމީހުންނެއް ނޫން. އެއީ މާތްރަސްކަލާނގެ. މިޞްރުގެ ރަސްގެފާނުގެ އެންމެ މަތީ އޮފިސަރު ކަމުގައި މާތްރަސްކަލާނގެ ވަނީ އަހަރެން ހަމަޖައްސަވާފަ. އެ ރަސްގެފާނުގެ ގަނޑުވަރުގެ އެންމެހާ ކަމެއް އަހަރެންނާއި ވަނީ ހަވާލު ކުރެވިފަ. އަދި މުޅި މިޞްރުގެ މައްޗަށް ވެރިކަން ހިންގުމުގެ ބާރު އެކަލާނގެ އަހަރެންނަށް ދެއްވި.9ވީމާ، އަހަރެންގެ ބަފައިކަލުންގެ އަރިހަށް އަވަހަށްދޭ. ގޮސް މިފަދައިން ބުނޭ. ’ކަލޭގެފާނުގެ ދަރިކަލުން ޔޫސުފު ދިރި ދުނިޔޭގައި އެބަ ހުއްޓޭ: މާތްﷲ އޭނާއަށް މުޅި މިޞްރުގެ ވެރިކަންވަނީ ދެއްވާފައޭ. އެހެންވީމާ، އަހަރެންގެ ގާތަށް އަވަހަށް އަންނާށޭ. 10 އަދި ޖާސާން އޭ ކިޔާ ހިސާބުގައި އަހަރެންގެ ކައިރީގައި ބަފައިކަލުންގެ ހުރިހާ ދަރިންނާއި ކާފަ ދަރިންނާއި ބަފައިކަލުންގެ އެންމެހާ ކަންބަޅިތަކާއި އަދި ބަފައިކަލުންގެ ހުރިހާ މުދަލަކާއިއެކު ދިރިއުޅުއްވޭނެޔޭ. 11 ކުރިއަށް އޮތް ފަސް އަހަރު ދުވަހުގެ ހައިހޫނު ކަމުގައި އަހަރެން ތިޔަބައިމީހުންނާއި ބަފައިކަލުން ބަލަހައްޓާނެ ކަމުގައިވެސް ބުނެދީ. އޭރުން، ތިޔަބައިމީހުންނާއި ތިޔަބައިމީހުންގެ ޢާއިލާގެ އިތުރުން ތިޔަބައިމީހުންގެ ކައިރީގައިވާހާ ތަކެއްޗެއް ހައިހޫނުކަމުން ސަލާމަތްވާނެ.‘ 12 މިހާރު ތިޔަބައިމީހުންނަށާއި އަދި އަހަރެންގެ ކޮއްކޮ ބަންޔާމީންއަށް އަހަރެންނަކީ ޔޫސުފުކަން ރަނގަޅަށް އެނގޭނެ. 13 ވީމާ، މިޞްރުގައި އަހަރެންނަށް ލިބިފައިވާ މަތިވެރިކަން އަހަރެންގެ ބަފައިކަލުންނަށް ބުނެދީ. އަދި ތިޔަބައިމީހުންނަށް ފެނިދެނިވި ކަންތައްތަކުގެ ޚަބަރު ވެސް ބަފައިކަލުންނަށް ދެއްވާ. އަދި މިހާރުގޮސް އަވަހަށް ބަފައިކަލުން އަހަރެންގެ ގާތަށް ގެނެސްދީ.“ 14 އެއަށް ފަހު، ޔޫސުފުގެފާނު އެކަލޭގެފާނުގެ ކޮއްކޮ ބަންޔާމީންގެ ގައިގައި ބައްދާލައްވައި ކީރިތި ކުރެއްވިއެވެ. އަދި ބަންޔާމީނުވެސް ރުއިމެއެވެ. 15 އަދި ޔޫސުފުގެފާނު އެކަލޭގެފާނުގެ އެންމެހާ އަޚުންގެ ގައިގައި ބޮސްދެއްވުމަށް ފަހު ކީރިތި ކުރައްވަމުން އެބައިމީހުންގެ ގައިގައި ބައްދަވައި ހެއްދެވިއެވެ. މިއަށް ފަހު، އެކަލޭގެފާނުގެ އަޚުން އެކަލޭގެފާނާއި ވާހަކަ ދައްކާހެދިއެވެ.\nޔަޢުޤޫބުގެފާނު މިޞްރަށް ވަޑައިގަތުމަށް ފިރުޢައުނު ދަޢުވަތު ދެއްވުން\n16 މިޞްރުގެ ރަސްގެފާނާއި އަދި އެރަސްގެފާނުގެ ވަޒީރުންނަށް ޔޫސުފުގެފާނުގެ އަޚުން އެރަށަށް އައިކަން އެނގިވަޑައިގަތުމުން އެބޭފުޅުން ވަރަށް އުފާފުޅުވިއެވެ. 17 އެހެންވެ މިޞްރުގެ ރަސްގެފާނު ޔޫސުފުގެފާނަށް މިފަދައިން ވިދާޅުވިއެވެ. ”ތިބާގެ އަޚުންގެ ގާތު ބުނޭ އެބައިމީހުންގެ ސަވާރީތަކަށް ގޮވާން ލައިގެން ކަންޢާނުއަށް ދާށޭ. 18 އަދި އެބައިމީހުންގެ ޢާއިލާތަކާއި އެބައިމީހުންގެ ބަފައިކަލުން އަހަރެންގެ ގާތަށް މިރަށަށް ގެންނާށޭވެސް ބުނޭ. އަހަރެން މިރަށުގެ އެންމެ ރަނގަޅު ސަރަހައްދުން އެބައިމީހުންނަށް ބިން ދޭނަމޭ. އޭރުން އެ ތަނުން އެބައިމީހުންނަށް އެންމެ ރަނގަޅު ކާތަކެތި ލިބި ހިތްހަމަޖެހުން ލިބޭނެ. 19 އަދި އެބައިމީހުންގެ އަނބި ދަރިންނާއި އެބައިމީހުންގެ ބަފައިކަލުން ގެނައުމަށް ޓަކައި މިޞްރުން އަސްގާޑިޔާތައްވެސް ހިފައިގެން ދިއުމަށް ބުނޭ. 20 އަދި އެބައިމީހުންގެ އަތުގައި ހުރި ތަކެއްޗެއް ކޮންމެހެން ގެންނާނެ ކަމެއް ނެތޭ ވެސް ބުނޭ. ސަބަބަކީ މުޅި މިޞްރުން ލިބެން ހުރި އެންމެ ރަނގަޅު ބިން އެބައިމީހުން ދިރިއުޅުމަށް ޓަކައި އަހަރެމެން ދޭނެތީވެސްމެ.“ 21 ވީމާ، މިޞްރުގެ ރަސްގެފާނު ޔޫސުފުގެފާނަށް އެންގެވި ފަދައިން ޔަޢުޤޫބުގެފާނުގެ ދަރިންނަށް އަސްގާޑިޔާ ތަކާއި ދަތުރު މައްޗަށް ބޭނުންވާނޭ ކާނާ ދެއްވިއެވެ. 22 ޔޫސުފުގެފާނު އެކަލޭގެފާނުގެ އަޚުންގެ ތެރެއިން ކޮންމެ މީހަކަށް ހެދުމެއްވެސް ދެއްވިއެވެ. ނަމަވެސް ބަންޔާމީންއަށް ފަސްހެދުމާއި ތިންސަތޭކަ ރިހި ލާރި ދިނެވެ. 23 ޔޫސުފުގެފާނު އެކަލޭގެފާނުގެ ބަފައިކަލުންނަށް ދިހަ ފިރިހެން ހިމާރަށް މިޞްރުން ލިބެން ހުރި އެންމެ ރަނގަޅު ތަކެތި ބަރުކޮށް ފޮނުވިއެވެ. އަދި ދިހަ އަންހެން ހިމާރުގައި ދަތުރުމަތީ ބޭނުން ކުރާނެ ކާބޯތަކެތި ގެންދިޔައެވެ. 24 އެއަށް ފަހު ޔޫސުފުގެފާނު އެކަލޭގެފާނުގެ އަޚުންނަށް ދަތުރާއިގެން ކުރިއަށް ދިއުމަށް އެންގެވިއެވެ. އަދި އެބައިމީހުން ދަތުރަށް ތައްޔާރުވި ހިނދު މިފަދައިން އެކަލޭގެފާނު ވިދާޅުވިއެވެ. ”ދަތުރުމަތީގައި އެކަކު އަނެކަކަށް ޒުވާބުކޮށް ދެބަސްވެ ނުހަދާތި.“\n25 އެއަށްފަހު، ޔޫސުފުގެފާނުގެ އަޚުން މިޞްރުން ފުރިއެވެ. އަދި އެބައިމީހުންގެ ބަފައިކަލުންގެ އަރިހަށް ކަންޢާނުއަށް ދިއުމަށް ފަހު، 26 އެބައިމީހުން ޔަޢުޤޫބުގެފާނަށް މިފަދައިން ދެންނެވިއެވެ. ”ޔޫސުފުގެފާނު ދުނިޔޭގައި އެބަ ހުންނެވި. އަދި މުޅި މިޞްރުގެ މައްޗަށް ވެރިކަން ހިންގަވަނީ އޭނާ.“ އެބައިމީހުންގެ ބަފައިކަލުން ޙައިރާންވެ ވަޑައިގަންނަވައި އެބައިމީހުން އެ ބުނި އެއްޗެއް ގަބޫލެއް ނުކުރެއްވިއެވެ. 27 ނަމަވެސް ޔޫސުފުގެފާނު ވިދާޅުވި ހުރިހާ ވާހަކަތަކެއް އެބައިމީހުން ޔަޢުޤޫބުގެފާނަށް ދެންނެވުމުންނާއި، އަދި ޔަޢުޤޫބުގެފާނު މިޞްރަށް ވަޑައިގަތުމަށް ޓަކައި ޔޫސުފުގެފާނު ފޮނުއްވި އަސްގާޑިޔާ ފެނިވަޑައިގަތުމުން އެކަލޭގެފާނު ހިތްޕުޅުހަމަޖެހި ވަޑައިގަތެވެ. 28 އެއަށް ފަހު ޔަޢުޤޫބުގެފާނު މިފަދައިން ވިދާޅުވިއެވެ. ”ކަލޭމެންގެ ތިޔަ ބުނި ބުނުން އަހަރެން މިހާރު ގަބޫލުކޮށްފިން. އަހަރެންގެ ދަރިފުޅު ޔޫސުފު ދިރި ދުނިޔޭގައި އެބަ ހުންނެވި. އަދި އަހަރެން މަރުވުމުގެ ކުރިން އޭނާ ދުށުމަށް އަހަރެން ދާނަމު.“


ލަންކާގައި އުޅޭ ދިވެހިން ބޭރަށް ނުކުންނައިރު ޕާސްޕޯޓު ގެންގުޅެން އެދެފި - Suvaadheeb\nއާޓިކަލް ޕޯސްޓްކުރީ ސުވާދީބު5މަސް ކުރިން يناير 8, 2020 0127\nސްރީލަންކާގައި އުޅޭ ދިވެހިން ބޭރަށް ނުކުންނައިރު ޕާސްޕޯޓު ގެންގުޅެން ފޮރިން މިނިސްޓްރީން އިލްތިމާސްކޮށްފި އެވެ.\nފޮރިން މިނިސްޓްރީން މިއަދު ނެރުނު ބަޔާނެއްގައި ބުނީ ލަންކާގައި އުޅޭ ބޭރު ގައުމުތަކުގެ ރައްޔިތުންގެ ސްޓޭޓަސް ބެލުމަށް އެގައުމުގެ އިދާރާތަކުން މި ދުވަސްކޮޅު ދަނީ އެމީހުންގެ ޕާސްޕޯޓާއި ވިސާގެ ކަންކަން ބަލަމުންދާ ކަމަށެވެ.\nއެގޮތުން ލަންކާގައި އުޅޭ ދިވެހިންނާއި، ތަފާތު އެކި ބޭނުމުގައި އެގައުމަށް ދަތުރު ކުރާ މީހުން ދުރާލާ ޕާސްޕޯޓާއި ވިސާގެ މުއްދަތު ހަމަވޭތޯ ބަލައި، ހަމަވުމުގެ ކުރިން ވިސާގެ ކަންކަން ހަމަޖެއްސުމަށް ވަނީ އިލްތިމާސްކޮށްފައެވެ.\nއަދި ލަންކާގައި ދިވެހިން އުޅޭއިރު، ބޭރަށް ނިކުންނަ ހުރިހާ ވަގުތެއްގައި ވެސް ޕާސްޕޯޓް ނުވަތަ އިދާރާއެއްގައި ޕާސްޕޯޓް އޮތް ކަމުގެ ރަސީދު ގެންގުޅުމަށް ވެސް ވަނީ ހަނދާންކޮށްދީފައެވެ.\nފޮރިން މިނިސްޓްރީން މިކަމަށް އިލްތިމާސްކޮށްފައިވާއިރު ލަންކާ އިން ދާދިފަހުން ވަނީ 12 ދިވެއްސަކު ހައްޔަރުކޮށްފައެވެ. އެމީހުން ހައްޔަރުކުރީ ޕާސްޕޯޓާއި ވިސާގެ އެކި މައްސަލަތަކާ ގުޅިގެންނެވެ.


ކޮވިޑްގެ އައު ވައްތަރު އިންޑިއާއިން ފެނިއްޖެ | Sandhaanu\nކޮވިޑްގެ އައު ވައްތަރު އިންޑިއާއިން ފެނިއްޖެ\nއިނގިރޭސިވިލާތުގައި ފެތުރެމުންދާ ކޮވިޑް-19 އާ ސްޓެއިންގެ ހަކޭސް އިންޑިއާ އިން އިއްޔެއާއި ހަމައަށް ފެނިފައިވާ ކަމަށް އެގައުމުން އިއްޔެ ބުނެފިއެވެ.\nއިންޑިއާގެ ހެލްތް މިނިސްޓްރީން އިއްޔެ ނެރުނު ބަޔާނެއްގައި ބުނެފައި ވަނީ އެގައުމުން އާވައްތަރުގެ ވައިރަސް އަށް ފައްސިވެފައި ވަނީ އިނގިރޭސިވިލާތުން އިންޑިއާއަށް އައި ހަމީހުން ކަމަށެވެ. އަދި ހަމީހުން ވެސް ވަނީ އެކަހެރި ކުރެވިފައި ކަމަށާއި، އަދި އެމީހުންނާއި އެންމެ ގާތުން ބައްދަލުވި މީހުން ވެސް މިހާރު ވަނީ އެކަހެރި ކުރެވިފައިކަމަށް އިންޑިއާގެ ހެލްތު މިނިސްޓްރީން ނެރުނު ބަޔާނުގައި ބުނެފައި ވެއެވެ.\nއިންޑިއާ އިން މިހާރު ވަނީ އިނގިރޭސިވިލާތުގެ ދަތުރުވެރިންނަށް އެގައުމުގެ ބޯޑަރު ބަންދުކޮށްފައެވެ. ނަމަވެސް ނޮވެމްބަރ މަހުގެ ފަހުކޮޅުން ފެށިގެން ބޯޑަރު ބަންދު ކުރުމާއި ހަމައަށް 33000 ފަސެންޖަރުން އިނގިރޭސިވިލާތުން އިންޑިއާ އަށް ދަތުރު ކޮށް އެތެރެވެފައި ވެއެވެ.\nއިންޑިއާގެ ހެލްތު މިނިސްޓްރީން ބުނީ އިނގިރޭސިވިލާތުން އިންޑިއާއަށް އައި 114 މީހަކު ކޮވިޑް-19 އަށް ފައްސިވެފައިވާ ކަމަށާއި އެއެންމެންގެ ސާމްޕަލްތަށް ވެސް ދަނީ ކޮވިޑް-19 އާ ސްޓެއިން އަށް ފައްސިވޭތޯ ޓެސްޓް ކުރަމުންނެވެ.\nއިންޑިއާ އަކީ މިހާތަނަށް ދެވަނަ އަށް އެންމެ ގިނަ މީހުން ކޮވިޑް-19 އަށް ފައްސިވެފައިވާ ގައުމަކީ އިންޑިއާ އެވެ. އިން މިހާތަނަށް 10.2 މިލިއަން މީހުން ވަނީ ކޮވިޑް-19 އަށް ފައްސިވެފައެވެ. އެމެރިކާއާއި ޔޫރަޕްގެ ގައުމުތަކާއި ބަލާއިރު މިހާރު އިންޑިއާ އިން ކޮވިޑް-19 އަށް ފައްސިވާ މީހުންގެ އަދަދު އަންނަނީ މަދުވަމުންނެވެ.\nއިންޑިއާގެ ކަމާބެހޭ ފަރާތްތަކުން ބުނާ ގޮތުގައި އަންނަ މަހު އެގައުމުގައި ކޮވިޑް-19 ވެކްސިން ދޭން ފެށޭނެ ކަމަށް ބެލެވެއެވެ. އިންޑިއާ ސަރުކާރުން އަމާޒު ހިފާފައި ވަނީ ފުރަތަމަ 300 މިލިއަން މީހުންނަށް ވެކްސިން ދޭށެވެ.


REPORT: Iqthsodhee package in hama neyvea leveybe baa?\nބާޒާރު މަތީގައި ދޯންޏަށް މުދާ އަރުވަނީ: ވިޔަފާރިތައް ހުއްޓުނަ ނުދީ ހިފަހައްޓަން ޖެހޭ -- އަހުމަދު އަޝްހާދު އަބްދުﷲ (ޖެރީ) | އަވަސް\nމީހަކު ދޯނިން މާރުކޭޓަށް މަސް އުފުލަނީ: މަސްވެރި ކަމަށް ވެސް އެހީވާން ޖެހޭ -- އަހުމަދު އަޝްހާދު | އަވަސް\nކޮވިޑް-19 އިގެ ބަލާއާފާތާއެކު ދުނިޔޭގެ އިގްތިސޯދަށް މި ވަނީ ބޮޑެތި ގެއްލުންތަކެއް ވެފަ އެވެ. މި ގެއްލުން ރާއްޖޭގެ ގޮނޑުދޮއް ތަކާ ހަމައަށް ލައްވާލީ ބޮޑެތި ބިޔަ ރާޅު ތަކެއްގެ ގޮތުގަ އެވެ. މި ބަލާމުސީބާތުގެ ސަބަބުން ރާއްޖޭގެ މައި ސިނާއަތް ކަމަށްވާ ޓޫރިޒަމް ގާތްގަނޑަކަށް މިހާރު ވަނީ ހުއްޓިފަ އެވެ. މި ބަލާއާފާތް ދުނިޔެއާ ލައްވާލިއިރު ރާއްޖޭގެ ޓޫރިޒަމްގެ އޮކިއުޕެންސީ ހުރީ 70 ޕަސެންޓުގަ އެވެ. އޭރު ރާއްޖޭގައި 150 ރިސޯޓާއި 600 އަށް ވުރެ ގިނަ ގެސްޓްހައުސް އޮޕަރޭޓް ކުރަމުން ދިޔަ އެވެ.\nނަމަވެސް، ބަލި ފެތުރުމުގެ ބިރާއެކު އެއާލައިންތަކުގެ ދަތުރުތައް ހުއްޓާލައި ގައުމުތަކުގެ ބޯޑަރުތައް ބަންދު ކުރުމުގެ ނަތީޖާއަކީ މިހާތަނަށް ރާއްޖޭގައި ބަންދު ކުރި ރިސޯޓުގެ އަަދަދު 21 އަށް ވުރެ އިތުރުވެފައި ވުމެވެ. ބާކީ ހުރި ރިސޯޓުތައް ބަންދު ނުކުރި ނަމަވެސް އެ ތަންތަން ގާތްގަނޑަކަށް އޮތީ ހުއްޓިފަ އެވެ.\nޓޫރިޒަމް ސިނާއަތަށް ލިބެމުންދާ މި ގެއްލުމުގެ އަސަރު ގާތްގަނޑަކަށް 600 މިލިއަން ޑޮލަރު ނުވަތަ 9.2 ބިލިއަން ރުފިޔާ އަށް އަރަ އެވެ. މީގެ ސަބަބުން ރާއްޖޭގެ އުފެއްދުންތެރިކަން މި އަހަރު ބޮޑު ތަނުން ދަށްވާނެ ކަމަށް ވަނީ ބެލިފަ އެވެ.\nރާއްޖޭގެ އިގްތިސޯދީ ކުރިއެރުން ކުރިން 7.5 ޕަސެންޓުގައި ކުރިއަރާނެ ކަމަށް ބެލެވުނު ނަމަވެސް މިހާރުގެ އަންދާޒާއަކީ އިގްތިސޯދީ ދުވެލި ހުއްޓި ދުވެލި 0.5 އާއި މައިނަސް 5.6 ޕަސެންޓަށް ވެއްޓުމެވެ. އަދި ގިނަ ވިޔަފާރިތަކަށް މީގެ ނުރަނގަޅު އަސަރު މިހާރު ވެސް ވަނީ ކުރަން ފަށާފަ އެވެ. މާލީ ގޮތުން ލިބޭނެ ގެއްލުން ތަކުގެ އިތުރުން އަނެއް ކްރައިސިސްއަކަށް ވާނީ ގިނަ ބައެއްގެ ވަޒީފާތައް ގެއްލުމެވެ.\nޓޫރިޒަމް ދާއިރާގައި ގާތްގަނޑަކަށް 30،000 މީހުން ވަޒީފާ އަދާކުރެ އެވެ. މީގެ ތެރެއިން 17،000 މީހުންނަކީ ދިވެހިންނެވެ. މީގެ ކޮންމެ ދިވެއްސެއްގެ ފަހަތުގައި ބޮޑު އާއިލާއެއް އޮވެ އެވެ. އެހެންވެ އެ މީހުންނަށް ލިބޭނެ ގެއްލުން ކުޑަ ކުރުމަކީ ވެސް ސަރުކާރުން ކުރަން ޖެހޭނެ ކަމެކެވެ.\nމި ހުރިހާ ކަމަކަށް ވިސްނައި ސަރުކާރުން ވަނީ އިގްތިސޯދު ދަމަހައްޓަން 2.5 ބިލިއަން ރުފިޔާގެ އިގްތިސޯދީ އެހީގެ ޕެކޭޖެއް ނެރެފަ އެވެ. މި ޕެކޭޖުން އިގްތިސޯދަށް ލިބެމުން ދާ ގެއްލުމަށް ފަރުވާއެއް ލިބޭނެ ހެއްޔެވެ؟ މި ޕެކޭޖުން ވިޔަފާރިތަކަށް ހަމަ ނޭވާ ލެވޭނެ ހެއްްޔެވެ؟\nލޯނުތައް ހަ މަހަށް ފަސްކޮށް ދިނުން\nގިނަ އިމާރާތްތައް ވެސް ހަދާފައި ހުރީ ލޯނު ނަގައިގެންނެވެ. ގިނަ އިންޑަސްޓްރީތަކުގެ ގިނަ ވިޔަފާރި ތަކެއް ހުރީ ލޯނުގެ މައްޗަށް ބަރޯސާވެފަ އެވެ. މިގޮތަށް އޮއްވާ ވިޔަފާރިތަކުގެ އާމްދަނީ ދަށްވުމުގެ ސަބަބުން އާއްމުންނާއި ވިޔަފާރިތަކަށް ވެސް މިވަނީ ބޮޑެތި ގެއްލުންތައް ވެފަ އެވެ. އެހެންވެ ސަރުކާރުން މި ވަނީ ބޭންކްތަކުގެ ލޯނުތައް ހަ މަސް ދުވަހަށް ފަސް ކޮށްދޭން ނިންމާފަ އެވެ.\nމި ނިންމުމާ ގުޅިގެން ރެންޓްތައް ކުޑަ ކުރަން "ލޭންޑް ލޯޑުން" ނުވަތަ ގޭގެ ވެރިންނަށް ވެސް ލުއި ވެގެން ވެގެންދާނެ އެވެ. ލޯނުތައް ފަސްކޮށް ދޭން ނިންމުމާއެކު ގައުމީ ބޭންކް، ބޭންކް އޮފް މޯލްޑިވްސް (ބީއެމްއެލް) އިން މިވަނީ ލޯނުތައް ހަ މަހަށް ފަސްކޮށްދީފަ އެވެ. މީގެ ސަބަބުން ވިޔަފާރިތަކަަށް ވެސް ވަގުތީ ގޮތުން ނަމަވެސް ލުއިތަކެއް ލިބިގެން ދާނެ އެވެ.\nބީއެމްއެލް ބިޒްނަސް ސެންޓަރެއް: ސަރުކާރުން ވަނީ ލޯނުތައް ލުއިކޮށްދޭން ނިންމާފައި -- ފޮޓޯ: ބީއެމްއެލް\nވިޔަފާރިތައް ހުއްޓުނަ ނުދޭން ލުއި ލޯނު\nވިޔަފާރިތައް ހުއްޓިގެން ދިޔަ ނުދޭން ދުނިޔޭގެ ގިނަ ގައުމުތަކުން ދަނީ މަސައްކަތް ކުރަމުންނެވެ. ގިނަ ގައުމު ތަކުން ތަފާތު އެހީތައް ދީފައިވެ އެވެ. މީގެތެރޭގައި ލޯނުތަކުގެ އިންޓްރެސްޓް ކުޑަ ކުރުމާއި ފައިސާގެ އެހީތައް ހިމެނެ އެވެ. މަދު ގައުމެއްގައި ނޫނީ އެހީގެ ޕެކޭޖުތައް ފަރުމާ ކޮށްފައި ވަނީ ފަހުން ދައްކާ ގޮތަށް ދޭ ލުއި ލޯނުތަކުގެ ގޮތުގަ އެވެ.\nއިނގިރޭސި ސަރުކާރުން ބިޒްނަސް ތަކަށް އެހީ ވާން ތައާރަފު ކުރި ލޯނުތައް ވަނީ އެއް އަހަރު ދުވަހަށް ފަސްކޮށް ދީފަ އެވެ. މީގެ އިތުރުން ވެސް ވިޔަފާރިތަކަށް ލުއި ތަކެއް އެ ގައުމުން ދީފައިވެ އެވެ. ހާއްސަކޮށް ކުދި ވިޔަފާރިތައް ހީނަރުވެ ވަޒީފާ ގެއްލުމުގެ ބިރު ކުޑަ ކުރުމަކީ މީގެ އަމާޒެއް ކަމަށް ސަރުކާރުން ބުނެ އެވެ.\nފިނޭންސް މިނިސްޓަރު އިބްރާހިމް އަމީރު ވިދާޅުވި ގޮތުގައި ސަރުކާރުން ދޭ ފައިނޭންޝަލް ޕެކޭޖުގެ ތެރެއިން ވިޔަފާރި ތަކަށް ވޯކިން ކެޕިޓަލްގެ ގޮތުގައި ހޯދޭނެ ފެސިލިޓީ ތަކެއް ބައެއް ބޭންކްތައް މެދުވެރިކޮށް ފޯރުކޮށްދޭނެ އެވެ.\n"ލޯނު ދޫކުރާނީ ކުޑަ އިންޓްރެސްޓް ރޭޓެއްގައި. ހަ ޕަސެންޓަށް. ތިން އަހަރުން ރީ ޕޭ ކުރާ ގޮތަށް. ހަ މަސް ދުވަހުގެ ގްރޭސް ޕީރިއޭޑެއް ލިބޭނެ. މި ލޯނުތަކަށް ކޮލޭޓްރަލް [ރަހުނެއް] ބޭނުމެއް ނުވާނެ،" އަމީރު ވިދާޅުވި އެވެ.\nކަރަންޓާއި ފެން ބިލުގެ ޑިސްކައުންޓް\nސްޓެލްކޯއިން ހުޅުމާލޭގައި ހިންގާ އިންޖީނުގެ\nއިގްތިސޯދު ހީނަރުވުމުގެ ސަބަބުން ގިނަ ބައެއްގެ އަތްމަތި ދަތިވެގެން ދާނެތީ ސަރުކާރުން ވަނީ އެންމެ އާދައިގެ ގޭބިސީގެ އާމްދަނީ ވެސް ހިފެހެއްޓޭނެ ގޮތަށް ވިސްނާފަ އެވެ. މިގޮތުން ކަރަންޓު ބިލުން 40 ޕަސެންޓް އަދި ފެން ބިލުން 30 ޕަސެންޓުގެ ޑިސްކައުންޓެއް އެޕްރީލް މަހާއި މެއި މަހު ދޭން ވަނީ ނިންމާފަ އެވެ. ސަރުކާރުން މި ބަދަލު ގެންނަނީ ފެން ކުންފުންޏާއި ސްޓެލްކޯއަށް ސަރުކާރުން ސަބްސިޑީ ދީގެންނެވެ. މިކަން ވެސް ވެގެންދާނީ މިވަގުތު ހަމަ ނޭވާލާން ދެވޭ ލުޔަކަށެވެ.\nޑޮލަރު ލިބޭނެ ކަމުގެ ޔަގީންކަން\nމަޖިލީހުގެ ބަޖެޓް ދިރާސާކުރާ ކޮމިޓީގައި ގަވަރުނަރު އަލީ ހާޝިމް ވާހަކަފުޅު ދައްކަވަނީ -- ފޮޓޯ: މަޖިލީސް\nޓޫރިޒަމް ހަރަކާތްތައް މަދުވުމަކީ ރާއްޖެއަށް ވަންނަ ބޭރު ފައިސާ މަދުވެގެންދާނެ ކަމެކެވެ. ބޭރު ފައިސާ މަދުވެއްޖެނަމަ އިމްޕޯޓު ކުރާ ކުންފުނިތަކަށް ދަތިވާނެ އެވެ. އެހެންވެ މަރުކަޒީ ބޭންކް (އެމްއެމްއޭ) އިން ވަނީ އެކަމަށް ތައްޔާރުވެފަ އެވެ. މަރުކަޒީ ބޭންކުން ވަނީ އިތުރަށް ޑޮލަރު ވިއްކާނެ ކަމަށް ބުނެފަ އެވެ. ބޭންކްތަކަށް އިތުރު 150 މިލިއަން ޑޮލަރު ވިއްކާނެ އެވެ.\nމިނިސްޓަރު އަމީރު ވިދާޅުވި ގޮތުގައި ވަގުތުން ވަގުތަށް ނެގޭ ގޮތަށް 600 މިލިއަން ޑޮލަރުގެ ދެ ފެސިލިޓީއެއް މިހާރުވެސް އެބަ އޮތެވެ. އެ ފައިސާއަކީ ބޭންކް އޮފް އިންޑިޔާ އިން ނަގާ 400 މިލިއަން ޑޮލަރުގެ ކަރެންސީ ސްވޮޕް ފެސިލިޓީ އާއި ސާކްގެ ގައުމު ތަކަށް ލިބޭ ހާއްސަ 200 މިލިއަން ޑޮލަރުގެ ފެސިލިޓީއެކެވެ.\nގަވަރުނަރު އަލީ ހާޝިމް ވިދާޅުވި ގޮތުގައި އެމްއެމްއޭ އިން ކަނޑައަޅާފައިވާ ރިޒާވް ރިކުޔާމެންޓް 10 ޕަސެންޓުން ފަސް ޕަސެންޓަށް ކުޑަކުރާނެ އެވެ.\nވަޒީފާ ގެއްލޭ މީހުންނަށް އެހީ\nފައިނޭންޝަލް ޕެކޭޖުތަކުގައި ދުނިޔޭގެ ގިނަ ގައުމުތަކުން ވަޒީފާ ގެއްލޭ މީހުންނަށް ހާއްސަ އިނާނަޔްތަކެއް ކަނޑައަޅާފައިވެ އެވެ. މީގެ މަގުސަދަކީ ވަޒީފާ ގެއްލި އިޖުތިމާއީ އިތުރު މައްސަލަތަކެއް ނުކުތުމުގެ ފުރުސަތު ކުޑަ ކުރުމެވެ. އެހެންވެ އިކޮނޮމިކް މިނިސްޓްރީން ވަނީ ވަޒީފާ ގެއްލޭ މީހުންނަށް ހާއްސަ އިނާޔަތްތަކެއް ދޭން ނިންމާފަ އެވެ. އަދި ކުންފުނިތަކަށް މާލީ އެހީގެ ޕެކޭޖު ދޭއިރު އެކަން ބަލާ ޗެކް ކުރާނެ ކަމަށް ބުނެފައިވެ އެވެ. ވަޒީފާ ގެއްލޭ މީހުންގެ މައުލޫމާތު ޖޮބް ސެންޓަރުން ދަނީ ހޯދަމުންނެވެ.\nއަމީރު ވިދާޅުވީ މިއީ ވިޔަފާރިވެރިންނާ ރައްޔިތުންވެސް ފަރުދީ ޒިންމާ އަދާކުރަންޖެހޭ ވަގުތެވެ. ސަރުކާރު އޮތީ އިގުތިސޯދަށް ދިމާވެފައިވާ އުނދަގޫތައް ހައްލު ކުރުމަށް ވިޔަފާރިތަކަށް އެހީތެރިވުމަށް ތައްޔާރަށެވެ. އެކަމަށް އޮތް 2.5 ބިލިއަން ރުފިޔާގެ ރިކަވަރީ ޕެކޭޖަކީ ވަރަށް ބޮޑު އެހީއަކަށް ވެގެންދާނެ އެވެ.\nނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު އިސްމާއީލް ވާހަކަދައްކަވަނީ -- ފޮޓޯ: ރައީސް އޮފީސް\nއިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވި ގޮތުގައި އިކޮނޮމިކް ޕެކޭޖް ނުނަގާ ވިޔަފާރިތަކުން ދިވެއްސަކު ވަޒީފާ އިން ވަކިކޮށްފިނަމަ އެ މީހަކަށް ގޮތް ތަކެއް ހޯދާދައިދޭން މަސައްކަތް ކުރައްވާނެ އެވެ.\n"އަޅުގަނޑުމެން މި ފުރުސަތު ދޭ ދިނުމުގައި ބަލާ އެންމެ ބޮޑު މިންގަނޑަކީ ދިވެހިން ވަޒީފާއިން ވަކި ނުކުރުން އިނގޭތޯ. އެކަން އަޅުގަނޑުމެން ބަލަމުންދާނަން މި ފެސިލިޓީ އަޅުގަނޑުމެން ފޯރުކޮށްދޭ ފަރާތްތަކަށް. މިހެން ދެންނެވިޔަސް ކޮންމެ ވެސް ވަރަކަށް ފެސިލިޓީއެއް ނުނަންގަވާ ބޭފުޅުން ވެސް ތިބަވާފާނެ ވިޔަފާރިވެރިންގެ ތެރޭގައި، އެއަށް އަޅުގަނޑުމެން ގޮތްތަކެއް ހޯދާނެ އިރާދަ ކުރެއްވިއްޔާ. އެފަދަ ވަޒީފާތައް ގެއްލޭ ފަރާތްތަކަށް ޓްރެއިން ފޯރުކޮށްދީގެން އަލުން ވަޒީފާގެ މާކެޓަށް ނެރުމާ އެކަހަލަ ކަންތައްތަކަށް އަޅުގަނޑުމެން ކުރާނަން،" ފައްޔާޒް ވިދާޅުވި އެވެ.\nތެލުގެ އަގު ހެޔޮކޮށް ދިނުން\nމާލޭގެ ޕެޓްރޯލް ޝެޑަކުން ސައިކަލް ތަކަށް ތެޔޮ އަޅައި ދެނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nދުނިޔޭގެ ބާޒާރުގައި ވެސް ތެލުގެ އަގު ދަނީ ދަށަށެވެ. އެހެންވެ އެސްޓީއޯއިން މިވަނީ ތެލުގެ އަގު ބޮޑުތަނުން ހެޔޮ ކޮށްދީފަ އެވެ. އެސްޓީއޯ އިން ވަނީ ޑީސަލް ލީޓަރަކުން 1.68ރ. އަދި ޕެޓްރޯލް ލީޓަ ރަކުން 1.53ރ. ވަނީ ހެޔޮ ކޮށްފަ އެވެ. މި ބަދަލުގެ ސަބަބުން ޑީސަލް ލީޓަރެއް މިހާރު ވިއްކާނީ 8.71ރ. އަށެވެ. އަދި ޕެޓްރޯލް ލީޓަރެއް ވިއްކާ އަގަކީ 8.07ރ. އެވެ. މިއީ ރާއްޖޭގެ ބާޒާރުގައި ތެލުގެ އަގު މި ފަހުގެ ތާރީހުގައި އެންމެ ބޮޑަށް ދަށަށް ދިޔަ ފަހަރެވެ. މިއީ މިދިޔަ އަހަރުގެ ފަހު ކޮޅު ތެޔޮ ހުރި އަގާ ބަލާނަމަ ތިން ރުފިޔާ ވަރުގެ ހެޔޮވުމެކެވެ. ތެލުގެ އަގު ހެޔޮ ކުރުމުން ލިބޭނެ ފައިދާއަކީ ކޮބައި ހެއްޔެވެ؟\nތެލުގެ އަގު ހެޔޮ ކުރުމުން ޖުމްލަ ގޮތެއްގައި އިގްތިސޯދަށް ފައިދާ ކުރާނެ އެވެ. ސަބަބަކީ ރާއްޖެއަކީ ތެލަށް ބަރޯސާ ވެފައިވާ ގައުމަކަށް ވުމެވެ. މީގެ ސަބަބުން މަސްވެރިންނަށް މަހަށް ފުރަން ލުޔަކަށް ވާނެ އެވެ. އަދި ދަތުރުފަތުރުގެ ހިދުމަތް ދޭ މީހުންނަށް ވެސް މިކަން ވާނީ ބޮޑު ފަސޭހައަކަށެވެ.\nއެހީގެ ޕެކޭޖަށް ވިޔަފާރިވެރިންގެ ތާއީދު\nއެމްއެންއޭސީއައިގެ ރައީސް މުހައްމަދު އަލީ ޖަނާހު -- ފޮޓޯ: އަވަސް އާކައިވް\nއެހީގެ ޕެކޭޖާ ބެހޭ ގޮތުން ރާއްޖޭގެ ގިނަ ވިޔަފާރިވެރިން ބުނެފައިވަނީ މީގެ ސަބަބުން އިގްތިސޯދަށް ކުރާނެ ފައިދާ ބޮޑުވާނެ އެވެ. މި ވަގުތަކީ ވިޔަފާރިތައް މަރުވިޔަ ނުދީ ހިފަހައްޓަން ޖެހޭ ވަގުތަކަށްވުމުން އެކަން ކުރަން މިއެހީ މުހިންމު ދައުރެއް އަދާކުރާނެ ކަމަށް ބުނެފައިވެ އެވެ.\nއިމާރާތް ކުރުމުގެ ދާއިރާ ތަމްސީލް ކުރާ، މޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) އިން ބުނެފައިވާ ގޮތުގައި އެ ޕެކޭޖްގެ ތެރެއިން އުމްރާނީ ތަރައްގީގެ މަޝްރޫއުތަކުގެ ޕްރޮޖެކްޓްތައް ނުވަތަ ޕީއެސްއައިޕީގެ ޕްރޮޖެކްޓްތައް ކުންފުނިތަކާ ހަވާލު ކުރުމުގައި ދިވެހި ކުންފުނިތަކަށް އިސްކަން ދިނުމާއި އަދި ވީހާ ވެސް ގިނަ ކުންފުނިތަކަށް މަސައްކަތްތައް ބެހިގެން ދާނެ ގޮތަކަށް ޕްލޭން ކޮށްފައި އޮތުމަކީ ކޮންސްޓްރަކްޝަން ސިނާއަތަށް ލިބޭނެ ބޮޑު ހިތްހަމަޖެހުމެކެވެ. އޭގެ ސަބަބުން ވީހާ ވެސް ގިނަ ކޮންސްޓްރަކްޝަން ކުންފުނިތަކަށް މި ނާޒުކު ދަނޑިވަޅުގައި ވިޔަފާރި ދެމެހެއްޓިގެން ދާނެ އެވެ.\nމަޓީގެ ޗެއާމަން އެމްޔޫ މަނިކް މޯލްޑިވްސް ޓޫރިޒަމް ކޮންފަރެންސުގައި -- ފޮޓޯ: ޓޫރިޒަމް މިނިސްޓްރީ\nރާއްޖޭގެ އެންމެ ބޮޑެތި ވިޔަފާރި ވެރިން ކަމަށްވާ މުހައްމަދު އުމަރު މަނިކާއި ޗަމްޕާ ހުސެއިން އަފީފް ހިމެނިވަޑައި ގަންނަވާ މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީޒް (މަޓީ) އިން ވެސް ވަނީ އިކޮނޮމިކް ރިކަވަނީ ޕެކޭޖަށް ފުރިހަމަ އަށް ތާއީދު ކުރާ ކަމަށް ބުނެފަ އެވެ.\nޕެކޭޖު ފުރިހަމަވި ނަމަވެސް މި ޕެކޭޖު އެންމެ އިންސާފުވެރިކަން ވިޔަފާރިތަކަށް ފޯރުކޮށް ދިނުމަކީ މާ މުހިންމު ކަމެކެވެ. މިހާލަތުގައި ބަލަން ޖެހޭނީ ވިޔަފާރިވެރިން ފައިދާ ނަގަން ފުރުސަތު ދިނުމެއް ނޫނެވެ. މިހާލަތަކީ ވަޒީފާ ގެއްލުން މަދުކޮށް، ދިވެހި ރައްޔިތުން މިހާލަތުން އަރައި ގަންނަން ހަމަ ނޭވާއެއް ލާން ވަގުތު ކޮޅެއް ދޭން ޖެހޭ ވަގުތެކެވެ.\nމަސީ އިގްތިސޯދު މަޓީ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އެމްއެމްއޭ ފައްޔާޒް އިސްމާއީލް ގަވަނަރު އިބްރާހިމް އަމީރު އަލީ ހާޝިމް


އަވްލީން (13ވަނަ ބައި) – Esfiya\nއެންމެ ފަހު ގަޑި ކިޔަވާ ނިމޭއިރަށް އަވްލީން ފޮތްތައް ނަގައިގެން ހިނގައިގަތީ އަވަހަށް ގެއަށްދާށެވެ. ނަމަވެސް ދޮރާ ހަމައިން މަޑުކޮށްލެވުނީ ދޮރުމަތީގައި މަޑުކޮށްގެން ހުރި މޯޑް ފެނިފައެވެ. ” ހައި ސްވީޓީ.. ހާދަ އަވަހަކަށް ދާން ތިއުޅެނީ.. މަ ސްކޫލަށް ނާންނާތީ ވަރަށް ދެރަވެފަ ދޯ ތިހުންނަނީ.. އަސްލު ސްކޫލަށް އަންނަ ހިތެއް ނުވޭ.. އެކަމަކު މަގޭ ހިތުގެ ރާނީ ފެނޭތޯ މިއައީ…”މޯޑް ވާހަކަ ދައްކަމުން ކުރިއަށް ޖެހޭވަރަކަށް އަވްލީން ފަހަތަށް ޖެހެމުންދިޔައެވެ. ” ހޭ މޯޑް.. ކީއްވެ މި ދެތިން ދުވަހު އެއްގޮތަކަށް ސްކޫލަށް ނައިސް ތިއުޅެނީ.. ކުރިން ނަޔަސް މިހާ ގިނަ ދުވަސްވަންދެން ނައިސް ނުހުންނަމެއްނު…” ވިޝާކާއަށް މޯޑް އަވްލީންއާ ދިމާލަށް ދާތަން ފެނިގެން މޯޑް ކައިރިއަށް ޖެހިލާ ވާހަކަ ދައްކަން ފެށިއެވެ. ” އާން.. މިފަހަރު ތަންކޮޅެއް ގިނަ ދުވަސްވީ އަންމަޑޭ މެނާއެކު ރަށަކަށް ޖައްސާލީމަ..މިއަދު މިއައީވެސް.. ކޮބާ އަޒްހީން.. އޭނަ ނާދޭތަ ސްކޫލަކަށް؟” މޯޑް އެކި ދިމަދިމާލަށް ބަލައިލަމުން އެހިއެވެ. އެވަގުތު ވިޝާކާ މޯޑްއަށް ނުފެންނާނެހެން އަވްލީންއަށް އިޝާރާތުން އަންގާލީ ނިކުތުމަށެވެ. މޯޑް އާއި ވިޝާކާ ވާހަކަދައްކަން ތިއްބާ އަވްލީން ސިއްރު ފިޔަވަޅުތަކެއްގައި ގޮސް ކުލާހުން ނިކުމެފައި ހިނގުން ބާރުކޮށްލިއެވެ.\nގެއަށްގޮސް ފެންވަރާ ނަމާދުކޮށްގެން ނިކުތް އަވްލީންއަށް ވިޝާކާ ފެނުނީ ކާގެއަށް ވަންނަނިކޮށެވެ. އަވްލީންވެސް މަޑުމަޑުން ހިނގާލާފައިގޮސް ކާގެއަށް ވަންއިރު ވިޝާކާ އިނީ ކާންވެގެން ތައްޓަށް ބަތް އަޅައިގެންނެވެ. “ވިޝާ.. ތޭންކްސް” އަވްލީން ވިޝާކާއަށް ގޮވާލުމަށްފަހު ޝުކުރު އަދާކުރިއެވެ. އަވްލީން އެހެން ބުނުމާއެކު ވިޝާކާއަށް ފަރާތް ފަރާތަށް ބަލާލެވުނީ އަޑުއިވޭ ހިސާބުގައި މީހަކު ހުރިތޯއެވެ. މީހަކު ފެންނަން ނެތުމުން އަވްލީންއަށް ބަލާލާފަ ހީލިއެވެ. “ކައިފިންތަ؟ އާދޭ މަށާއެކު ކާން..” އަވްލީންވެސް ހީލުމަށްފަހު ދާން ހިނގައިގަތުމުން ވިޝާކާ ބުންޏެވެ. ވިޝާކާ އެހެން ބުނުމުން އަވްލީންއަށް އެނބުރި ބަލާލެވުނީ ހައިރާންވީވަރުންނެވެ. މި ނޫނީ ދުވަހަކުވެސް އޭނަ ކައިގެން ހުރިތޯ ވިޝާކާ ނާހައެވެ. އަމުދުން ވިޝާކާއާއެކު ކާންދާން ބުނުމުން ލިބުނު ހައިރާންކަން ބޮޑުވިއެވެ. އަލަށް އެގެއަށް ބަދަލުވީއްސުރެ އަވްލީން ކަނީ އެހެން މީހުން ކައި ނިމުމުން ތަށިތައް ދޮންނަންވަދެފައެވެ. ވިޝާކާއަށްވެސް އެކަން އިނގޭނެއެވެ. އެހެން މީހުންނާއެކު ކެއުމަކީ މިހާރު އަވްލީންއަށް އެހާ ފަސޭހަކަމެއްވެސް ނޫނެވެ. ނަމަވެސް ވިޝާކާ ފުރަތަމަ ފަހަރަށް އޭނައާއެކު ކެއުމަށް ދައުވަތު އެރުވުމުން ނުކައި ދާކަށްވެސް ނުކެރުނެވެ.\nއަވްލީން ހަރުގަނޑުން ތައްޓެއް ނަގައިގެން ގޮސް އިށީނީ ވަރަށް ޖެހިލުންވެ ހުރެކަން ވިޝާކާއަށް ފާހަގަވިއެވެ. “އަވީ.. އަވީ ކުރިންދުވަހަކު ބުނީމެއްނު މޯޑް ކުރަންއުޅުނު ކަންތައް ނުވީމައޭ ކުލާސް ތެރޭގަ އަވީއޭ ކިޔައިގެން ދޮގު ވާހަކަ ދެއްކީ..” ވިޝާކާ އެހެންބުނުމުން އަވްލީން ވިޝާކާއަށް ބަލާލިއެވެ. “ވިޝާ ކައިރީގަ ބުނެވިދާނެތަ އެ ކޮންކަމެއްކަން؟” ވިޝާކާ އޭނަ އަހަން ބޭނުންވި ސުވާލުކޮށްލިއެވެ. އިސްޖަހާލުމަށްފަހު ބޯ ޖަހާލިއެވެ. “އެކަމަކު މިހާރަކު ނޫން.. ގުރޫޕް ސްޓަޑީ ހަދަން ގޮއްސަ ކިޔައިދޭނަން..” އަވްލީން ވިސްނާލުމަށްފަހު ބުންޏެވެ.\nވަގުތު ހިނގާލެއް ލަސްވެފައިވާ އަވްލީން ފޮތެއް ނެގީ އަނެއް ދުވަހު ރިވިޝަން ޓެސްޓެއް އޮތުމުން އެ ޓެސްޓަށް ދަސްކުރުމަށެވެ. ކޮޓަރި ތެރޭގައި އިނދެފައި މީހަކު ސަލާމް ގޮވާއަޑަށް ބޭރަށް ނިކުތް އަވްލީން ހީލާފައި ސަލާމް ބަލައިގަތީ ދޮރުމަތީގައި ހުރި ނަވާޒް ފެނުމުންނެވެ. “ސަރ އާދޭ އެތެރެއަށް.. ވިޝާ އެބައިން ރޫމްގަ..” އަވްލީން ހީލާފައި ބުންޏެވެ. “އަވީ ނާންނަންތަ؟” ނަވާޒް އަވްލީންއަށް ބަލައިލުމަށްފަހު އެހިއެވެ. “އަޅުގަނޑު އިރުކޮޅަކުން ދާނަން.” މަހުދީގެ ހަބަރެއްވޭތޯ ތިރީގައި މަޑުކޮށްލުމުގެ ނިޔަތުގައި އަވްލީން ބުންޏެވެ.\nތިރީސް ވަރަކަށް މިނެޓު ވަންދެން މަޑުކުރުމަށްފަހު އަވްލީން ވިޝާކާގެ ކޮޓަރިއަށް ދިޔައީ މަހުދީގެ ހަބަރެއް ނުވުމުންނެވެ. ވިޝާކާގެ ކޮޓަރިއަށް ދިޔަ ނަމަވެސް އަވްލީންއަށް ނަވާޒް ކިޔައިދޭ އެއްޗަކާ މާބޮޑަކަށް ނުވެވުނެވެ. މަހުދީ އެހެން ބުނީ މަޖަލަކަށްބާއޭވެސް އަވްލީންގެ ހިތަށްއެރިއެވެ. ގުރޫޕް ސްޓަޑީ ހަދާ ނިމެންވެފައި އިންދާ މީހަކު ކޮޓަރީގެ ދޮރު ހުޅުވާލުމުން ތިން މީހުންވެސް އެ ދިމާލަށް ބަލާލިއެވެ. “ވިޝާ ލުކް އެޓް ދިސް.. މިއޮތީ މިރޭ ވިޝާގެ ދޮންބެއާއެކު ފިހާރައަކަށް ދިޔަތަނުން ފެނުނު ފެނުނު އެއްޗެއް.. މި ފެންނަ އިރަށް ހިތަށް އެރީ ވިޝާ އެން ވިޝީއަށް ގަންނަން.” ޒީނަތު ކޮޓަރިއަށް ވަދެގެން ގޮސް އޭނަ އަތުގައި އޮތް “ޓްވިން ސިސް” ޖަހާފަ އޮތް ހިތުގެ ބައްޓަމަށް އިން ފުލެއްލާފަ ވާ ދެ ފަށް ދައްކާލަމުން ބުނެލިއެވެ. ” އޯހް ވާއޮ.. ބިއުޓިފުލް.. އައި ލަވްޑް އިޓް.. ތެންކްޔޫ ޒީތު..” ވިޝާކާ ބުންޏެވެ. “ވެލްކަމް.. ދަނީ އިނގޭ… މަހުދީ އާއެކު ކޮފީއަކަށްދާން މިއުޅެނީ..” ޒީނަތު އެހެން ބުނުމަށްފަހު ނިކުމެގެން ދިއުމުން އަވްލީން އިނީ އިސްޖަހާލިގޮތަށް އިސްއުފުލާލަން ބޭނުންނުވެފައެވެ. ހެނދުނުން ފެށިގެން ކުރަމުންއައި އިންތިޒާރު ފެނަށްވުމުން އަވްލީންއަށް އިނީ ރޮވޭގޮތްވެފައެވެ. މަހުދީ ކަންތައް ކުރިގޮތުން ހިތުގައި ޝަކުވާ އުފެދުނެވެ. ޒީނަތު ގޮވައިގެން ދާން ހަމަޖެހިފައި އޮތްއިރު އޭނަ ކައިރީ ސައިކަލުދުއްވަން ދާން ކެރޭނެތޯ އެހީ ކީއްކުރަން ހެއްޔެވެ؟\n“އަވީ އަވީ… ކިހިނެއްވެފަ ތި އިންނަނީ. ސަރ އަވީއަށް ގޮވާ އަޑެއް ނީވޭތަ؟ އަވީ އޯކޭތަ” ނަވާޒް އަވްލީންއަށް ގޮވާ ގޮވާވެސް އަވްލީންއަށް އަޑު ނީވުމުން ވިޝާކާ އަވްލީން ގައިގަ ކޮއްޓާލާފައި އެހިއެވެ. ” މި ކުޑަކޮށް ބޮލަށް ތަދުވާތީ މިއުޅެނީ.. ދެން މިރޭ ވިޝާ ސަރ އާ އެއްކޮށް ކިޔަވާ އިނގޭ.. އަހަރެން ދަނީ…” އަވްލީން އެހެން ބުނުމަށްފަހު ތެދުވެގެން ހިނގައިގަތީ ކޮޓަރިން ނިކުންނާށެވެ.\nބޭރުން އައިސް ގެއަށް ވަން ވިޝިކާ ގޭގެ މައިދޮރުން ވަނުމަށްފަހު ދެ ކޮޅު ބަލާލީ ލަޔާން ފެންނަންހުރިތޯއެވެ. ލަޔާން ފެންނަން ނެތުމުން ހަމަޖެހުމުގެ ނޭވައެއްލުމަށްފަހު ހިނގައިގަތީ ކާގެއަށް ވަންނާށެވެ. ލަޔާންއަށް ވިޝިކާ ފެނިއްޖެނަމަ ކޮންމެވެސް ޖެއްސުމެއްކޮށްނުލާ ނުދާނެކަން ވިޝިކާއަށް އިނގެއެވެ. ކާގެއަށް ނުވަދެވިގެން އުޅެނިކޮށް މުޅިތަން އަނދިރިވެގެން ދިއުމުން ވިޝިކާއަށް ބިރުން ހަޅޭއްލަވައިގަނެވުނެވެ. ބިރުން ދުވެފައިދިޔަ ވިޝިކާ މީހެއްގައިގަ ލައިގަތުމުން އަދި ވަކިން ބާރަށް ހަޅޭލަވައިގަތެވެ. “ވިޝިކާ.. ވިޝިކާ ހަމަޖެހިބަލަ. މީ މަށޭ. ލަޔާން..” ލަޔާން ވިޝިކާގެ ދެ ކޮނޑުގައި ހިފާ ތަޅުވައިގަތެވެ. ލަޔާންގެ އަޑުއިވުމުން ބިރުންހުރި ވިޝިކާ ލަޔާން ގައިގަ އޮޅުލައިގަތެވެ. އެވަގުތު އޭނާ ލަޔާންދެކެ އަންނަ ރުޅި ދިޔައީ ކޮންތާކަށްކަމެއްވެސް ނޭނގެއެވެ.\nވިޝިކާ ލަޔާން ގައިގަ ހިފަހައްޓާލައިގެން ހުރިއިރު އެ ކުއްޖާ ބިރުގަނެފައި ހުރިވަރު ލަޔާންއަށް އިހުސާސްކުރެވުނެވެ. އެހެންކަމުން ވިޝިކާ ހަމައަކަށް އެޅެންދެން އޭނާގެ ގައިގަ ހިފަހައްޓާލައިގެން ހުއްޓެވެ. “މިރޭ އަނެއްކާ ކަރަންޓު ދިޔައީ ދޯ.. މިއީ މިހާރު މިރަށުގަ އާންމުކަމަކަށްވެއްޖެ.. މިގޭގަ އިތުރުބައެއްވެސް ނޫޅެނީތަ މިހާ އަނދިރިކޮށް އޮތް އިރުވެސް އުއްބައްތިއެއްވެސް ދިއްލާނުލާ މިހުރީ….” ކޮޓަރިން ނިކުމެގެން އައި ސަބީނާ އައީ އެކަނިހުރެވެސް ވާހަކަދައްކަމުންނެވެ. “ދައްތާ އަހަންނާ ވިޝީއާ މިތިބީ މިތާނގަ..ވިޝީ ބިރުން އުޅޭވަރުން މިހުންނަނީ އެއްވެސް ތާކަށްނުދެވިފަ..” ލަޔާން އެ އަނދިރިގަނޑު ތެރޭގައި ހުރެފައި ސަބީނާއަށް އެމީހުން އެތާނގައި ތިބިކަން އަންގާލިއެވެ. “ވިޝިކާ ބިރުންނޭ.. އޭނައަކީ އެހެންނާ ބިރުން އުޅޭ މީހެއްނޫން.. މިރެއަކު ކޮންކަމަކާ ބިރުގަނެގެން؟” ސަބީނާ ލަޔާންގެ އަޑުއައި ދިމާލަށް ބަލާލަމުން ބުންޏެވެ. އޭރު ލަޔާން ހުރީ ވިޝިކާ ގަޔާ ދުރުކޮށްލާފައި އޭނަގެ އަތުގައި ހިފަހައްޓާލައިގެންނެވެ. “ދެން މަންމާ.. މަ މިއައީ ދެންމެ ބިރުވެރި ފިލްމެއް ބަލާފައޭ.. އެ ފިލްމު ވަރަށް ބިރުވެރި.. އޭގެ އުޅޭ ބިރުވެރި އެތި އަންނަން އުޅޭއިރު އެތަނަކުން ކަރަންޓުވެސް ދޭ.. ކަރަންޓު ގޮއްސަ އަންނައިރު ކޮންމެސް އެކަކު މަދުވާނެ. އެމީހަކު ގެންދަނީ އޭގަ އުޅޭ ރޫހް. އެ ރޫހް އެމީހުން ގެންގޮސް ދޫކޮށްލަނީ ލޭބޯ މީހުންތަކެއްގެ ތެރެއަށް. ދެން އެ ލޭބޯ މީހުންތައް އެ މީހުންގައިން ލޭބޮއެގެން މަރާލަނީ..” ކަރަންޓް އައުމުން ވިޝިކާ ހަމަޖެހިލަމުން ގޮސް ސޯފާގަ އީށީންނަމުން އޭނާ ބެލި ފިލްމުން ވީގޮތް ކިޔާދިނެވެ.\n“ދެން ވިޝިކާ ހީކުރީ ކަރަންޓު ދިޔައީމަ އެ ރޫހް ވިޝިކާ ބަލާ އައީއޭދޯ.. ހެހެހެ” ލަޔާންވެސް ގޮސް ސޯފާގައި އިށީންނަމުން ވިޝިކާއާއި ދިމާކޮށްލިއެވެ. “ދިމާކުރާނެ ކަމެއްނެތް. ލަޔާންވެސް ބެލިނަމަ އިނގޭނީ އެ ފިލްމު ބިރުވެރިކަން..” ވިޝިކާ ބުންޏެވެ. ލަޔާން ވިޝިކާ އާއި ދިމާކުރަމުން ދިޔައިރު ސަބީނާ އިނީ ޓީވީ އަޅުވައިގެން އެއިން އަންނަމުންދިޔަ ޑުރާމާއެއް ބަލާށެވެ.\nއަވްލީން ކޮޓަރީގެ ބިތުގައި ލެގިލައިގެން އިންއިރު ނުރޯން ހިތްވަރުކުރަމުންދިޔައެވެ. ދެލޮލަށް ޖަމާވެފައިވާ ކަރުނަތައް ހިންދާލުމަށް މަސައްކަތްކުރަމުންދިޔައިރު ތުންފަތުގައި މަޑު ތުރުތުރުލުމެއް އެކުލެވިފައިވެއެވެ.\nމަހުދީ ޒީނަތު ގޮވައިގެން ސައިކަލު ދުއްވުމަށްފަހު އޭނަ ގެންގޮސް ގެއަށްލާފައި އާދެވުނު ހުރީ އެގާރަޖަހާ ބޮޑުވެފައެވެ. މަހުދީގެ މޫނުމަތިން ފެނުނީ ހިތްހަމަނުޖެހިފައިހުރިކަމުގެ ނިޝާނެވެ. އަވްލީން ގޮވައިގެން ސައިކަލުދުއްވަން ދާހިތުން ހުރި މަހުދީއަށް އޭނަގެ މަންމަ އެންގީ އެރޭގަ ޒީނަތު ގޮވައިގެން ފިހާރައަށްދާން ދާށެވެ. އަދި ޝޮޕިންކޮށް ނިމުމުން އޭނަ ގޮވައިގެން ސައިކަލު ދުއްވާލަން ދާން ބުނީ އަމުރުވެރިކޮށެވެ. މަންމަގެ އެދުމާ ދެކޮޅު ހަދަން ނުކެރުނު ނަމަވެސް އޭނަގެ ހިތުގައި އަވްލީންއަށް ދެވިފައިވާ ހާއްސަ މަގާމަކަށް ބަދަލެއް ނާންނާނެއެވެ.\nފަތިހު ފަތިސް ނަމާދަށްދާން ނިކުތް މަހުދީ ގޯތިތެރޭގައި މަޑުކޮށްލީ އަވްލީން ނަމާދުކޮށްގެން ގޯތި ކުނިކަހަން ނިކުންނާނެކަން އިނގޭތީ އަވްލީން ކައިރިން މައާފަށް އެދުމަށްފަހުދާށެވެ. ނަމަވެސް މަހުދީ ކައިރިން ލާފައިގޮސް ގޯތީގެ އެއްފަރާތަކުން ކުނިކަހަންފެށި އަވްލީން ފެނިފައި އެ އަޅާލުން ކުޑަކަމުން އެ ދިމާލަށް ދާކަށް މަހުދީއަށް ނުކެރުނެވެ. އަވްލީން ހުރީ ވަރަށް ބޮޑަށް ހިތްހަމަނުހިފައިކަން މަހުދީއަށް އިނގުނެވެ. އެހެންކަމުން އެހެން ކޮންމެވެސް ވަގުތެއްގައި އަވްލީންއާ ވާހަކަދައްކަން ނިންމާފައި މަހުދީ އަވަސްވެގަތީ ފަތިސް ނަމާދު ކުރަންދާށެވެ.\nމަހުދީ ނިކުމެގެންދިޔަތަން ފެނުމުން އަވްލީން ހިންދެމިލާ ފުންނޭވާއެއް ދޫކޮށްލިއެވެ. އަދި އަލުން ކުރަންހުރި މަސައްކަތައިގެން ކުރިއަށްދިޔައެވެ. މަހުދީ އާއި ވީހާވެސް ދުރުން އުޅުމަށް އަވްލީން އަޒުމްކަނޑައެޅީ އެ ގޮތް ބޭނުންވާތީއެއްނޫނެވެ. ނަމަވެސް އަވްލީންގެ ހިތުގައި އަޅާވޭން ކުޑަކުރުމަށެވެ.\nޓެސްޓު ދުވަސްވަރެއްކަމުން އަވްލީންމެނަށްޖެހުނީ ސްކޫލަށްގޮސް ޓެސްޓު ޕޭޕަރު ހަދާލުމަށްފަހު ގެއަށްދާށެވެ. ކުރިއަށް ގެއަށް ދެވުނު ދުވަހެއްކަމުން އަވްލީން ބޭނުންވީ މަހުދީ އަދި ލަޔާންގެ ކޮޓަރި ސާފުކޮށްލާށެވެ. ލިބޭ ބަންދު ދުވަސްތަކުގައި މަސައްކަތް ބުރަކަމުން އަވްލީންއަށް އޮންނަނީ އޭނަ ބޭނުންވާވަރަށް ސާފުނުކުރެވިފައެވެ. މަހުދީގެ ކޮޓަރި ސާފުކުރުމަށްފަހު ފާހާނާ ސާފުކުރަންހުރި އަވްލީން ފާހާނާގެ ދޮރު ހުޅުވާލާފައި ބަލައިލީ ކޮޓަރީގެ ދޮރު ހުޅުވި އަޑު އިވުމުންނެވެ. ކޮޓަރިއަށް ވަދެގެން އައިސް ގަމީހުގެ ގޮށްތައް ނައްޓަންހުރި މަހުދީ ފެނުމުން އަވްލީން އަވަސްކޮށްފައި ފާހާނާގެ ދޮރު ލެއްޕިއެވެ. މިއަކީ މަހުދީ ގެއަށް އަންނަ ގަޑިއެއްނޫންކަމުން އަވްލީން ހުރީ ވަރަށް ހަމަޖެހިލާފައެއްކަމަކު ކުއްލިއަކަށް އެ ގަޑިގައި މަހުދީ އައުމުން އަވްލީންހުރީ ހަދާނެގޮތް ހުސްވެފައެވެ.\nބޮލަށް ތަދުވާތީ އޮފީހުން ހުއްދަ ނަގައިގެން ގެއަށް އައި މަހުދީ ހުރީ އަވްލީންއާ ވާހަކަދައްކާލަން ނުހަނު ބޭނުންވެފައެވެ. އެއްޗެހި ބަދަލުކޮށްލައިގެން ތިރިއަށް ދާންވެގެން އުޅެނިކޮށް ކޮޓަރީ ފާހާނާގެ ދޮރު ލެއްޕުނު އަޑަށް އެނބުރި ބަލައިލިއެވެ. އަދި މަޑު މަޑުން ހިނގާލާފައިގޮސް ތަޅުގައި ހިފާ އަނބުރާލިއެވެ.\nހާސްވެގެން ހުރެ ދޮރުލައްޕާލި އަވްލީންއަށް ދޮރުތަޅުނުލެވޭކަންވެސް ރޭކާލީ މަހުދީ ދޮރު ހުޅުވާލުމުންނެވެ. އަވްލީން ފެނުމުން މަހުދީއަށް އަވްލީންގެ ނަމުން ގޮވާލެވުނެވެ. “މި މި ކޮޓަރި ސާފުކުރަން އައީ..” އަވްލީން އެހެން ބުނުމަށްފަހު އުޅުނީ އަވަހަށް ފާހާނާއިން ނިކުމެގެންދާށެވެ. ނަމަވެސް މަޑުކޮށްލަންޖެހުނީ މަހުދީ ފާހާނާގެ ދޮރުމަތީގައި ހުރެފައި އަތްދަމާލުމުންނެވެ. “އަވީ ތިހުރީ އަހަރެންދެކެ ހިތްހަމަނުޖެހިފަދޯ.. އަހަރެން ހުރީ އަވީ ގޮވައިގެން ދާން. އެކަމަކު އިރުއޮއްސުނު ގަޑީގަ މަންމަ އަންގައިފި ޒީނަތު ގޮވައިގެން ފިހާރައަށްދާން.. މަންމަ ބުނީމަ ނުކެރުނު ދެކޮޅު ހަދާކަށްވެސް.. އަވީ އައި އޭމް ސޮރީ.. ” މަހުދީ ވާހަކަދެއްކީ ކުއްވެރިއެއްފަދައިން އިސްޖަހާލައިގެންހުރެއެވެ. “އަހަރެން ރުޅިއެއްނާދޭ.. މަހުދީ ނުޖެހޭނެ އަހަރެން ކައިރިން މައާފަށް އެދޭކަށް. އެހެންނޫނަސް އަހަރެން މަހުދީއާއެކު ސައިކަލު ދުއްވަންދާން ބުނި ހަނދާނެއްވެސް ނެތް ރޭގަ..” އަވްލީން ބުންޏެވެ. މަހުދީ ހުރީ އަވްލީން އެހެން ބުނުމުން ގަބޫލުކުރަންދަތިވެފައެވެ. މަހުދީ ހީކުރީ އަވްލީންވެސް ހުންނާނީ އޭނައާއެކު ސައިކަލު ދުއްވަން ދާހިތުންކަމަށެވެ. އޭނަ އަވްލީންއާއެކު ވާންއެދޭހެން އަވްލީންވެސް އޭނައާއެކު ވާންބޭނުންވާނެކަމަށެވެ.\n” އާން އަދި ހަނދާންނެތިފަ މިހުރީ.. މަހުދީ އާ ޒީތުއާ ވަރަށް ގުޅޭ… ހީވަނީ އެކަކު އަނެކަކަށްޓަކައި ހައްދަވާފައި ތިބިހެން.. އަދި ހީވަނީ ދައްތަމެންވެސް ވަރަށް ބޭނުންވާކަމެއްހެން ތިއަކީ..” މަހުދީ އެއްކައިރިއަކަށް ޖެހިލުމުން ފާހާނާއިން ނިކުމެގެން ހިނގައިގަންނަމުން އަވްލީން ބުނެލިއެވެ. އަދި އިތުރަށް އެތާނގައި މަޑުނުކޮށް ގޮސް ވަނީ ލަޔާންގެ ކޮޓަރިއަށެވެ.\nއަވްލީންގެ ވާހަކަ ހުރިގޮތުން މަހުދީ ހުރީ ވިސްނަންވީ އެއްޗެއް ނޭނގިފައެވެ. އަވްލީން ހިތްހަމަނުޖެހިގެން ކީ އެއްޗެއްބާއޭ ނޫނީ ހަމަ އަސްލުވެސް އަވްލީންގެ ހިތުގައި އޮތް އެއްޗެއްބާއޭ އެ ކީ މަހުދީ ހިތަށްއެރިއެވެ.\nކޮޓަރީގެ ދޮރު ހުޅުވާލި ލަޔާން ސިއްސައިގެން ދިޔައީ އޭނަގެ ކޮޓަރީގެ އެނދުކައިރީ އިށީނދެލައިގެން ދެފައި މެއާ ކައިރިކޮށްލައިގެން ފައިމަތީގައި ބޯ އަޅާލައިގެން އިން އަވްލީން ފެނުމުންނެވެ.\nYayyy me firstt\nHaadha dhuhei kohfa thi up Kury…. BT v rythi vaahaka… When next part….\nvaraj salhi,. keep up the good works.. but mi part thankolheh kuru.. 🙂 nxt part dhigukhlahcheyy.. whn nxt part?? waiting !! 😀\nOhhh masha allah stry v rythi whn nxt prt avaskolladhybala ?❤??\nHaadha lahun thi upkury..ekm vx salhi den_????????????\n:'(:'(:'( nuvannaa liyan noolhebala. Plxxxxxx\nkoba tha next part avahah up kohla dheebaa pls pls\nAlhey…mi vaahaka ah ves no v hama ehen vaahaka thakah v vary tha..please Avahah aneh part genes dhybala..kiyaa hithun hureveny kee nun..writer nuliyevenyyaa nuliyeveyne vaahaka bunefa hunnan v ehnnu..nuny busy ihyyaa ves bunelaa nama ehnun..thigothah vaahaka nunimmaa nuhurey..eyrun kiyuntherin ves Fothi vaane..hope u understand..tgc\nKiyuntherin ves foohi vaane*\nލޯބި August 28, 2014\nއެ ތޫފާނީ ދުވަސް\nކުރުވާހަކަ ލޯބި July 16, 2018\nއިންތިޒާރު ( ދިހަވަނަ ބައި )\nލޯބި September 27, 2015\nއިންތިޒާރުގައި ހުންނަމޭ ލޯބިން 14


.އާއްމުން އެއްވާ ތަންތަން އިންސްޕެކްޓްކުރުމަށް އިންސްޕެކްޓަރުން ނެރެނީ .އާއްމުން އެއްވާ ތަންތަން އިންސްޕެކްޓްކުރުމަށް އިންސްޕެކްޓަރުން ނެރެނީ\nއާއްމުން އެއްވާ ތަންތަން އިންސްޕެކްޓްކުރުމަށް އިންސްޕެކްޓަރުން ނެރެނީ\nއަރޓިފިޝަލް ބީޗް ސަރަޙައްދު. ފޮޓޯ:ޕީއެސްއެމް\nއަންނަ ހަފްތާއިން ފެށިގެން މީހުން ގިނައިން އެއްވާ ތަންތަން އިންސްޕެކްޓް ކުރުމުގައި އިންސްޕެކްޓަރުން ހަރަކާތްތެރިވާން ފަށާނެކަމަށް ހެލްތު މިނިސްޓަރ އަބްދުﷲ އަމީން ވިދާޅުވެއްޖެއެވެ.\nމާލެތެރޭގެ އެކި ސަރަޙައްދުތައް މިގޮތަށް އިންސްޕެކްޓް ކުރަން ނިންމާފައިވަނީ، އެޗްޕީއޭއިން ކަނޑައަޅާފައިވާ ޤަވާއިދުތަކަށް މީހުން އަހުލުވެރިކުރުވުމަށާއި، މިހާރަށްވުރެ ބޮޑަށް އެކަމަށް ޢާއްމުން ހޭލުންތެރިކުރުވުމަށެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަފުޅު ދައްކަވަމުން ހެލްތު މިނިސްޓަރ އަބްދުﷲ އަމީން ވިދާޅުވީ މި ފެށުނު އޮގަސްޓްމަހަކީ ނާޒުކު އުނދަގޫ މަހަކަށްވާނެކަމަށެވެ. ބައްޔަށް ގިނަބަޔަކު ޕޮޒިޓިވްވާނެ ކަމަށް ލަފާކޮށްފައިވާއިރު، އުމުރުންދުވަސްމީހުންނާއި ރިސްކް ބޮޑު މީހުންނަށް ބަލިޖެހޭލެއް އިތުރުވާނަމަ ބަލީގައި މީހުން ނިޔާވާ މިންވަރު ގިނަވުން އެކަށީގެންވާކަމަށް މިނިސްޓަރ އަމީން ވިދާޅުވިއެވެ. މި ޙާލަތަށް ނުދިޔުމަށްޓަކައި އެންމެން އެކުގައި މަސައްކަތްކުރުމަށް މިނިސްޓަރ އަމީން ގޮވާލެއްވިއެވެ.\nހެލްތު މިނިސްޓަރ އަމީން ވިދާޅުވީ އަލުން ލޮކްޑައުންއަކަށްގޮސް، ވިޔަފާރިތަކާއި ޢާއްމު ޙާލަތު ދެމެހެއްޓުމަށްދިން ލުއިތައް އަލުން އަނބުރާ ގެންދިއުމަށް ބޭނުންނުވާކަމަށެވެ. ބަލީގެ ޙާލަތު ގޯސްވުން އެންމެ ބޮޑަށް ބަރޯސާވަނީ ހެދިފައިވާ ޤަވާއިދުތަކަށް ޢާއްމުން ތަބާވާ މިންވަރަށްކަމަށް މިނިސްޓަރ ވިދާޅުވިއެވެ.\n"އަންނަ ހަފްތާގައި މާލޭގެ އެކި ސަރަޙައްދުތައް އިންސްޕެކްޓް ކުރަން އިންސްޕެކްޓަރުން އެބަ ނެރެން. މީހުން ތަންތަނަށް ނުކުމެ އުޅޭއިރު އެމީހުންގެ އުޅުން އިންސްޕެކްޓް ކުރާނަން. އުސޫލަށް ތަބާނުވާނަމަ ފިޔަވަޅުއަޅަން ޖެހޭނީ." މިނިސްޓަރ އަމީން ވިދާޅުވިއެވެ.\nޖުލައި 31، 2020: މާލޭ ސިނާއީ ސަރަހައްދު. ފޮޓޯ: އަލީ ނަސީރު / ޕީއެސްއެމްނިއުސް\nމިނިސްޓަރ ވިދާޅުވީ އެޗްޕީއޭއިން މަސައްކަތްކުރަމުންދަނީ ދީފައިވާ ލުއިތަކަށް ބަދަލުނުގެނެސް، ޢާއްމުން ގަވާއިދުތަކަށް އަހުލުވެރިކުރުވައިންގެން ބަލި ކޮންޓްރޯލްކުރުމަށްކަމަށެވެ. އެހެން ޤައުމުތަކުންވެސް ޢަމަލުކުރަނީ މިގޮތަށްކަމަށް މިނިސްޓަރ ވިދާޅުވިއެވެ.\n"ބައެއް ލުއިތައް ގެންދަންޖެހިދާނެ ގޯސްވަންޏާ. ޙާލަތަށް ބަލައި ފިޔަވަޅު އަޅާނީ. ޙާލަތު ގޯސްވަންޏާ ފިހާރަތަކާއި ވިޔަފާރިތައް ބަންދުކުރަންޖެހިދާނެ. ވިސްނުމެއްނޫން އެފިޔަވަޅު އެޅުމަކީ. މި ބަލަނީ ވިޔަފާރިތައް ނުހުއްޓުވާވޭތޯ." އަމީން ވިދާޅުވިއެވެ.\nއޮގަސްޓްމަހު އެވްރެޖްކޮށް ބަލި ޖެހޭ މީހުން އުޅޭނީ ދުވާލަކު 170އާއި 200އާއި ދެމެެދުކަމަށް ދިރާސާތަކުން ދައްކާފައިވާކަމަށް މިނިސްޓަރ އަމީން ވިދާޅުވިއެވެ.\nއެޗްޕީއޭއިން ހަދާފައިވާ ޤަވާއިދުތަކަށް މީހުން އަހުލުވެރިކުރުމަށް އެޗްޕީއޭއިން މިހާރުވަނީ މާސްކް އެޅުންވެސް މަޖުބޫރުކަމެއްގެ ގޮތުގައި ކަނޑައަޅާފައެވެ. އަދި މާސްކް ނާޅާ މީހުން ޖޫރިމަނާކުރަންވަނީ ފަށާފައެވެ.\nޗެމްޕިއަންސް ލީގު: ނަޕޯލީގެ މައްޗަށް ކުރިހޯދައި ބާސެލޯނާ ކުއާޓާ ފައިނަލަށް